text:
gh_27dc7ae5d636
ཡུན་རིང་སྦྱང་རྩོམ་ལ་གཞོལ་ཞིང་བླང་དོར་ཤན་འབྱེད་ཀྱི་བློ་མིག་མངའ་བའི་ཧི་མ་ལའི་རིཊ་སྲས་དག་གི་ཕྲིན་ལས་སྤེལ་ས་ཞིག་ལས་གཞན་མིན།
ཨུ་རྒྱན་གུ་རུ་པདྨ་འབྱུང་གནས་ཀྱི་སྐྱེས་རབས་རྣམ་པར་ཐར་པ་རྒྱས་པར་བཀོད་པ་ཞེས་བྱ་བ་བཞུགས་སོ༔ ༔
ཞལ་འདོན་པ། པདྨ་རིག་འཛིན།
༄༅༅༔ ཨོཾ་ཨཱ་ཧཱུྂ་བཛྲ་གུ་རུ་པདྨ་སིདྡྷི་ཧཱུྂ། དེ་ནས་ནང་པར་སྒྲུབ་པ་ཐོན་པའི་ཚེ༔ སློབ་དཔོན་ཞལ་ནས་ལྷ་སྲས་བཙན་པོ་ལགས༔ རྒྱལ་སྲས་ལྷ་རྗེ་སྔོན་དུ་ཁྲིད་ཤོག་གསུངས༔ སྲས་འདི་སྐྱེ་བ་ཡང་སྔ་ད་བར་དུ༔ བདག་གིས་བྱིན་གྱིས་བརླབས་པའི་སྲས་ཡིན་གསུངས༔ ལྟ་བ་རྫོགས་ཆེན་པདྨ་སྙིང་ཐིག་དང་༔ ཡི་དམ་བཀའ་འདུས་ཆོས་ཀྱི་རྒྱ་མཚོ་དང་༔ བླ་མ་བསྟན་གཉིས་སྐོར་གསུམ་ལ་སོགས་པ༔ རྩིས་སྨན་ཀུན་གྱི་བདག་པོ་འདི་ཡིན་པས༔ ཡར་ཀླུངས་གཏེར་ཀ་འདི་ལ་གཏད་དོ་གསུངས༔ གསང་མཚན་སྔགས་པ་མཆོག་གྲུབ་རྒྱལ་པོར་གསོལ༔ བཟང་སེམས་ཆེ་ཞིང་ཀུན་ལ་བྱམས་པའི་བུ༔ དུག་ལྔ་མི་རགས་འཁོར་བར་མི་རྒྱུ་ཡང་༔ བསྟན་གཉིས་གུས་ཤིང་འགྲོ་ལ་བརྩེ་བའི་ཕྱིར༔ ང་དང་གདན་འཛོམ་ལུང་ནི་ཡང་ཡང་བསྟན༔ ཆོས་ལས་འདས་པ་ངེས་པའི་དོན་འདི་གསུངས༔ དེ་ནས་སངས་རྒྱས་མཛད་སྲོལ་མཁྱེན་པར་མཛོད༔ སྟོབས་མེད་མུན་པ་ནང་གི་མཛུབ་གཡུགས་བཞིན༔ ཕལ་པ་རྣམས་ཀྱང་འགྲོ་དོན་བྱ་བློ་རྩོམ༔ བསྟན་པ་བྱེར་ཟུག་སྐབས་སུ་ངའི་སྤྲུལ་པ༔ ཟ་ཧོར་རྒྱལ་པོ་གཙུག་ལག་འཛིན་རྗེས་བཟུང་༔ སེམས་ཅན་གང་གི་དོན་བྱེད་མ་འོངས་དུས༔ དེ་བ་ཨ་ཀར་ཙནྡྲ་རི་རྒྱལ་གླིང་༔ དེ་ནས་ཚེ་འཕོས་ཡིད་གཉིས་ཆ་མ་མཆིས༔ ཕྱི་རབས་འབྱུང་འགྱུར་སངས་རྒྱས་བླ་མ་སྟེ༔ དེ་ནས་ཚེ་འཕོས་རྒྱ་ཡི་ལོ་ཙཱ་ཞེས༔ དེ་ནས་ཉི་མ་སེང་གེ་སྟོད་གཏེར་དབང་༔ གཤེད་མ་བརྒྱ་ཡིས་མཐའ་བསྐོར་ཉམ་མི་ང་༔ གཏེར་སྟོན་རྐྱང་པའི་སྐྱེ་བ་བཅུ་གསུམ་འབྱུང་༔ འཇམ་པའི་གོས་གྱོན་སྔོ་སྨིན་གསེབ་ཕྱིན་བཞིན༔ མ་རིག་འཁྲུལ་བའི་སེམས་ཅན་གདུལ་དཀའ་བའི༔ འགྲོ་བ་མང་པོ་སངས་རྒྱས་ཞིང་དུ་ཁྲིད༔ སྙན་པས་ས་སྟེང་ཐམས་ཅད་ཁྱབ་པར་འགྱུར༔ སྐྱེ་བ་གཅིག་ནི་བོད་ཡུལ་གྲ་ནུབ་མདའ༔ རྒྱལ་སྲས་ལུང་པ་འདི་ནས་ནུབ་ཏུ་སྐྱེ༔ སྔགས་པ་མཐུ་མཁན་སྔགས་རྩིས་སྨན་སྐྱོང་རིགས༔ ཆོས་དབྱིངས་མདངས་ཅན་ཡེ་ཤེས་ཁ་དོག་ཅན༔ ཡར་རྗེ་ཨུ་རྒྱན་གླིང་པ་ཞེས་བྱ་བ༔ མེ་ཁམས་ཆུ་མོ་ཕག་གམ་ཁྱི་ལོ་པ༔ སྤྲུལ་པའི་སྲས་འདི་འདམ་སྐྱེས་པདྨ་འདྲ༔ ཕ་ཤི་མས་བོར་དམྱལ་བའི་སེམས་ཅན་འདྲ༔ ལྟོ་གོས་མ་ཁྱོགས་ཡི་དྭགས་ལམ་ཟན་འདྲ༔ བཀོལ་སྤྱོད་མི་ཁེངས་བསམ་མེད་དུད་འགྲོ་འདྲ༔ གང་ཉེ་ངོ་ཚ་མཛེ་ཕོ་ཁྱུ་བུད་འདྲ༔ མི་ལ་བདག་མེད་རི་ཤོ་ང་ཁྱེར་འདྲ༔ མཉམ་པོས་ཁྱད་གསོད་ཁ་ཉེན་ལྷ་མིན་འདྲ༔ བསོད་ནམས་ཆུང་ཞིང་སྙིང་རུས་སྡུག་སྲན་ཅན༔ བརྩོན་འགྲུས་ཤེས་རབ་ཆེ་ཞིང་ཆགས་སེམས་ཆུང་༔ ང་ལ་མོས་ཤིང་འགྲོ་ལ་ཕན་སེམས་ཆེ༔ དད་པ་ཆེ་ཞིང་བློ་བརྟན་སྤོབས་པ་མཐོ༔ དུག་ལྔ་མི་རགས་སྒྲུབ་ལ་རབ་ཏུ་བརྩོན༔ བློ་གསལ་རྟོགས་པ་མཐོ་ཞིང་རྒྱུ་འབྲས་ཞིབ༔ ཞི་དུལ་ཆེ་ཞིང་མདོ་སྔགས་ཆོས་རྒྱུས་ཆེ༔ སྐྱོ་ཤས་ཆེ་ཞིང་སྤྱོད་ལམ་གཞན་མི་བསྲེ༔ བློ་སྣ་ཐུང་ཞིང་སེམས་དཔངས་རིག་པ་གཡེལ༔ མདོག་དཀར་དྲི་ཞིམ་བལྟ་སྡུག་ཁྲོ་བོའི་དབྱིབས༔ གཟུགས་མཛེས་བོངས་འཚམ་ལྕེ་རིང་གདོང་བར་ཚུགས༔ མང་ཚོགས་གསེབ་ཏུ་གཟི་མདངས་གཞན་ལས་ཆེ༔ སྐྱེ་མཆེད་དངས་ཤིང་ཆོས་ཕྱིར་དཀའ་སྤྱད་ནུས༔ སྤྲུལ་པའི་སྐུ་མཆོག་ཉ་རྒྱས་ཟླ་བ་འདྲ༔ གཏེར་ཀ་ཉེར་བརྒྱད་གཞན་ཡང་འབྱེད་པར་འགྱུར༔ དེ་དུས་བསྲུང་བའི་དམ་ཚིག་འདི་ཡང་གནད༔ ཕ་ཡུལ་མ་སྡོད་བུ་ལོན་སྐྱེད་མ་སྤེལ༔ དགོས་དུས་མི་བསྟོངས་གཉེན་ཚན་དགྲ་ཡིན་པས༔ ལོང་བའི་མིག་བཞིན་མི་མཐོང་ཡུལ་དུ་གྱིས༔ དགྲ་ཡ་མ་སྲོང་གཉེན་ལ་སྐྱོང་མ་བྱེད༔ རྨོ་རྐོ་མ་བྱེད་ཚོང་ཁེ་འཕྲོག་མ་བསྟེན༔ གྲོང་ཆོག་མ་བྱེད་སྔས་སྲུང་སྲི་མ་གསོ༔ ཆོས་ལུགས་མི་མཐུན་པ་དང་གྲོགས་མ་འགྲོགས༔ འགལ་རྐྱེན་བྱེད་པའི་བུད་མེད་རྩར་མ་བསྟེན༔ ཉིན་པར་མང་གསེབ་བག་མེད་ཆང་མ་འཐུངས༔ སྲོད་འགྲོས་ཐོ་རངས་མ་འགྲིམས་རྐང་མ་ཡང་༔ མངོན་མཚན་མ་ཆེ་གཏེར་འདྲ་སློབ་མ་སྟེན༔ ཆོས་ཀྱི་ཁ་འཛིན་མ་བྱེད་མཐུ་མ་ངོམ༔ སྤྱོད་ལམ་ཤུགས་འགོ་ཐ་མལ་གསེབ་མ་སྡོད༔ རི་དྭགས་བཞིན་དུ་རི་སུལ་བཙན་སར་སྡོད༔ མི་ཚེ་ཆོས་དྲིལ་ཚེ་འདིའི་འཁྲི་བ་ཆོད༔ སུ་ངོ་ཆེ་ཡང་མ་སྲུང་སྟབས་མ་བཏང་༔ ཏུག་ཏུག་མ་བྱེད་སྙུགས་བསྲིངས་ཆམ་མེར་ཞོག༔ རྒྱབ་རྟེན་སྲུང་མ་མཐུ་དང་ཆོས་ལ་གྱིས༔ ཚེས་བཅུ་བྱུང་རེས་ང་ཉིད་བོད་དུ་འོང་༔ རླུང་ཁྱེར་རྫས་བཞིན་ཅི་ཡོད་ཚོགས་སུ་བསྐོར༔ མི་རྗེས་མི་སློབ་ཆོས་བརྒྱུད་མི་འཛིན་པས༔ བུ་ཚ་ཡོད་ཀྱང་རང་ཕུང་མིས་འཕྱ་བས༔ ཞྭ་འཕྱེའི་མི་བཞིན་འགྲོ་འདུག་ཉུང་ངུ་གྱིས༔ མི་མཛའ་མཐོ་འགྲོགས་བར་ཆད་ལོགས་ན་མེད༔ ཕུང་འདྲེའི་ནང་དབྱེན་གར་ཡོད་ཆ་མེད་པས༔ ལྐུགས་པའི་ཁ་བཞིན་སྨྲ་བ་ཉུང་ངུ་གྱིས༔ བྱ་བྱེད་སྤྱོད་པ་འདུན་མ་མ་མཁས་ན༔ དགྲ་རུ་སུ་འོང་མི་ཤེས་སྲིད་དེ་འོང་༔ ཁ་ཉེན་མི་བཞིན་སྡོད་ལུགས་མཁས་སུ་གྱིས༔ མི་ཡི་བརྒྱུད་རིགས་མ་བརྟགས་བློ་མ་གཏོད༔ མ་བཅོལ་རྟོག་ཅན་མ་ཆེ་བཞག་སར་སྡོད༔ ཆེ་གཏོར་བྲོད་ཁར་མ་ཉན་སླུ་བ་འོང་༔ ཕ་བོང་བཞིན་དུ་སྒྱུར་ཁ་ལྗི་རུ་གྱིས༔ ཁྱོད་ཀྱི་གདུང་བརྒྱུད་བརྒྱ་དང་ཉེར་གཅིག་པར༔ ཆོས་མ་བྱས་ཀྱང་སངས་རྒྱས་ཚེ་ཚོམ་མེད༔ ཅེས་གསུངས་བཀའ་གཏད་གཟེངས་བསྟོད་ལུང་བསྟན་པས༔ རྒྱལ་སྲས་ལྷ་རྗེས་མང་དུ་བཤུམས་ཏེ་བརྒྱལ༔ ཡུན་ཅིག་དྲན་པ་རྙེད་ནས་ཕྱག་བཙལ་ཏེ༔ འཁོར་བའི་སྡུག་བསྔལ་དེ་ཙམ་དང་ལེན་པས༔ སྐྱེ་བ་འདི་ཡིས་ཆོད་པར་ཐུགས་རྗེས་ཟུངས༔ ཞེས་གསོལ་ཡབ་ཡུམ་སྲས་གསུམ་ཕྱག་བཙལ་བས༔ སློབ་དཔོན་པདྨའི་ཞལ་ནས་འདི་སྐད་གསུངས༔ ཁྱོད་ཀྱིས་ང་ལ་སེམས་བསྐྱེད་ཉམས་འཇུག་གམ༔ མི་དགའ་མི་དགོས་དམྱལ་བ་ངོ་མཚར་ཆེ༔ སངས་རྒྱས་ཀུན་གྱི་བླ་མ་དམྱལ་བ་ཡིན༔ བསྟན་པའི་བདག་པོ་ཤཱཀྱ་ཐུབ་པས་ཀྱང་༔ དག་པའི་སྐྱེ་བ་ལྔ་བརྒྱ་བླངས་པ་དང་༔ མ་དག་སྐྱེ་བ་ལྔ་བརྒྱ་བླངས་ཚུལ་བསྟན༔ བྱང་ཆུབ་སེམས་དཔའ་སྤྱན་རས་གཟིགས་ཀྱིས་ཀྱང་༔ འཁོར་བ་མ་སྟོངས་བར་དུ་སེམས་བསྐྱེད་ནས༔ སེམས་བསྐྱེད་ཉམས་པས་དབུ་ཚལ་སྟོང་དུ་གས༔ འོད་དཔག་མེད་པས་བཅུ་གཅིག་ཞལ་བྱིན་བརླབས༔ སངས་རྒྱས་བྱང་ཆུབ་སེམས་དཔའི་མཛད་པ་ནི༔ རང་གི་འདུག་སར་ཞི་བདེ་མི་སྒྲུབ་ཅིང་༔ འགྲོ་བ་མང་པོའི་དོན་དུ་དཀའ་བ་སྤྱད༔ ཐུབ་པའི་སྐྱེས་རབས་པད་འབྱུང་རྣམ་ཐར་ལྟོས༔ སེམས་ཅན་ཐུགས་རྗེས་མི་འཛིན་བློས་གཏོང་ངམ༔ དད་པ་ཚོལ་ཕྱིར་སྡུག་བསྔལ་བཟོད་པར་གྱིས༔ མི་མཇེད་འཇིག་རྟེན་བྱེ་བ་ཕྲག་ས་ཡའི༔ ཞིང་ཁམས་ཀུན་ཏུ་མཆོག་གྲུབ་དེ་བཞིན་ནོ༔ ལེགས་སོ་ལེགས་སོ་ཡེ་ཤེས་མཆོག་གྲུབ་རྒྱལ༔ ཀུན་དང་ཡིད་མཐུན་འགྲོ་ཀུན་བསམ་པ་འགྲུབ༔ སྐྱེ་བ་མི་བགྲང་མངོན་པར་རྫོགས་འཚང་རྒྱ༔ དེ་དུས་སེམས་ཅན་ལས་འཕྲོ་བཟང་པོ་རྣམས༔ སྲིད་པ་མི་ཡི་བུ་རུ་སྐྱེས་པ་ལ༔ ཨུ་རྒྱན་ངས་ཀྱང་ཕྱིར་མི་ལྡོག་ལུང་བསྟན༔ ཞིང་ཁམས་འདི་ཡི་སྐྱེས་རབས་མང་ན་ཡང་༔ བོད་དུ་འབྱུང་ཚུལ་ཟུར་ཙམ་བསྟན་པ་ཡིན༔ རྒྱལ་སྲས་ཕུང་པོ་འདི་ཡང་དོན་ཆེན་ཏེ༔ དབང་པོ་ལྔ་དང་ཟག་ཆུ་ཤ་ཁྲག་རུས༔ ཤིག་གི་སྙིང་ཙམ་སུ་ཡི་ལྟོར་སོང་བ༔ དམངས་པོའི་ལྟོར་སོར་མི་ཡི་དངོས་གྲུབ་འབྱུང་༔ དབུལ་པོའི་ལྟོར་སོང་ཟས་ནོར་དངོས་གྲུབ་འབྱུང་༔ འཆི་འགྲོའི་ལྟོར་སོང་ཚེ་ཡི་དངོས་གྲུབ་འབྱུང་༔ དད་ཅན་ལྟོར་སོང་ཆོས་ཀྱི་དངོས་གྲུབ་འབྱུང་༔ དེ་ལ་སོགས་པའི་ཡོན་ཏན་མང་ཡོད་ཀྱང་༔ ལོག་ལྟ་ཅན་གྱིས་ཡོན་ཏན་སྐྱོན་དུ་མཐོང་༔ དེ་ཡང་འབྲེལ་པ་སྣ་གཅིག་ཐོགས་པ་ཡིས༔ སྒྲིབ་པ་དག་སྟེ་ཆོས་ཀྱི་ལས་སད་འགྱུར༔ དེ་ཕྱིར་མཆོག་གྲུབ་སྐྱེ་བ་བཅུ་གསུམ་པར༔ མཐོང་ཐོས་དྲན་རེག་དོན་དང་ལྡན་པ་སྟེ༔ གྲིབ་མས་རེག་གམ་ཏིལ་འབྲུ་ཙམ་ཞིག་ཉེ༔ ངན་སོང་འགྲོ་ངེས་ཤེས་ཀྱང་མཐོ་རིས་སྐྱེ༔ དགེ་རྒྱུ་ཉུང་འབྲུ་ཙམ་ཞིག་ས་བོན་ཐེབས༔ དྲང་སྲོང་གཟའ་ནད་གདོན་བགེགས་འབྱུང་པོའི་ནད༔ འདྲེ་ཡི་གཙེར་བ་རྣམས་ཀྱང་སྒྲིབ་པར་འགྱུར༔ མཚམས་མེད་ལྔ་སྤྱད་ལྟོར་སོང་རིག་འཛིན་གྲལ༔ ལས་ཀྱིས་དུད་འགྲོའི་ལུས་སུ་སྐྱེས་གྱུར་ཀྱང་༔ ཡུལ་བདག་བྱམས་ཤིང་བརྡུང་བཙོག་མེད་པར་འགྱུར༔ དེ་སོགས་ཡོན་ཏན་མང་ཡོད་ཟུར་ཙམ་ཡིན༔ ད་ལྟའི་ཡེ་ཤེས་མཆོག་གྲུབ་རྒྱལ་པོ་ཁྱོད༔ བཅོ་ལྔའི་ལོ་ལ་ཚེ་དུས་བྱེད་པའི་ཚེ༔ ཕུང་པོ་འདི་ཉིད་གཏེར་དུ་སྦོས་ཤིག་གསུངས༔ འདི་ཉིད་ས་ཡི་སྟེང་དུ་ཐོན་པའི་ཚེ༔ བསོད་ནམས་ཆུང་བའི་དུད་འགྲོ་ཡིན་ཀྱང་རུང་༔ མི་ཚེ་སྡིག་བསྒྲིལ་བཤན་པ་ཡིན་ཀྱང་རུང་༔ སྐྱེ་བ་དམན་པའི་བུད་མེད་ཡིན་ཀྱང་རུང་༔ ལས་ཀྱི་འཕྲོ་མེད་མི་ལུས་ཙམ་ཡང་རུང་༔ ཆུ་ལ་གནས་པའི་སེམས་ཅན་ཡིན་ཀྱང་རུང་༔ མཁའ་ལ་གནས་པའི་འདབས་ཆགས་ཡིན་ཀྱང་རུང་༔ སྡིག་པ་དག་ཅིང་མི་ལུས་གཙང་མ་འཐོབ༔ དད་དང་ཤེས་རབ་བརྩོན་འགྲུས་སྤོབས་པ་འབྱུང་༔ སྐྱེ་བདུན་ཤ་ཡིས་འདུལ་བའི་དུས་ཚོད་ཀྱང་༔ སངས་རྒྱས་བསྟན་པ་ལྔ་བརྒྱ་ཕྲག་གསུམ་ནུབ༔ དུས་མ་འགྱུར་ཏེ་ས་སྟེང་མི་སྤྱོད་འགྱུར༔ རྒྱལ་ཁྲིམས་ཞིག་པས་བོད་ཁྲིམས་རྒྱ་ཆེ་ཆད༔ སི་ལུ་ནི་ལུར་སོང་ནས་འཁྲུག་འཐབ་བྱེད༔ ཁྱད་པར་ཉོན་མོངས་དུག་ལྔ་རང་དགར་སྤྱོད༔ ཐམས་ཅད་འཁྲུགས་ནས་མཚོན་གྱི་བསྐལ་པ་དར༔ རྟགས་ཙམ་འཛིན་གྱི་བསྟན་པའི་མགོར་ཉེ་སྟེ༔ བཙུན་པ་ཁྲིམས་མེད་སྡོམ་པ་རྒྱབ་ཏུ་བོར༔ བུ་སྤྲུག་མདུན་དུ་བླངས་ནས་སྔགས་པ་ཟེར༔ སྔགས་པས་མགོ་སྤུ་བྲེགས་ནས་བཙུན་ཆས་བྱེད༔ དགེ་བཤེས་ཧོར་ལས་གྲི་མདུང་དམག་དཔོན་བྱེད༔ གཏམ་དུ་དམག་ལབ་གོས་སུ་གོ་མཚོན་གྱོན༔ ལས་སུ་རྫོང་རྩིག་ནོར་དུ་སྡིག་པ་གསོག༔ ལྷ་ཆོས་མི་བྱེད་སྡིག་པ་མཆོར་དུ་བྱེད༔ དམག་དང་མུ་གེ་ནད་ཡམས་དུས་གཅིག་འབྱུང་༔ བཀའ་ཁྲིམས་ཞིག་པས་འདུན་མ་བུད་མེད་བཟང་༔ མཚོན་ཁ་ནང་བསྟན་སྤྱི་འདུན་ཆེན་མོ་ཞིག༔ ཤེས་པ་ཕྱིར་ལོག་གསལ་བས་གླིང་ལོག་འབྱུང་༔ གནག་པའི་ལས་དུབ་ལུས་སེམས་གཉིས་ཀ་བྲེལ༔ གནས་གཞི་ལྷ་ཁང་བཤུས་ནས་རྫོང་ལ་འགེབས༔ རིགས་མི་མཐུན་པ་ཀུན་དང་འགྲོགས་དགོས་འབྱུང་༔ སྐྱེ་འགྲོ་མི་བཟོད་ཟུག་རྔུ་སུས་མི་ཟློག༔ ལས་སུ་ཤེས་པའི་སེམས་ཅན་ཨ་རེ་སྡུག༔ གཏེར་ལ་མོས་ཤིང་འདྲི་བ་མང་དུ་འབྱུང་༔ དེ་དུས་སྐྱེ་བདུན་ཤ་འདི་ལྟོར་སོང་བས༔ དུག་གསུམ་ནད་ཞི་བདུད་རྩིའི་མཆོག་ཏུ་གསུངས༔ ལྷ་སྲས་ཡབ་ཡུམ་སྲས་གསུམ་དགྱེས་པར་གྱུར༔ ཨུ་རྒྱན་གུ་རུ་པདྨ་འབྱུང་གནས་ཀྱི་སྐྱེས་རབས་རྣམ་པར་ཐར་པ་རྒྱས་པར་བཀོད་པ་ལས༔ ལྷ་རྗེ་ལུང་བསྟན་ཅིང་སྐྱེ་བདུན་ཤའི་ཕན་ཡོན་བསྟན་པའི་ལེའུ་སྟེ་བརྒྱ་དང་གཉིས་པའོ༔ ༔
ངལ་བ་ཁྱད་དུ་བསད་ནས་ཡུན་རིང་འབད་པའི་སྒྲ་ཡིག་སོགས་རང་གར་བརྐུ་ཁྱེར་མ་མཛད་རོགས།
བྱམས་བརྩེའི་གྲུ་ཆར་སྤྱི་གླིང་།
གཉེར་གཅིག་དུས་རབས་ཁྲ་ཁྲའི་འཇིག་རྟེན་འདིར། །
སྣ་མང་ཤེས་བྱ་དགོས་དགུ་མང་མོད་ཀྱང་། །
བྱམས་བརྩེའི་གྲུ་ཆར་མེད་ན་ལྡོང་སྐམ་ལྟར། །
རིགས་མཐུན་གཞན་གྱིས་གྲལ་ནས་ངང་གིས་ཤི། །
ང་ཚོ་འགྲོ་བ་མི་ཡིན་པ་དང་སྤྱི་ཚོགས་ལ་བརྟེན་ནས་གནས་ཡོད་པས། མི་རེ་རེར་སྤྱི་ཚོགས་དང་འགྲོ་མིའི་བདེ་སྐྱིད་ཀྱི་ཆེད་དུ་ཡང་དག་པའི་བྱ་བ་བྱེད་རྒྱུའི་འགན་ཡོད། གང་ཞེ་ན། འབྱུང་གྱུར་གྱི་མིའི་རང་གཤིས་བཟང་པོ་ཞི་བདེའི་ཚོར་སྣང་ལྡན་པ་ཞིག་བྱུང་ན་ཚང་མ་ལ་ཁེ་བཟང་ཆེ་བ་སྨོས་མི་དགོས་མོད། དེའི་ཕྱིར་ངེད་༼བྱམས་བརྩེའི་གྲུ་ཆར་༽གྱིས་བརླན་པའི་འཇིག་རྟེན་གསར་པའི་སྤྱི་སྟེགས་ནང་(དུས་རབས་ཀྱི་ཅོང་བརྡས་)ཞིང་འབྲོག་གཉིད་ལས་སློང་ངེས་ན་འདིར་ཕེབས་པར་དགའ་བསུ་དང་གུས་འདུད་གྲངས་མེད་ཞུ་བཞིན་ཡོད།
སྤྱི་སྟེགས་གཙོ་སྐྱོང་པ་གྲུ་ཨ་ཙ་ར།
སྤྱི་སྟེགས་སུ་མི་སྒེར་དང་ཚོགས་པ་གང་གི་ཁེ་དབང་ལ་གནོད་པའི་ནང་དོན་ཡོད་ཚེ། མྱུར་དུ་ང་ཚོར་འབྲེལ་གཏུགས་གྱིས་དང་དྲྭ་ངོས་ནས་བསུབ་ངེས་ཡིན།
版权为原著所有,著有侵犯到您的权益,请您与我们联系,我们将立即删除
གཤམ་གྱི་རྒྱ་ཡིག་སྔོན་པོ་དང་ཚོང་རྟགས་ཐོག་ཏུ་ནོན་དང་དཔལ་ཡོན་འཕེལ།
微信扫一扫
关注该公众号


c: text/html

collection: archivebot

text:
པདྨ་བཀའ་ཐང་ལེའུ་༨༧ ཕྱི་མཚན་ཉིད་ཐེག་པའི་བཀའ་དང་བསྟན་བཅོས་འགྱུར་བྱ
༈ བྱམས་བརྩེའི་གྲུ་ཆར་སྤྱི་གླིང་དུ་ཕེབས་བསུ་ཞུ།欢迎关注慈悲细雨乐园!
ཨུ་རྒྱན་གུ་རུ་པདྨ་འབྱུང་གནས་ཀྱི་སྐྱེས་རབས་རྣམ་པར་ཐར་པ་རྒྱས་པར་བཀོད་པ་ཞེས་བྱ་བ་བཞུགས་སོ༔ ༔
ཞལ་འདོན་པ། པདྨ་རིག་འཛིན།
༄༅༅༔ ཨོཾ་ཨཱ་ཧཱུྂ་བཛྲ་གུ་རུ་པདྨ་སིདྡྷི་ཧཱུྂ། དེ་ནས་གསུང་རྟེན་ཆོས་ཀྱི་འགྱུར་བྱང་ནི༔ དང་པོ་ཉན་རང་ཆོས་ཀྱི་འགྱུར་བྱང་ལ༔ མདོ་སྡེ་ལེགས་ཉེས་བསྟན་དང་ལས་བརྒྱ་པ༔ རྣམ་འབྱེད་རྣམ་པར་འཐག་པ་ལས་རྣམ་བརྗོད༔ གང་པོའི་རྟོགས་བརྗོད་བྲམ་ཟེ་ཚོམས་ཀྱི་མདོ༔ དྲིན་ལས་བསབ་མདོ་མཛངས་བླུན་དྲན་ཉེར་བཞག༔ ཚུལ་ཁྲིམས་ངན་པ་ཚར་གཅོད་པ་ཡི་མདོ༔ དེ་ལྟར་དྲང་དོན་བསྟན་པའི་མདོ་བཅུ་དང་༔ གཞན་ཡང་ཐེག་དམན་མདོ་སྡེ་དཔག་མེད་འགྱུར༔ འདུལ་བ་ལུང་གཞི་རྣམ་འབྱེད་གཞུང་བླ་མ༔ ཕྲན་ཚེགས་དང་ནི་སོ་ཐར་མདོ་གཉིས་སོ༔ བར་པ་བྱང་སེམས་ཆོས་ཀྱི་འགྱུར་བྱང་ལ༔ ཕ་རོལ་ཕྱིན་པ་ཡུམ་སྲས་བཅུ་བདུན་དང་༔ ཤེར་ཕྱིན་སྟོང་ཉིད་གཙོར་སྟོན་མདོ་མང་འགྱུར༔ ཐ་མ་ངེས་དོན་སྙིང་པོ་བསྟན་པའི་མདོ༔ སའི་སྙིང་འཁོར་ལོ་བཅུ་པ་ཡོན་ཏན་མདོ༔ ཕལ་ཆེན་དཀོན་བརྩེགས་ལང་གཤེགས་པདྨ་དཀར༔ མྱང་འདས་དགོངས་པ་ངེས་འགྲེལ་རྒྱན་སྟུག་པོ༔ གསེར་འོད་དམ་པ་ལ་སོགས་དཔག་མེད་འགྱུར༔ འཁོར་ལོ་གསུམ་གྱི་དགོངས་པ་འགྲེལ་པའི་ཕྱིར༔ མདོ་དང་མཐུན་པའི་བསྟན་བཅོས་འགྱུར་བྱང་ལ༔ བདེན་བཞི་ཉན་རང་ཐེག་པའི་བསྟན་བཅོས་ནི༔ འདུལ་བའི་གཞུང་འགྲེལ་རྣམ་པ་མང་པོ་དང་༔ དེ་དང་མཐུན་པའི་མདོ་འགྲེལ་མང་དུ་འགྱུར༔ བྱེ་བྲག་བཤད་མཛོད་ཆེན་མོའི་རྒྱ་དཔེ་བཞུགས༔ ཆོས་ཀྱི་ཕུང་པོ་གནས་བརྟན་ཤཱ་རིའི་བུས༔ གདགས་པའི་བསྟན་བཅོས་མཽངྒལ་གྱི་བུས༔ ཁམས་ཀྱི་ཚོགས་ནི་དགྲ་བཅོམ་གང་པོས་བྱས༔ རྣམ་པར་ཤེས་པའི་ཚོགས་ནི་ལྷ་སྐྱིད་ཀྱིས༔ སྒྲོལ་བའི་རྣམ་གྲངས་གསུས་པོ་ཆེ་ཡིས་བྱས༔ ཡེ་ཤེས་འཇུག་པ་ཀཱ་ཏྱཱ་ཡ་ནའི་བུས༔ དེ་ལྟར་ཆོས་མངོན་བསྟན་བཅོས་སྡེ་བདུན་དང་༔ དབྱིག་གཉེན་གྱིས་མཛད་ཕུང་པོའི་རབ་བྱེད་དང་༔ ཉི་ཤུ་པ་ཡི་རབ་ཏུ་བྱེད་པ་དང་༔ སུམ་ཅུ་པ་ཡི་རབ་ཏུ་བྱེད་པ་དང་༔ ལས་རྣམས་གྲུབ་པའི་རབ་ཏུ་བྱེད་པ་དང་༔ རྣམ་པར་བཤད་པ་རིག་པས་རང་རྒྱུད་ལྔ༔ ཆོས་མངོན་མཛོད་སོགས་གཞུང་འགྲེལ་མཐའ་ཡས་འགྱུར༔ ཐམས་ཅད་སྤྲོས་ན་ཡི་གེ་མངས་བས་བསྡུས༔ བྱང་ཆུབ་སེམས་དཔའི་ཐེག་པའི་བསྟན་བཅོས་ནི༔ དཔལ་མགོན་ཀླུ་སྒྲུབ་དབུ་མ་རིག་པའི་ཚོགས༔ བསྟོད་པའི་ཚོགས་དང་གཏམ་ཚོགས་ལ་སོགས་དང་༔ ཨཱཪྻ་དེ་བའི་དབུ་མ་བཞི་བརྒྱ་པ༔ སློབ་དཔོན་བྷ་བྱའི་རྟོག་གེ་འབར་བ་དང་༔ སངས་རྒྱས་བསྐྱངས་ཀྱི་བུདྡྷ་པཱ་ལི་དང་༔ ཟླ་བ་གྲགས་པའི་དབུ་མ་ལ་འཇུག་པ༔ ཡེ་ཤེས་སྙིང་པོའི་བདེན་གཉིས་རྣམ་འབྱེད་དང་༔ སློབ་དཔོན་ཞི་བ་འཚོ་ཡི་དབུ་མ་རྒྱན༔ ཀ་མ་ཤཱི་ལའི་དབུ་མ་སྣང་བ་སོགས༔ རྟ་དབྱངས་མདོ་སྡེའི་སྐྱེས་རབས་སྙན་ངག་བཅས༔ དགྲ་བཅོམ་ཆོས་སྐྱབས་ཆེད་དུ་བརྗོད་པའི་ཚོམས༔ ཕྱོགས་ཀྱི་གླང་པོའི་རབ་བྱེད་བརྒྱ་རྩ་བརྒྱད༔ ཆོས་ཀྱི་གྲགས་པའི་སྡེ་བདུན་རྣམ་འགྲེལ་སོགས༔ དབང་སྡེ་རབ་ཏུ་འབྱེད་པའི་གཏན་ཚིགས་དང་༔ ཞི་བ་ལྷ་ཡི་སྤྱོད་འཇུག་བསླབ་བཏུས་སོགས༔ ཐོགས་མེད་ཀྱིས་བླངས་བྱམས་པའི་ཆོས་ལྔ་དང་༔ ས་སྡེ་ལྔ་དང་སྡོམ་གསུམ་ལ་སོགས་པ༔ ཐེག་པ་ཆེན་པོའི་བསྟན་བཅོས་མང་དུ་འགྱུར༔ ངེས་པ་དོན་གྱི་མདོ་སྡེའི་འགྲེལ་བཤད་ནི༔ ས་བཅུའི་འགྲེལ་པ་དབྱིག་གཉེན་མཛད་པ་དང་༔ པད་དཀར་འགྲེལ་པ་ས་ཡི་རྩ་ལག་དང་༔ དགོངས་འགྲེལ་ཊཱི་ཀ་བམ་པོ་དྲུག་ཅུ་སོགས༔ ཚད་ལྡན་མཁས་པའི་གཞུང་ལུགས་མང་དུ་འགྱུར༔ དེ་ལྟར་བསྟན་བཅོས་རབ་ཏུ་མང་པོ་བཞུགས༔ ཨུ་རྒྱན་གུ་རུ་པདྨ་འབྱུང་གནས་ཀྱི་སྐྱེས་རབས་རྣམ་པར་ཐར་པ་རྒྱས་པར་བཀོད་པ་ལས༔ ཕྱི་མཚན་ཉིད་ཐེག་པའི་བཀའ་དང་བསྟན་བཅོས་འགྱུར་བྱང་གི་ལེའུ་སྟེ་གྱ་བདུན་པའོ༔ ༔
ངལ་བ་ཁྱད་དུ་བསད་ནས་ཡུན་རིང་འབད་པའི་སྒྲ་ཡིག་སོགས་རང་གར་བརྐུ་ཁྱེར་མ་མཛད་རོགས།
བྱམས་བརྩེའི་གྲུ་ཆར་སྤྱི་གླིང་།
གཉེར་གཅིག་དུས་རབས་ཁྲ་ཁྲའི་འཇིག་རྟེན་འདིར། །
སྣ་མང་ཤེས་བྱ་དགོས་དགུ་མང་མོད་ཀྱང་། །
བྱམས་བརྩེའི་གྲུ་ཆར་མེད་ན་ལྡོང་སྐམ་ལྟར། །
རིགས་མཐུན་གཞན་གྱིས་གྲལ་ནས་ངང་གིས་ཤི། །
ང་ཚོ་འགྲོ་བ་མི་ཡིན་པ་དང་སྤྱི་ཚོགས་ལ་བརྟེན་ནས་གནས་ཡོད་པས། མི་རེ་རེར་སྤྱི་ཚོགས་དང་འགྲོ་མིའི་བདེ་སྐྱིད་ཀྱི་ཆེད་དུ་ཡང་དག་པའི་བྱ་བ་བྱེད་རྒྱུའི་འགན་ཡོད། གང་ཞེ་ན། འབྱུང་གྱུར་གྱི་མིའི་རང་གཤིས་བཟང་པོ་ཞི་བདེའི་ཚོར་སྣང་ལྡན་པ་ཞིག་བྱུང་ན་ཚང་མ་ལ་ཁེ་བཟང་ཆེ་བ་སྨོས་མི་དགོས་མོད། དེའི་ཕྱིར་ངེད་༼བྱམས་བརྩེའི་གྲུ་ཆར་༽གྱིས་བརླན་པའི་འཇིག་རྟེན་གསར་པའི་སྤྱི་སྟེགས་ནང་(དུས་རབས་ཀྱི་ཅོང་བརྡས་)ཞིང་འབྲོག་གཉིད་ལས་སློང་ངེས་ན་འདིར་ཕེབས་པར་དགའ་བསུ་དང་གུས་འདུད་གྲངས་མེད་ཞུ་བཞིན་ཡོད།
སྤྱི་སྟེགས་གཙོ་སྐྱོང་པ་གྲུ་ཨ་ཙ་ར།
སྤྱི་སྟེགས་སུ་མི་སྒེར་དང་ཚོགས་པ་གང་གི་ཁེ་དབང་ལ་གནོད་པའི་ནང་དོན་ཡོད་ཚེ། མྱུར་དུ་ང་ཚོར་འབྲེལ་གཏུགས་གྱིས་དང་དྲྭ་ངོས་ནས་བསུབ་ངེས་ཡིན།
版权为原著所有,著有侵犯到您的权益,请您与我们联系,我们将立即删除

robotstxt: allowed

filter: keep


text:
པདྨ་བཀའ་ཐང་ལེའུ་༧༥ བཻ་རོ་ཙ་ནས་ཆོས་གསུངས་པ་ལ་ཕྲ་མ་བྱུང་བ།7ff9
༈ བྱམས་བརྩེའི་གྲུ་ཆར་སྤྱི་གླིང་དུ་ཕེབས་བསུ་ཞུ།欢迎关注慈悲细雨乐园!
ཨུ་རྒྱན་གུ་རུ་པདྨ་འབྱུང་གནས་ཀྱི་སྐྱེས་རབས་རྣམ་པར་ཐར་པ་རྒྱས་པར་བཀོད་པ་ཞེས་བྱ་བ་བཞུགས་སོ༔ ༔
ཞལ་འདོན་པ། པདྨ་རིག་འཛིན།
༄༅༅༔ ཨོཾ་ཨཱ་ཧཱུྂ་བཛྲ་གུ་རུ་པདྨ་སིདྡྷི་ཧཱུྂ། དེ་ནས་བཻ་རོ་ཙ་ནས་ལན་བཏབ་པ༔ མི་རུ་སྐྱེས་པས་སྐྱེ་བ་གཞན་ལས་འཕགས༔ སྨོན་ལམ་དག་པས་རྒྱ་གར་ཡུལ་དུ་བརྟོལ༔ དངོས་གྲུབ་ཐོབ་པས་རྫུ་འཕྲུལ་རྐང་མགྱོགས་གྲུབ༔ བླ་མ་མཆོད་ལས་ཆོ་རིགས་བཙུན་པར་སྐྱེས༔ དམ་ཚིག་བསྲུངས་པས་འདི་རུ་བསམ་དགུ་གྲུབ༔ སྒྲིབ་པ་བྱང་བས་མཁས་པའི་བཀའ་བགྲོས་པ༔ གཞུང་ལུགས་བཟང་པོ་ཀུན་གྱིས་བསྟན་པར་འཁུར༔ དགོས་དགུ་ལུས་ལ་ཚང་བས་བདག་གིས་གྲོགས་སུ་བཙལ༔ ལུས་སྲོག་ཕ་མས་བསྐྱེད་ཀྱང་སྲིད་སྲོག་གྲོགས་པོས་བཏོན༔ ཁྱོད་དང་འགྲོགས་པས་བདག་གིས་ཡང་དག་བྱང་ཆུབ་བརྙེས༔ བོད་ཀྱི་རྒྱལ་ཁམས་མ་རིག་མུན་པ་ཀུན་སེལ་བས༔ འགྲོ་བ་ཇི་ལྟར་སྨིན་ཅིང་གྲོལ་བར་བྱ་བའི་དོན༔ ཀུ་མཱ་ར་ལ་དགེ་བའི་རྩ་བ་ཡོངས་སུ་བསྔོ༔ རྐང་མགྱོགས་ལེགས་པར་གྲུབ་པས་ད་ནི་བདག་ཀྱང་འགྲོ༔ བལ་ཡུལ་ཙམ་དུ་སྙིང་གཏམ་བཟླ་ཡི་གྲོགས་པོས་སྐྱོལ༔ ཞེས་གསུངས་གསེར་གྱི་པ་ཏྲ་གཅིག་བྱིན་ནོ༔ དེ་ནས་ཀུ་མཱ་ར་ཡིས་གཅན་འཕྲང་བསྒྲལ༔ འཕྲང་སྲུང་པ་ལ་བརྔན་པ་བྱིན་ནས་བཀྲོལ༔ རྐང་མགྱོགས་བྱུང་ནས་བནྡེ་འདྲི་བ་ན༔ མ་མཐོང་གནོད་སྦྱིན་ཤ་བའི་ཡིབ་ཞུ་ཅན༔ གླང་འཁར་སྐྱ་བོ་ལག་ན་ཐོགས་ཤིག་སོང་༔ ད་ཙམ་བོད་ཡུལ་མཐིལ་དུ་སླེབ་བགྱིས་ཤིག༔ ཀུ་མཱས་མནའ་དག་བཅུག་ནས་སེར་སྐྱར་བརྒྱུགས༔ བོད་བན་གསོད་བྱས་རྐང་མགྱོགས་ཟླ་སྦྲན་འོངས༔ གཅན་འཕྲང་པར་དྲིས་ངག་བཅུག་བཞིན་དུ་ཟེར༔ དེ་ནས་བཻ་རོ་ཙ་ན་བལ་ཡུལ་སླེབས༔ གསེར་སྐུ་འཕགས་པ་ཤིང་ཀུན་ལ་ཕུལ་ནས༔ འབུལ་བ་བཞེས་པའི་ཆེད་དུ་མགུར་འདི་གསུངས༔ སྒྲིབས་རྐྱེན་མི་མངའ་དུས་གསུམ་རྒྱལ་བའི་སྐུ༔ ཐུགས་རྗེའི་བཀའ་བཙན་འཛམ་གླིང་ནམ་མཁའ་འདྲ༔ སྟོན་པའི་ཐུགས་རྗེ་ཕྱོགས་ལྷུང་མི་མངའ་ཡང་༔ འཁོར་བའི་ལམ་ནི་མཐའ་མེད་རྒྱ་མཚོ་འདྲ༔ ཐུགས་རྗེས་འཁོར་བའི་རྒྱ་མཚོ་སྐེམ་པའི་ཕྱིར༔ དུས་གསུམ་རྒྱལ་བའི་སྐུ་ལ་བཟོད་པར་གསོལ༔ ཞེས་པའི་མགུར་གསུངས་འཕགས་པའི་སྐུ་ཕུལ་ལོ༔ དེ་ནས་བོད་དུ་བྱོན་པའི་ལམ་ཀ་རུ༔ རྒྱ་གར་བརྟན་མ་རེ་ལྕམ་ཁ་བ་བཏང་༔ བཀའ་འདི་བདེན་བརྫུན་བརྟག་པའི་མགུར་གསུངས་པ༔ དུས་གསུམ་སངས་རྒྱས་རང་གི་སེམས་ཉིད་དེ༔ སྐྱེ་ཤི་མེད་པ་དུས་གསུམ་སངས་རྒྱས་སོ༔ ཡ་རབས་བློ་དང་ལྡན་པའི་སྐལ་ལྡན་ལ༔ སེམས་ཀྱི་ཉི་མ་གསལ་བར་བྱ་བའི་ཕྱིར༔ བསམ་པ་བཟང་པོ་གསེར་དང་འདྲ་བ་ཡིས༔ བོད་ཀྱི་ཡུལ་ནས་རྒྱ་གར་ཡུལ་བར་ལ༔ དཀའ་བ་བཅུ་དྲུག་བསྡོས་ནས་མན་ངག་བཙལ༔ དཀའ་བ་གཅིག་གིས་བར་དུ་མ་ཆོད་པས༔ བཀའ་འདི་བདེན་ན་ཁ་བ་འདི་ཆོད་ཅིག༔ ཅེས་གསུངས་རེ་ལྕམ་ལྷ་མོ་དམར་མོའི་ཚུལ༔ སྤྲིན་གསེབ་སྐུ་བསྟན་ཕྱག་བྱས་བྲན་ཁས་བླངས༔ དེ་ནས་བསམ་ཡས་བྱོན་པས་རྒྱལ་པོ་ཉིད༔ ཟ་འོག་གུར་ཁྱིམ་འདབ་ན་བཞུགས་པ་ལ༔ བཻ་རོས་རྗེ་དང་མཇལ་པའི་འཕྲིན་བསྐུར་བས༔ རྒྱལ་པོ་དགྱེས་ནས་ལམ་ལ་སྣ་ལེན་མཛད༔ བཻ་རོས་གུར་འདབ་བྱང་ངོས་སློག་ནས་བྱོན༔ རྗེ་ཡིས་བཀའ་སྩལ་དམ་ཆོས་ལོན་ནས་བདོག༔ རྒྱ་གར་ཕྲག་དོག་ཕྲ་མར་མི་གསན་ཞུ༔ གསོལ་བས་རྒྱལ་པོ་དམ་ཆོས་ལོན་པས་དགྱེས༔ དབུ་སྐྲ་ཐེམ་པར་བཀྲམ་ནས་ནང་སྤྱན་དྲངས༔ འབངས་ནས་ཡར་བཏོན་དབུ་ཡི་མཆོད་གནས་མཛད༔ རྒྱལ་པོའི་ཆིབས་པ་མཚའ་ལུ་མེ་སྟག་ལ༔ སྟག་ལྤགས་སྟན་སྟེང་སེང་ལྡེང་སྒ་བསྟད་ནས༔ གསེར་གྱི་སྲབ་བཅུག་གཡུ་ཡི་མཐུར་བཏགས་ཕུལ༔ རྒྱལ་པོ་ཁྲི་སྲོང་ལྡེའུ་བཙན་ཕྱག་བཙལ་ནས༔ ཀྱེ་ཧོ༔ དགོངས་ཤིག་སློབ་དཔོན་ལགས༔ མཚའ་ལུ་མེ་སྟག་འོད་ཟེར་འཕྲོ༔ ཁྲ་བོ་སྟག་གི་སྒ་སྟན་བསྟད༔ གསེར་གྱི་སྲབ་ལ་གཡུ་ཡི་མཐུར༔ ཁྲི་སྲོང་ལྡེའུ་བཙན་གུས་པས་འབུལ༔ བཻ་རོ་ཙ་ནས་རབ་བཞེས་ལ༔ ལྟ་བའི་རྒྱལ་པོ་བཤད་དུ་གསོལ༔ ཞེས་ཞུས་བཻ་རོ་ཙ་ན་ཡིས༔ ལྟ་བའི་རྒྱལ་པོ་ནམ་མཁའ་ཆེ༔ དུད་འགྲོའི་རྒྱལ་པོ་རྟར་མི་འཚོང་༔ དུད་འགྲོའི་རྒྱལ་པོ་རྟར་བཙོངས་ན༔ དུས་གསུམ་རྒྱལ་བའི་ཐུགས་ཀྱིས་ཁྲེལ༔ ཞེས་གསུངས་བཤད་པར་མ་བཞེས་སོ༔ དེ་ནས་གསེར་དངུལ་ཕྱག་མང་ཕུལ་ནས་ཞུས༔ ནམ་གྱི་གུང་ལ་གསང་སྔགས་ཆོས་རྣམས་གསུངས༔ ཉིན་པར་དུས་སུ་མདོ་ཆོས་མང་དུ་བསྒྱུར༔ བར་སྐབས་མན་ངག་ཟབ་དགུའི་ཆོས་རྣམས་གསུངས༔ དེ་ཡང་མན་ངག་ཆོས་རྣམས་གོས་དཔེར་བླངས༔ ནམ་མཁའ་ཆེ་ནི་ལེགས་པའི་སྟོད་གུར་ལ༔ ཡུལ་རྣམས་ཀུན་ལ་འཇུག་པའི་ཤམ་བུ་བཏགས༔ ཁུ་བྱུག་དང་ནི་རྩ་ཆེན་ཕུ་དུང་ལ༔ བྱང་སེམས་དོན་གྲུབ་གོང་བས་བརྒྱན་ནས་བཤད༔ རྒྱུད་ལུང་ཆོས་ལ་གཤིན་རྗེའི་གཏམ་རྒྱུད་དང་༔ རིན་ཅེན་འོད་རྒྱུད་དབང་བསྐུར་རྒྱལ་པོའི་རྒྱུད༔ ནམ་མཁའ་ཆེ་ལ་སོགས་པའི་རྒྱུད་ལྔ་དང་༔ རྨད་དུ་བྱུང་བ་ཀུན་བྱེད་རྒྱལ་པོ་དང་༔ མདོ་བཅུ་དང་ནི་རྒྱ་མཚོའི་ཀློང་རྣམས་བསྒྱུར༔ ནང་སྔགས་ཏནྟྲ་སྡེ་ནི་བཅོ་བརྒྱད་སོགས༔ མ་ཧཱ་ཡོ་གའི་རྒྱུད་སྡེ་བཅུ་དྲུག་བསྒྱུར༔ བཻ་རོ་ཙ་ན་ཉིད་ཀྱིས་མཛད་པའི་ཆོས༔ སྙན་བརྒྱུད་ཐུགས་ཀྱི་སྙིང་ཁུ་ལ་སོགས་གསུངས༔ དེ་ལྟར་ཆོས་གསུང་འདུག་པ་རྒྱ་གར་ཐོས༔ རྒྱ་གར་པཎྜི་ཏ་ཡིས་ཕྲག་དོག་བྱས༔ བོད་ལ་ཐེ་ཙོམ་སྐྱེད་པའི་ངན་སྒྲོག་བཏང་༔ བོད་ཀྱི་བནྡེས་དམ་ཆོས་མ་རྙེད་པར༔ ཁྲོ་ཆུ་ཕྲ་མེན་ངན་སྔགས་མང་པོ་ཁྱེར༔ བོད་ཕུང་འགྲོ་བས་བཀའ་ཁྲིམས་སྦྱོར་ཅིག་ཟེར༔ བོད་རྣམས་ཕྲ་མ་སྔ་བཙན་དགའ་བ་དང་༔ རྒྱལ་པོའི་བློན་ཕྱེད་བོན་བློན་ཡིན་པ་དང་༔ བོན་ཆོས་གཉིས་པོ་ཆགས་སྡང་ཆེ་བ་ཡིས༔ རྒྱལ་པོས་བོན་སྤྱུགས་ཆོས་ཀྱི་ཁ་བཟུང་བས༔ བོན་གྱི་བློན་པོ་ལི་སྟག་ཆེན་པོ་དང་༔ བོན་བློན་ཆེ་བ་ལི་ཐི་ཁྲ་མི་ཡིས༔ བློན་པོ་བསྡུས་ནས་རྗེ་ལ་གྲོས་བཏབ་བྱས༔ པ་གོར་གན་ཇག་ཐང་ཏ་བྱ་བ་འདིས༔ ཚོལ་དུ་བཏང་བའི་ཆོས་ནི་མ་རྙེད་པར༔ མི་གཉིས་བཏང་བས་ལེགས་གྲུབ་ལམ་དུ་བསད༔ བོད་ཡུལ་ཕུང་པའི་ངན་སྔགས་ཁྱོངས་འདུག་པས༔ རྒྱལ་པོ་ཕོ་བྲང་བཞུགས་ལ་དགྲ་མི་འོང་༔ བསླུ་བ་མཁན་གྱི་ནག་ཉེས་ཅན་འདི་སོད༔ མེ་ཆུ་ང་གི་ཁྲིམས་ཀྱིས་ཚར་གཅོད་ཞུ༔ རྒྱལ་པོས་མི་བདེན་ཕྲག་དོག་ཡིན་བརྗོད་པས༔ བོན་བློན་རྣམས་ཀྱིས་ཡང་ནས་ཡང་གཏུགས་ཏེ༔ རྒྱལ་པོས་ཆུ་ལ་བསྐུར་བར་ཞལ་གྱིས་བཞེས༔ གཡོར་ཕྱོགས་གྲ་བའི་ལྡོམ་བུ་པ་ཞིག་བཟུང་༔ བཻ་རོ་ཙ་ནའི་ཞྭ་གོས་ལྷམ་བསྐོན་ནས༔ འཕྲལ་ལ་དགོས་པའི་འཚོ་བ་ཟས་སྐོམ་བསྐུར༔ བསམ་ཡས་རྐ་ཆུའི་འོག་ནས་རྗེ་ཡིས་བོས༔ ཀྭའི༔ ང་ཡི་བོད་འབངས་ཐམས་ཅད་འདིར་འདུས་ཤིག༔ དེ་སྐད་བརྗོད་པས་ཐམས་ཅད་འདུས་པ་དང་༔ ཕྲ་མེན་ངན་སྔགས་མཁན་པོ་གསོད་བྱས་ཏེ༔ ཆུ་ལ་བསྐུར་བ་འདི་ཉིད་ཡིན་ནོ་གསུངས༔ དམངས་རྣམས་དྲུང་དུ་ཉེ་བར་མ་གྱུར་གོང་༔ ཟངས་གཉིས་ཁ་སྦྱར་ནང་དུ་སྤྲང་པོ་བཅུག༔ ཁ་ལ་ལྕགས་གཟེར་བཏབ་ནས་ཆུ་ལ་བསྐུར༔ དེ་ནས་བློན་འབངས་ཡིད་གཉིས་ཐེ་ཚོམ་ནས༔ བཻ་རོ་མིན་རིའི་དབུ་སྙུང་བཞེས་དགོས་ཟེར༔ དེ་ནས་ཆོས་རྒྱལ་ཁྲི་སྲོང་ལྡེའུ་བཙན་གྱིས༔ མི་དེ་བཻ་རོ་མིན་རི་བྲག་བཙན་དཔང་༔ དེ་ནས་བློན་པོ་ཐམས་ཅད་ཁོ་ཐག་ཆད༔ མཁས་པ་བཻ་རོ་ཙ་ནའི་ཐུགས་དགོངས་ལ༔ ང་ཡི་གླུད་དུ་མུ་ཏོ་སྡུག་གེ་སོང་༔ སྙིང་རྗེས་མ་བཟོད་སྨོན་ལམ་རྒྱ་ཆེར་བཏབ༔ བཻ་རོ་ཙ་ནས་སྦྱངས་པའི་ཡོན་ཏན་གང་༔ དེ་དག་སྤྲང་པོའི་ཡུལ་དུ་རྒྱས་པར་ཤོག༔ སྐབས་སུ་མཁས་པ་སྤྲུལ་སྐུར་འབྱོན་གྱུར་ཅིག༔ སྤྲང་པོ་མིས་བཟུང་བསྟེན་པའི་ཡུལ་ཕྱོགས་དེར༔ བཀྲ་ཤིས་བདེ་ལེགས་ལོངས་སྤྱོད་འབྱོར་ལྡན་ཤོག༔ སྤྲང་པོ་འོལ་ཀ་མཁར་ལྟག་ཁོལ་མར་ཆགས༔ དེ་ཉིད་ཁོལ་གྱི་བདག་པོ་ཞིག་གིས་རྙེད༔ ནང་དུ་ཅི་འདུག་བལྟས་པས་བཙུན་པ་བྱུང་༔ ཁོལ་བདག་ཁོ་རང་བུ་བྱས་ཁྱིམ་ཕོག་པས༔ འོལ་ཀ་རྒྱུག་ཐང་ལྡོམ་མིའི་གྲོང་ཚོ་ཆགས༔ ཨུ་རྒྱན་གུ་རུ་པདྨ་འབྱུང་གནས་ཀྱི་སྐྱེས་རབས་རྣམ་པར་ཐར་པ་རྒྱས་པར་བཀོད་པ་ལས༔ བཻ་རོ་ཙ་ནས་ཆོས་གསུངས་པ་ལ་ཕྲ་མ་བྱུང་བའི་ལེའུ་སྟེ་དོན་ལྔ་པའོ༔ ༔
ངལ་བ་ཁྱད་དུ་བསད་ནས་ཡུན་རིང་འབད་པའི་སྒྲ་ཡིག་སོགས་རང་གར་བརྐུ་ཁྱེར་མ་མཛད་རོགས།
བྱམས་བརྩེའི་གྲུ་ཆར་སྤྱི་གླིང་།
གཉེར་གཅིག་དུས་རབས་ཁྲ་ཁྲའི་འཇིག་རྟེན་འདིར། །
སྣ་མང་ཤེས་བྱ་དགོས་དགུ་མང་མོད་ཀྱང་། །
བྱམས་བརྩེའི་གྲུ་ཆར་མེད་ན་ལྡོང་སྐམ་ལྟར། །
རིགས་མཐུན་གཞན་གྱིས་གྲལ་ནས་ངང་གིས་ཤི། །
ང་ཚོ་འགྲོ་བ་མི་ཡིན་པ་དང་སྤྱི་ཚོགས་ལ་བརྟེན་ནས་གནས་ཡོད་པས། མི་རེ་རེར་སྤྱི་ཚོགས་དང་འགྲོ་མིའི་བདེ་སྐྱིད་ཀྱི་ཆེད་དུ་ཡང་དག་པའི་བྱ་བ་བྱེད་རྒྱུའི་འགན་ཡོད། གང་ཞེ་ན། འབྱུང་གྱུར་གྱི་མིའི་རང་གཤིས་བཟང་པོ་ཞི་བདེའི་ཚོར་སྣང་ལྡན་པ་ཞིག་བྱུང་ན་ཚང་མ་ལ་ཁེ་བཟང་ཆེ་བ་སྨོས་མི་དགོས་མོད། དེའི་ཕྱིར་ངེད་༼བྱམས་བརྩེའི་གྲུ་ཆར་༽གྱིས་བརླན་པའི་འཇིག་རྟེན་གསར་པའི་སྤྱི་སྟེགས་ནང་(དུས་རབས་ཀྱི་ཅོང་བརྡས་)ཞིང་འབྲོག་གཉིད་ལས་སློང་ངེས་ན་འདིར་ཕེབས་པར་དགའ་བསུ་དང་གུས་འདུད་གྲངས་མེད་ཞུ་བཞིན་ཡོད།
སྤྱི་སྟེགས་གཙོ་སྐྱོང་པ་གྲུ་ཨ་ཙ་ར།
སྤྱི་སྟེགས་སུ་མི་སྒེར་དང་ཚོགས་པ་གང་གི་ཁེ་དབང་ལ་གནོད་པའི་ནང་དོན་ཡོད་ཚེ། མྱུར་དུ་ང་ཚོར་འབྲེལ་གཏུགས་གྱིས་དང་དྲྭ་ངོས་ནས་བསུབ་ངེས་ཡིན།
版权为原著所有,著有侵犯到您的权益,请您与我们联系,我们将立即删除


text:
པདྨ་བཀའ་ཐང་ལེའུ་༢༦ སྐུ་རབ་ཏུ་བྱུང་བ།609b
༈ བྱམས་བརྩེའི་གྲུ་ཆར་སྤྱི་གླིང་དུ་ཕེབས་བསུ་ཞུ།欢迎关注慈悲细雨乐园!
ཨུ་རྒྱན་གུ་རུ་པདྨ་འབྱུང་གནས་ཀྱི་སྐྱེས་རབས་རྣམ་པར་ཐར་པ་རྒྱས་པར་བཀོད་པ་ཞེས་བྱ་བ་བཞུགས་སོ༔ ༔
ཞལ་འདོན་པ། པདྨ་རིག་འཛིན།
༄༅༅༔ ཨོཾ་ཨཱ་ཧཱུྂ་བཛྲ་གུ་རུ་པདྨ་སིདྡྷི་ཧཱུྂ། དེ་ནས་དགེ་སློང་ཤཱཀྱ་མཻ་ཏྲཱི་དང་༔ ཤཱཀྱ་བཤེས་གཉེན་བྱ་བ་གཉིས་དང་ཕྲད༔ ཁྱོད་གཉིས་ཐད་ཀ་གར་འགྲོ་དྲིས་པ་ཡིས༔ བྲག་དམར་བྱ་སྐྱིབས་ཅན་ཞེས་བྱ་བ་ན༔ སློབ་དཔོན་པྲ་བྷ་ཧསྟི་བྱ་བ་བཞུགས༔ དེ་ལ་ཆོས་ཞུར་འགྲོ་བ་ཡིན་ཞེས་ཟེར༔ འོ་ན་ང་ཡང་འགྲོ་བྱས་བསྡོངས་ནས་ཕྱིན༔ སློབ་དཔོན་པྲ་བྷ་ཧསྟི་དང་མཇལ་ནས༔ ཁྱོད་ལ་བདག་ནི་ཚངས་སྤྱོད་རབ་ཏུ་འབྱུང་༔ ཆོ་ག་དེ་ནི་རབ་ཏུ་བསྟན་ཏུ་གསོལ༔ དེ་སྐད་གསོལ་བས་སློབ་དཔོན་ཞལ་ན་རེ༔ བདག་གིས་རྣལ་འབྱོར་ཡོ་གའི་རྒྱུད་རྣམས་ཤེས༔ དེ་ལྟ་བུ་ནི་སྤྱོད་ན་སྦྱིན་པར་བྱ༔ རབ་ཏུ་བྱུང་བའི་མཁན་པོ་ངས་མི་འོང་༔ བཅོམ་ལྡན་འདས་ཀྱི་ཉེ་གནས་ཀུན་དགའ་བོ༔ ཨ་སུ་ར་ཡི་བྲག་ཕུག་བཞུགས་ནས་ཡོད༔ ཚངས་སྤྱོད་རབ་ཏུ་བྱུང་ན་དེར་ཕྱུང་གསུངས༔ དབང་མ་བསྐུར་བར་གསང་སྔགས་འཆད་སྣོད་མིན༔ བྱིས་པ་འཇུག་པ་ཐུན་མོང་དབང་ལྔ་བསྐུར༔ ཏ་ཐཱ་སཾ་གྲ་ངན་སོང་སྦྱོང་རྒྱུད་དང་༔ ཁྲོ་བོ་ཁམས་གསུམ་རྣམ་རྒྱལ་ཏནྟྲ་དང་༔ མ་ཧཱ་ཛ་ཡ་ཡོ་ག་ཙཱརྱ་དང་༔ པཱ་ར་མི་ཏ་ལས་ཀྱི་རྟོག་པའི་རྒྱུད༔ དེ་སོགས་ཡོ་གའི་རྒྱུད་སྡེ་མ་ལུས་གསུངས༔ ཇིལྟར་གསུངས་པ་དེ་བཞིན་ཁོང་དུ་ཆུད༔ ཡོ་ག་སུམ་ཅུ་རྩ་གཉིས་ལྷ་ཞལ་མཐོང་༔ དེ་ནས་ཤིང་ཕོ་རྟ་ལོ་སྤྲེལ་ཟླ་ཡི༔ ཚེས་བརྒྱད་ཨ་སུ་ར་ཡི་བྲག་ཕུག་ཕྱིན༔ དགེ་སློང་ཁྲི་ཕྲག་མང་པོ་བཞུགས་པ་ཡིས༔ རྨི་ལམ་ཉི་མ་གཅིག་ཤུལ་གཅིག་ཤར་རྨིས༔ ནམ་མཁའ་ཐམས་ཅད་སྒྲ་དང་འོད་ཀྱིས་གང་༔ རེས་འགའ་སངས་རྒྱས་གཟུགས་སུ་སྟོན་པར་བྱེད༔ རེས་འགའ་འོད་ནི་འབའ་ཞིག་སྣང་བར་བྱེད༔ དེ་བཞིན་ཆོ་འཕྲུལ་མང་པོ་རྨིས་པར་གྱུར༔ དེ་ནས་ཚེས་བཅུ་སྐར་མ་ལག་སོར་ཉིན༔ དྲང་སྲོང་ཉི་མའི་གུང་དང་ལྷན་ཅིག་ཏུ༔ གཉིས་ཀ་རབ་ཏུ་བྱུང་ནས་བསྟན་པ་གཏད༔ ས་ཡི་ལྷ་མོས་ཆོས་གོས་ངུར་སྨྲིག་ཕུལ༔ ཕྱོགས་བཅུའི་སངས་རྒྱས་མདུན་གྱི་མཁའ་ལ་བྱོན༔ བསྟན་པའི་མངའ་བདག་ཤཱཀྱ་སེང་གེར་གསོལ༔ འོད་སྲུངས་ཆེན་པོས་ལྕང་ལོ་གསིལ་བ་ལ༔ སྤུ་གྲིའི་ཁ་ནེལ་ཕོད་པར་མ་གྱུར་ཏེ༔ སྤུ་གྲི་བརྡར་བས་མཁའ་འགྲོ་མ་བཞིས་བཟུང་༔ ཌཱ་ཀི་སྒྲ་ཡི་རྣ་བ་ཅན་བྱུང་ནས༔ སྤུ་གྲི་ཕྲོགས་ཏེ་མདུན་གྱི་ནམ་མཁར་བོར༔ དེར་ནི་སྤུ་གྲིས་གཏམས་པའི་མཆོད་རྟེན་བྱུང་༔ འདུལ་ཁྲིམས་ལྡན་པའི་དགེ་སློང་ཆ་ལུགས་འཛིན༔ བདུད་བཞི་བཅོམ་པས་སངས་རྒྱས་ཀུན་དང་མཉམ༔ བྱང་ཆུབ་སེམས་དཔའ་འབུམ་ཕྲག་མང་པོ་རྣམས༔ བཀའ་ཡི་བགྲོ་བ་བྱེད་པའི་ནང་ན་འདུག༔ བྱང་ཆུབ་སེམས་དཔའ་སུ་མི་ཏྲ་ཞེས་བཏགས༔ ཨུ་རྒྱན་གུ་རུ་པདྨ་འབྱུང་གནས་ཀྱི་སྐྱེས་རབས་རྣམ་པར་ཐར་པ་རྒྱས་པར་བཀོད་པ་ལས༔ སྐུ་རབ་ཏུ་བྱུང་བའི་ལེའུ་སྟེ་ཉེར་དྲུག་པའོ༔ ༔
ངལ་བ་ཁྱད་དུ་བསད་ནས་ཡུན་རིང་འབད་པའི་སྒྲ་ཡིག་སོགས་རང་གར་བརྐུ་ཁྱེར་མ་མཛད་རོགས།
བྱམས་བརྩེའི་གྲུ་ཆར་སྤྱི་གླིང་།
གཉེར་གཅིག་དུས་རབས་ཁྲ་ཁྲའི་འཇིག་རྟེན་འདིར། །
སྣ་མང་ཤེས་བྱ་དགོས་དགུ་མང་མོད་ཀྱང་། །
བྱམས་བརྩེའི་གྲུ་ཆར་མེད་ན་ལྡོང་སྐམ་ལྟར། །
རིགས་མཐུན་གཞན་གྱིས་གྲལ་ནས་ངང་གིས་ཤི། །
ང་ཚོ་འགྲོ་བ་མི་ཡིན་པ་དང་སྤྱི་ཚོགས་ལ་བརྟེན་ནས་གནས་ཡོད་པས། མི་རེ་རེར་སྤྱི་ཚོགས་དང་འགྲོ་མིའི་བདེ་སྐྱིད་ཀྱི་ཆེད་དུ་ཡང་དག་པའི་བྱ་བ་བྱེད་རྒྱུའི་འགན་ཡོད། གང་ཞེ་ན། འབྱུང་གྱུར་གྱི་མིའི་རང་གཤིས་བཟང་པོ་ཞི་བདེའི་ཚོར་སྣང་ལྡན་པ་ཞིག་བྱུང་ན་ཚང་མ་ལ་ཁེ་བཟང་ཆེ་བ་སྨོས་མི་དགོས་མོད། དེའི་ཕྱིར་ངེད་༼བྱམས་བརྩེའི་གྲུ་ཆར་༽གྱིས་བརླན་པའི་འཇིག་རྟེན་གསར་པའི་སྤྱི་སྟེགས་ནང་(དུས་རབས་ཀྱི་ཅོང་བརྡས་)ཞིང་འབྲོག་གཉིད་ལས་སློང་ངེས་ན་འདིར་ཕེབས་པར་དགའ་བསུ་དང་གུས་འདུད་གྲངས་མེད་ཞུ་བཞིན་ཡོད།
སྤྱི་སྟེགས་གཙོ་སྐྱོང་པ་གྲུ་ཨ་ཙ་ར།
སྤྱི་སྟེགས་སུ་མི་སྒེར་དང་ཚོགས་པ་གང་གི་ཁེ་དབང་ལ་གནོད་པའི་ནང་དོན་ཡོད་ཚེ། མྱུར་དུ་ང་ཚོར་འབྲེལ་གཏུགས་གྱིས་དང་དྲྭ་ངོས་ནས་བསུབ་ངེས་ཡིན།
版权为原著所有,著有侵犯到您的权益,请您与我们联系,我们将立即删除


text:
gh_27dc7ae5d636
ཡུན་རིང་སྦྱང་རྩོམ་ལ་གཞོལ་ཞིང་བླང་དོར་ཤན་འབྱེད་ཀྱི་བློ་མིག་མངའ་བའི་ཧི་མ་ལའི་རིཊ་སྲས་དག་གི་ཕྲིན་ལས་སྤེལ་ས་ཞིག་ལས་གཞན་མིན།
ཨུ་རྒྱན་གུ་རུ་པདྨ་འབྱུང་གནས་ཀྱི་སྐྱེས་རབས་རྣམ་པར་ཐར་པ་རྒྱས་པར་བཀོད་པ་ཞེས་བྱ་བ་བཞུགས་སོ༔ ༔
ཞལ་འདོན་པ། པདྨ་རིག་འཛིན།
༄༅༅༔ ཨོཾ་ཨཱ་ཧཱུྂ་བཛྲ་གུ་རུ་པདྨ་སིདྡྷི་ཧཱུྂ། དེ་ནས་ཚིག་ཉུང་དོན་ཆེ་ཅིག་ཅར་པ༔ རྟོགས་གྲོལ་དུས་མཉམ་ཆོས་ཤིག་བཙལ་དགོས་སྙམ༔ འོག་མིན་ཆོས་ཀྱི་དབྱིངས་ཀྱི་ཕོ་བྲང་ཕྱིན༔ ཆོས་སྐུའི་སྟོན་པ་ཀུན་ཏུ་བཟང་པོ་ཞེས༔ སྐུ་མདོག་མཐིང་ག་སེང་གེའི་ཁྲི་ལ་བཞུགས༔ སྣ་ཚོགས་རྒྱན་མང་རིགས་ལྔའི་དབུ་རྒྱན་གསོལ༔ མཉམ་གཞག་ཐོ་ཕྱི་འཇའ་འོད་ཟེར་དུ་འཕྲོ༔ ཉི་མ་འོད་ཟེར་དམའ་བའི་ས་ལ་འདུག༔ མིག་གི་དབང་པོས་ཆོས་སྨྲའི་ཞལ་ལ་ལྟ༔ རྣ་བའི་དབང་པོས་མ་ཡེངས་གསུང་ལ་ཉན༔ ཡིད་ཀྱི་དབང་པོས་ཚིག་བཟུང་དོན་ལ་བརྟགས༔ རྫོགས་པ་ཆེན་པོ་སྤྲོས་པ་མེད་པའི་ཀློང་༔ རྩ་བའི་སྐོར་ནི་སེམས་སྨད་བཅོ་བརྒྱད་དེ༔ ནམ་མཁའ་ཆེ་དང་རིག་པའི་ཁུ་བྱུག་དང་༔ ཁྱུང་ཆེན་ལྡིང་བ་རྩལ་ཆེན་སྤྲུགས་པ་དང་༔ བསྒོམ་དོན་དྲུག་པ་རྩེ་མོ་བྱུང་རྒྱལ་དང་༔ ནམ་མཁའི་རྒྱལ་པོ་བདེ་བ་ཕྲ་བཀོད་དང་༔ རྫོགས་པ་སྤྱི་སྤྱོད་རིན་ཅེན་ཀུན་འདུས་དང་༔ སྲོག་གི་འཁོར་ལོ་བྱང་ཆུབ་སེམས་ཏིག་དང་༔ རྫོགས་ཆེན་བདེ་འབྱམས་སྲིད་པ་སྤྱི་ཆིངས་དང་༔ རྗེ་བཙན་དམ་པ་ཡིད་བཞིན་ནོར་བུ་དང་༔ ཐིག་ལེ་ཀློང་ཡངས་རྡོ་ལ་གསེར་ཞུན་ནོ༔ གསང་མཚན་བླ་མེད་རྡོ་རྗེ་འཆང་དུ་བཏགས༔ དགྱེས་པའི་ཡུམ་དང་བདེ་ཆེན་སྙོམས་པར་འཇུག༔ སྙན་པའི་སྒྲ་ཡིས་ཕྱོགས་མཚམས་ཀུན་ཏུ་ཁྱབ༔ དེ་ནས་ཡུལ་གྱི་མིང་ནི་ཁ་ཆེའི་ཡུལ༔ གསང་ལམ་མནོལ་མའི་དུར་ཁྲོད་བདེ་ཆེན་བརྡལ༔ དཔག་ཚད་ཕྱེད་དང་དྲུག་གིས་བསྐོར་བ་ལ༔ དབུས་ན་རང་བྱུང་མཆོད་རྟེན་ཀ་ནི་ཀ༔ བསྟན་པ་ཀུན་གྱི་རང་བཞིན་ཕྱོགས་མདོག་ཅན༔ མ་མོ་ཆེན་མོ་ཀཻ་རཱི་མ་གནས་པ༔ བྱང་ན་དུར་ཤིང་ལྗོན་པ་སྣ་ལེན་ཞེས༔ དུར་ཁྲོད་སེམས་ཅན་སྤྲ་སྤྲེའུ་མང་པོ་དང་༔ མཁའ་འགྲོ་མ་རྣམས་གར་གྱི་ཕྱག་རྒྱ་བསྒྱུར༔ འོག་ན་འཇིགས་པ་མི་བཟད་དུར་ཆུ་ཞེས༔ དུར་གྱི་སེམས་ཅན་མང་པོ་ལ་ལ་དགོད༔ ལ་ལ་ངུ་ཞིང་ལ་ལ་འཛིང་འཐབ་གསོད༔ དུར་ཁྲོད་ལྷོ་ན་དུར་མེ་རང་འབར་འཕྱོ༔ ཚག་ཆོམ་འུར་ཆོམ་དཔག་ཚད་རྒྱང་གྲགས་མཆོངས༔ མེ་གསེབ་མེ་ལྷ་ར་ཞོན་མང་པོ་ནི༔ ལག་ན་རྐང་རུས་དགང་གཟར་བླུགས་གཟར་བསྣམས༔ དུར་ཁྲོད་ནུབ་ན་དུར་ང་འཚུབ་ཟླ་ཞེས༔ གསེབ་ན་མཁའ་འགྲོ་མང་པོ་མི་རོ་ཁུར༔ ལག་ན་མི་རྐང་གླིང་བུ་འབུད་པར་བྱེད༔ ནུབ་བྱང་དུར་རིའི་རྒྱལ་པོ་རྩེ་བརྒྱ་པར༔ དུར་གྱི་སེམས་ཅན་མང་པོ་དེ་ལ་སྡོད༔ རཏྣ་ཡིད་བཞིན་ནོར་བུའི་གཏེར་ཡོད་པ༔ བྱང་ཤར་མཚམས་ན་མཁའ་འགྲོ་མིག་རིང་མ༔ སྔོན་མོ་རས་ནི་དམར་པོའི་ཨང་རག་གྱོན༔ མཆུ་ནི་རྨ་བྱ་མིག་ནི་འུག་པར་འདུག༔ སྐུ་སྟོད་དག་ལ་རུས་པའི་རྒྱན་དྲུག་གསོལ༔ དཔྲལ་བའི་དཀྱིལ་ན་མེ་ལོང་ཞིག་འདུག་པ༔ རལ་པ་ཐོར་ཚུགས་རྡོ་རྗེ་དཀྱིལ་དུ་བཅིངས༔ ལག་པ་གཉིས་ཀྱིས་གཡང་གཞི་བས་བུར་བཤུ༔ ལྷོ་ནུབ་དུད་སོལ་ལྷ་མོ་དྲེའུ་རྟ་ཞོན༔ དུར་ཁྲོད་དེར་ནི་མཆོད་རྟེན་རྒྱབ་བརྟེན་ནས༔ མཁའ་འགྲོ་མ་ལ་ཆོས་འཁོར་ལོ་ལྔ་བསྐོར༔ དེ་ནས་བྷངྒ་ལ་ཡི་ཡུལ་དུ་ཆས༔ གྲོང་ཁྱེར་མིང་ནི་གསས་ཁང་བྱ་བ་ན༔ བོན་པོ་གཡུང་གཤེན་བྱ་བ་ཡོད་པ་ལས༔ གནམ་ལ་ཉི་མ་དུ་ཤར་བོན་བྱེད་འགྲོ༔ རེ་ཞིག་དུས་ན་བོན་པོ་ཁྲེ་ཆང་མྱོས༔ འཁར་རྔ་སྟོང་གསུམ་སྒྲ་སྒྲོགས་བྱ་བ་བོར༔ དེ་ནས་མི་ལྟོགས་ཤིག་གིས་བ་བོར་བཙལ༔ བ་ནི་མ་རྙེད་བོན་པོའི་འཁར་རྔ་རྙེད༔ ནང་དུ་ཁྱེར་ནས་བྱིས་པས་འཁར་རྔ་བརྡུངས༔ བོན་པོས་འཁར་རྔ་བཙལ་བས་བ་ཞིག་རྙེད༔ དེད་འོངས་ཞོ་བཞོས་བྱིས་པ་རྣམས་ལ་བྱིན༔ བོན་པོས་མི་ལྟོགས་འཁར་རྔ་བརྐུས་ཟེར་བརྩད༔ མི་ལྟོགས་བོན་པོས་བ་བརྐུས་ཟེར་ནས་བརྩད༔ མ་འཆམས་ཁ་ཆེ་རྒྱལ་པོའི་དྲུང་དུ་གཏུགས༔ བ་དང་འཁར་རྔ་བརྗེས་ལ་མ་འཐབས་ཟེར༔ མི་ལྟོགས་བ་ཁྱེར་བོན་པོས་འཁར་རྔ་ཁྱེར༔ མི་ལྟོགས་ཆུང་མས་འོ་མ་བཞོས་འདུག་ཟེར༔ མ་སྨད་རྣམས་ཀྱིས་མི་ལྟོགས་སུན་ཕྱུང་ནས༔ བོན་པོས་སྔོན་ཕྱིན་འོ་མ་བཞོས་སྨྲས་པས༔ བོན་པོས་ཁྱོད་ཀྱིས་འཁར་རྔ་བརྡུངས་འདུག་ལོ༔ བརྡུངས་པས་ཅི་སྟོ་ཟད་ནི་མི་འགྲོ་ཡི༔ བཞོས་པས་ཅི་སྟོ་བསྐམ་ནི་མི་འགྲོ་ཟེར༔ མ་འཆམས་རྒྱལ་པོའི་དྲུང་དུ་ཞུ་བར་ཕྱིན༔ བོན་པོས་བ་འཚོས་མི་ལྟོགས་ངར་ཐོགས་གསུངས༔ བ་ཡང་མི་འཚོ་ངར་ཡང་མི་འདོགས་ཞུས༔ རྒྱལ་པོས་ཡིན་ཆུག་སྨྲས་ནས་རང་ཡུལ་ཕྱིན༔ མི་ལྟོགས་དེ་ཡིས་བོན་པོ་ལམ་དུ་བསད༔ བོན་པོའི་ཆུང་མ་དེ་དང་ལྷན་ཅིག་བསྡེབས༔ ཆུང་མས་མིང་བོར་ཚིག་བསྲིངས་མི་ལྟོགས་བཅིངས༔ བོན་པོའི་རོ་བསྐུར་རྒྱལ་པོའི་དྲུང་དུ་ཕུལ༔ རྒྱལ་པོས་བོན་པོའི་རོ་དང་དོ་ཡ་བྱས༔ བ་ལ་བཀལ་ནས་བོན་པོའི་འཁར་རྔ་བརྡུངས༔ བཙལ་བས་རྙེད་མ་ལེགས་དང་སྟོར་མ་ལེགས༔ ཐམས་ཅད་མ་བརྟགས་རྫས་ནི་མ་སྒྲུབ་ཅིག༔ ཅེས་པའི་སྒྲ་བསྒྲགས་གྲོང་ཁྱེར་ཐམས་ཅད་བསྐོར༔ དུར་ཁྲོད་བདེ་ཆེན་བརྡལ་དུ་བསྐྱལ་བར་གྱུར༔ ཉི་མ་འོད་ཟེར་འདི་ལྟར་ཅི་ཉེས་དྲིས༔ མི་ལྟོགས་བརྫུན་སྨྲས་བོན་པོས་ཕ་བསད་ནས༔ བུ་དང་ཕ་རོ་དོ་ཡ་བྱས་སོ་ཟེར༔ མཁྱེན་ཏེ་བ་དང་མི་ལྟོགས་སྲོག་སྐྱབས་མཛད༔ དུར་ཁྲོད་བདག་པོ་རྣམས་དང་འདྲིས་སུ་བཅུག༔ བ་འདི་འཚོས་ལ་འོ་མས་འཚོ་བ་གྱིས༔ ཆོས་ཉོན་གསུངས་པས་བུ་སྨད་ཡོད་ཅེས་ཟེར༔ བུ་སྨད་ཡོད་པས་ཅི་སྟོ་ཆོས་གྱིས་གསུངས༔ གསང་སྔགས་འཁོར་ནི་ཚོམ་བུར་བཅས་པ་ཡིན༔ སངས་རྒྱས་ཡུལ་དུ་ཁྱུ་དེད་བཏང་གིས་གསུངས༔ དེ་སྐད་གསུངས་པས་མི་ལྟོགས་མ་དགའ་སྟེ༔ དགེ་སྦྱོང་ཁྲམ་རྐྱལ་རྫུན་མ་འདི་འདྲ་བ༔ བཙུན་པའི་ཆས་ཡིན་བྱས་ན་སྔགས་པར་འདུག༔ སྔགས་པའི་ཆས་ཡིན་བྱས་ན་བཙུན་པར་འདུག༔ བུད་མེད་འདི་དག་ཁོ་ཡི་ཆུང་མར་འདུག༔ ཕྲུ་གུ་དེ་ཚོ་གང་ན་ཡོད་ན་སྙམ༔ ལོག་ལྟ་སྐྱེས་ཀྱང་འདུན་པ་བཞིན་དུ་བྱས༔ དེ་ནས་ཁོ་ཡི་བ་ཤི་འཚོ་བ་ཆད༔ ཉི་མ་འོད་ཟེར་དུར་ཤིང་སེམས་ཅན་སྨྲས༔ ཁྱེད་ཚོས་མི་འདིར་གནོད་འཚེ་མ་བྱེད་པར༔ དུར་ཤིང་སྣ་ལྡན་ཤིང་ཐོག་བཟའ་རུ་ཆུག༔ སྤྲ་དང་སྤྲེའུས་ཟོས་པས་མི་ལྟོགས་བསྲུངས༔ ཤིང་ཐོག་ཨ་འཕྲག་གཡས་གཡོན་བརྒྱངས་ནས་སུ༔ བུ་སྨད་བྱིན་ནས་ཁྲིད་འོང་བསམ་པ་ལ༔ མར་བབས་རྐང་པའི་འོག་ནས་ཤིང་ཞིག་ཆག༔ ལུས་པོ་དཔྱངས་ནས་ལག་པས་འཆང་བས་ཆག༔ འཇིགས་པ་མི་བཟད་དུར་ཆུའི་ནང་དུ་ལྷུང་༔ དུར་གྱི་སེམས་ཅན་མང་པོས་བཟའ་བར་ཆས༔ སྤྲེའུས་བསྲུངས་ནས་སྤྲ་ཡིས་ལེན་པ་ལ༔ ལྗོན་ཤིང་འོག་ནས་བོ་བའི་ཆལ་ཆོལ་དེར༔ ཇི་ལྟར་བྱས་ཀྱང་ཐར་པར་མ་གྱུར་ཏེ༔ སྤྲ་རྣམས་ཐམས་ཅད་ཤིང་སྡོང་རྩེ་ལ་བསྡད༔ སྤྲེའུ་གཅིག་གི་མཇུག་མར་གཅིག་འཆང་ནས༔ སྤྲ་ཡིས་སྤྲེའུ་ཕྱི་མའི་མཇུག་མ་བཟུང་༔ སྤྲེའུའི་ཐག་པས་མི་ལྟོགས་སྟེང་དུ་བཏང་༔ བང་པས་བཏབ་ནས་ཡར་ལ་འཐེན་ནས་སུ༔ སྤྲ་ཡིས་སྤྲེའུ་རེ་རེ་བཞིན་དུ་བཏབ༔ མི་ལྟོགས་དེ་ཉིད་ཤིང་ཁར་ཐོན་པ་དང་༔ སྤྲ་སྤྲེ་ཐམས་ཅད་དུབ་ནས་གཉིད་དུ་སོང་༔ ཤིང་ཐོག་བུ་སྨད་ཁྲིད་ནས་བཟའ་དགོས་བསམས༔ མི་ལྟོགས་ལྗོན་ཤིང་སྡོང་པོ་སྤྲུགས་པ་ཡིས༔ སྤྲ་སྤྲེ་དུས་གཅིག་དུར་མཚོའི་ནང་དུ་ལྷུང་༔ དུར་ཆུའི་སེམས་ཅན་རྣམས་ཀྱིས་ཟོས་པར་གྱུར༔ དེ་ནས་མི་ལྟོགས་གུ་རུའི་དྲུང་དུ་ཕྱིན༔ རླུང་གཡོས་སྤྲ་སྤྲེ་ཐམས་ཅད་དུར་ཆུར་ལྷུང་༔ ང་ཡིས་ཤིང་འབྱར་བྲོས་པས་ཐར་བ་ཡིན༔ དེ་སྐད་ཟེར་བས་གུ་རུའི་ཐུགས་ཀྱིས་ཁྲེལ༔ ཕན་ཆེན་མ་བཏགས་གནོད་ཆེར་ག་ལ་སྐྱེལ༔ བྱིན་པར་མ་གྱུར་འདོད་དུ་ག་ལ་འོང་༔ སྐྱོན་ཅན་རྫུན་མའི་རྒྱུ་ནི་གང་ལ་དྲང་༔ རང་འདོད་ཕུགས་བཅུག་མི་བཟང་ག་ལ་ཡིན༔ དུར་ཁྲོད་འདི་ནས་ཁྱོད་ཀྱིས་གར་མི་ཐར༔ མི་མ་ཡིན་གྱིས་གསོན་པོར་ཟ་བར་འགྱུར༔ དེ་སྐད་གསུངས་པས་ལོག་པའི་བློ་བསྲེལ་ཏེ༔ ང་དང་ཁོ་གཉིས་ཅི་ལ་མི་མཉམ་བསམས༔ སུ་ཡི་དྲིན་མེད་ང་རང་རང་རྒོད་ཡིན༔ མི་མ་ཡིན་གྱིས་ཟ་ན་ཁྱོད་ཀྱང་ཟ༔ བྲང་འོག་མི་དགེ་བཅུ་ཡིས་གང་བར་འགྱུར༔ དེ་ལ་རྒྱལ་བ་སྙིང་རྗེ་དྲག་པོ་སྐྱེས༔ ང་ཡིས་བུ་སྨད་གསེབ་ཏུ་བསྐྱལ་ཅིག་གསུངས༔ དུར་ཁྲོད་འཇིགས་པའི་ཉེན་དང་བྲལ་བ་དང་༔ མ་སྨད་བདུན་དང་ལྷན་ཅིག་འཛོམས་པའི་ཚེ༔ གཅིག་ལ་གཅིག་དགའ་ཆེན་པོ་བྱེད་པར་གྱུར༔ དེ་ནས་མ་སྨད་ཐམས་ཅད་ཁྲིད་ནས་སུ༔ དུར་ཤིང་ཤིང་ཐོག་བཟའ་བར་འོངས་བ་ལ༔ ལམ་དུ་གཅན་གཟན་རྣམས་ཀྱིས་ཟོས་པར་གྱུར༔ ཐོས་བསམ་ལྡན་པས་འགྲོ་བ་མ་ལུས་འདུལ༔ བྱམས་པ་ཆེན་པོས་ཕ་མ་ལྟ་བུར་མཛད༔ གུ་རུ་བློ་ལྡན་མཆོག་སྲེད་ཅེས་སུ་གྲགས༔ ཨུ་རྒྱན་གུ་རུ་པདྨ་འབྱུང་གནས་ཀྱི་སྐྱེས་རབས་རྣམ་པར་ཐར་པ་རྒྱས་པར་བཀོད་པ་ལས༔ དུར་ཁྲོད་བདེ་ཆེན་བརྡལ་དུ་བཞུགས་པའི་ལེའུ་སྟེ་སུམ་ཅུ་པའོ༔ ༔
ངལ་བ་ཁྱད་དུ་བསད་ནས་ཡུན་རིང་འབད་པའི་སྒྲ་ཡིག་སོགས་རང་གར་བརྐུ་ཁྱེར་མ་མཛད་རོགས།
བྱམས་བརྩེའི་གྲུ་ཆར་སྤྱི་གླིང་།
གཉེར་གཅིག་དུས་རབས་ཁྲ་ཁྲའི་འཇིག་རྟེན་འདིར། །
སྣ་མང་ཤེས་བྱ་དགོས་དགུ་མང་མོད་ཀྱང་། །
བྱམས་བརྩེའི་གྲུ་ཆར་མེད་ན་ལྡོང་སྐམ་ལྟར། །
རིགས་མཐུན་གཞན་གྱིས་གྲལ་ནས་ངང་གིས་ཤི། །
ང་ཚོ་འགྲོ་བ་མི་ཡིན་པ་དང་སྤྱི་ཚོགས་ལ་བརྟེན་ནས་གནས་ཡོད་པས། མི་རེ་རེར་སྤྱི་ཚོགས་དང་འགྲོ་མིའི་བདེ་སྐྱིད་ཀྱི་ཆེད་དུ་ཡང་དག་པའི་བྱ་བ་བྱེད་རྒྱུའི་འགན་ཡོད། གང་ཞེ་ན། འབྱུང་གྱུར་གྱི་མིའི་རང་གཤིས་བཟང་པོ་ཞི་བདེའི་ཚོར་སྣང་ལྡན་པ་ཞིག་བྱུང་ན་ཚང་མ་ལ་ཁེ་བཟང་ཆེ་བ་སྨོས་མི་དགོས་མོད། དེའི་ཕྱིར་ངེད་༼བྱམས་བརྩེའི་གྲུ་ཆར་༽གྱིས་བརླན་པའི་འཇིག་རྟེན་གསར་པའི་སྤྱི་སྟེགས་ནང་(དུས་རབས་ཀྱི་ཅོང་བརྡས་)ཞིང་འབྲོག་གཉིད་ལས་སློང་ངེས་ན་འདིར་ཕེབས་པར་དགའ་བསུ་དང་གུས་འདུད་གྲངས་མེད་ཞུ་བཞིན་ཡོད།
སྤྱི་སྟེགས་གཙོ་སྐྱོང་པ་གྲུ་ཨ་ཙ་ར།
སྤྱི་སྟེགས་སུ་མི་སྒེར་དང་ཚོགས་པ་གང་གི་ཁེ་དབང་ལ་གནོད་པའི་ནང་དོན་ཡོད་ཚེ། མྱུར་དུ་ང་ཚོར་འབྲེལ་གཏུགས་གྱིས་དང་དྲྭ་ངོས་ནས་བསུབ་ངེས་ཡིན།
版权为原著所有,著有侵犯到您的权益,请您与我们联系,我们将立即删除
གཤམ་གྱི་རྒྱ་ཡིག་སྔོན་པོ་དང་ཚོང་རྟགས་ཐོག་ཏུ་ནོན་དང་དཔལ་ཡོན་འཕེལ།
微信扫一扫
关注该公众号


text:
Labels
- གསར་འགྱུར། (3)
- གློག་ཀླད་ཤེས་བྱ། (1)
- འབྲེལ་གཏུགས། (1)
- རང་ཉིད་ཀྱི་སྐོར། (1)
- རང་རྩོམ། (2)
- ལེགས་རྩོམ། (1)
- སྣ་ཚོགས། (1)
Monday, 28 July 2014
Tuesday, 22 July 2014
ཚ་བ་མདའ་སྨྱུག་གི་ལོ་རྒྱུས་མདོར་བསྡུས།
ཚ་བ་མདའ་སྨྱུག་གམ་ཚ་སྒང་བློ་གྲོས་དཔལ་ལྡན་གྱི་ངོ་སྤྲོད་མདོར་བསྡུས།
ཕྲན་ནི་རྩོམ་པ་པོ་ཞིག་མིན་ཀྱང་མི་སྣ་འདི་དང་ཐོག་མཐའ་གཉིས་ཀར་འབྲེལ་འདྲིས་ཆེ་ཤོས་ཤིག་ཏུ་ཡིན་བཟོ་འདུག་ལ་ཉེ་ཆར་ཕྱོགས་མཐའ་ཀུན་ནས་ཁོ་ལ་བཟང་ངན་ཅི་རིགས་སུ་གཟིགས་བཞིན་པའི་ཤེས་ལྡན་གྱི་མི་སྣ་མང་པོས་ཁོའི་ལོ་རྒྱུས་ཤེས་འདོད་ཡོད་པ་གོ་ཐོས་བྱུང་ལ་བློ་དཀར་འགས་ངོ་སྤྲོད་ཅིག་འགོད་ན་དགེ་མཚན་ཆེ་ཚུལ་བརྗོད་བྱུང་བས་བརྗོད་བྱ་དང་རྗོད་བྱེད་གང་གི་ཆ་ནས་སྙན་ཞིང་ཡིད་དུ་འཐད་པ་ཞིག་འབྲི་མི་ཤེས་ཀྱང་མཐོང་ཐོས་དངོས་བྱུང་གང་ཤེས་མདོར་བསྡུས་ཤིག་ཡིག་ཐོག་ཏུ་འགོད་རྒྱུ་ལས་བཟང་ངན་གྱི་དབྱེ་ཞིབ་གང་ཡང་བྱ་རྒྱུ་མིན། དེ་ཡང་ཁོང་ནི་བོད་ཆོལ་ཁ་གསུམ་གྱི་ཡ་གྱལ་མདོ་སྟོད་བར་ཁམས་ཚ་བ་དཔའ་ཤོད་དམ་སྒང་དྲུག་གི་ཡ་གྱལ་ཚ་བ་སྒང། དེར་འབྲོག་སྡེ་སྟོད་སྨད་གཉིས་ལས་སྒང་སྟོད་སྐུ་ལྷ་ངང་ཡག་ཅེས་པའི་གནས་རི་དང་ཉེ་བའི་གྲོང་སྡེ་དབེན་མདའ་ཞེས་པར་ཕ་ཟ་སུ་དགེ་ལེགས་དང་མ་དཔེ་རུ་མ་ཡེ་ཤེས་དབང་མོ་གཉིས་ཀྱི་རིགས་སུ་རབ་བྱུང་བཅུ་དྲུག་ཤིང་ཕོ་སྟག་གི་ལོར་སྐྱེས།
ཕ་འདི་ས་གནས་དེ་གའི་མི་མ་ཡིན་པར་སྒང་སྨད་ཚ་བའི་སྨུག་མོ་ཞེས་པའི་གནས་རི་དང་ཐག་ཉེ་སའི་འབྲོག་སྡེ་དབུས་གྲོང་ཟེར་བ་ནས་མག་པ་ཡོང་བ་དང་། བློ་ཁོག་ཆེ་ཞིང་སྤྱོད་པ་རྩིང་ལ་ཕྲུ་གུར་རྡུང་སྡིག་མང་པོ་གཏོང་དགོས་མཁན་ཞིག་ཡིན། མ་ནི་གཤིས་ཀ་འཇམ་ཞིང་ཀུན་ལ་བསྟུན་མཁས་དང་ཕྲུ་གུར་བྱམས་སྐྱོང་བྱེད་མཁན་ཞིག་ཡིན་པར་མ་ཟད་དཔེ་རུ་མ་ཟེར་བའི་བླ་བརྒྱུད་བཅུ་གསུམ་ཟམ་མ་ཆད་པ་བྱུང་བའི་ལོ་རྒྱུས་ཅན་དང་ཡུལ་མིས་དད་གོས་དང་མཐོང་ཆེན་བྱེད་སའི་ཁྱིམ་ཚང་ཞིག་ནས་ཡིན་ལ་བཤད་སྲོལ་ལ་དཔེ་རུ་མ་ཞེས་པའི་རིགས་རྒྱུད་དམ་རུས་རྒྱུད་འདིའི་མིར་དམིགས་བསལ་གྱི་རིག་སྟོབས་ཡོད་པར་གླེང་། འོན་ཀྱང་དེང་སྐབས་ཆེ་མཐོང་ཡོངས་སུ་ཉམས་ཏེ་ལྟ་ལོག་སོགས་ཀྱི་ཞ་མོ་ནག་པོ་གྱོན་ནས་གནས་ཡོད། ཁོ་ལ་སྤུན་བུ་མོ་གཅིག་དང་བུ་དྲུག་ཡོད་པའི་ནང་ནས་ཁོང་ཨང་བདུན་པ་དེ་ཡིན་ཞིང་ཆུང་དུས་ནས་ཡི་གེ་ཀློག་འདོན་ལ་གཙོ་བོར་བྲེལ། མི་ལོ་གསུམ་ཙམ་རིང་སྐ་རགས་བཅིང་མྱོང་མེད་ཅེས་ཟེར། དེའི་དོན་ནི། མི་ལོ་གསུམ་ལ་ཡི་གེ་བཀླགས་ནས་ནང་དུ་བསྡད་པ་ལས་སྐ་རགས་བཅིངས་ནས་ཕྱི་རོལ་ཏུ་འགྲོ་ཆོག་པའི་གནང་བ་མ་རགས་པ་རེད་ལ་དེ་གའི་རིང་ཕ་རྒན་འགྲམ་ནས་རྟག་ཏུ་རྡུང་སྡིག་ཕོག་བཞིན་ཡོད་པ་གྲོང་རོགས་ཚོར་ཆ་རྒྱུས་ཡོད་པ་ཞིག་རེད། དེའི་རྐྱེན་པས་ཡིག་རྩ་ཧ་ཅང་གིས་བཟང་ཞིང་ཀློག་བདེ་ལ་མྱུར། ཐེངས་ཤིག་ཁོང་གཅིག་པུས་རྒྱལ་བའི་བཀའ་འགྱུར་ཉིན་བཞིན་པོད་རེ་བྱས་ཏེ་བཀླགས་ཡོད་ལ་རྗེས་སུ་ཁོང་ཆོས་ཞུགས་བྱ་སའི་དགོན་དུ་སྤྲུལ་སྐུ་ཞིག་དང་ལྷན་དུ་བཀའ་འགྱུར་ཚར་གཅིག་བཀླགས་ཡོད་འདུག གང་ལྟར་ཀློག་བདེ་བ་ནི་ཕུལ་དུ་ཕྱིན་པ་རེད། སྤྱིར་བཏང་ཡུལ་འདིའི་གཞོན་སྐྱེས་སྐྱ་སེར་སུ་ཡིན་རུང་ཀློག་པ་ཙམ་ནི་མི་ཤེས་པ་ཕལ་ཆེར་མེད། དེ་ནི་སློབ་གྲྭ་སོགས་ཀྱི་མཐུན་རྐྱེན་གང་ཡང་མེད་ཀྱང་ཕ་མ་ཚོར་ཀློག་སློབ་ཏུ་འཇུག་རྒྱུའི་གོམས་གཤིས་ཤིག་སྔར་ནས་ཡོད་འདུག་ལ་མུ་མཐུད་རྒྱུན་འཛིན་བྱེད་བཞིན་ཡོད། ༡༩༨༧ ཡས་མས་ཤིག་ཏུ་ཁོ་དང་ན་མཉམ་གྱི་གཞོན་སྐྱེས་ཁ་ཤས་ལྷན་དུ་གནས་ཆུང་སློབ་གྲྭ་ནས་སློབ་མཐར་ཕྱིན་པའི་ཞིང་གཤེགས་མཁན་པོ་ཀརྨ་རྡོ་རྗེ་ཞུ་བའི་དྲུང་ནས་སུམ་རྟགས་ཀྱི་འཆད་ཁྲིད་ཐེངས་གཅིག་ཞུས་མྱོང་ཡོད། ༡༩༩༠ ལྕགས་རྟ་ལོར་ཐོག་མར་ཕ་ཡིས་ས་གནས་དེར་ཡོད་པའི་དགོན་པ་ཀོ་དགོན་ནམ་ཐུབ་བསྟན་དཔལ་འབར་བཀྲིས་ཆོས་གླིང་དགོན་ཟེར་བ་དེར་འཇུག་རྒྱུ་བྱས་ཡོད་ཀྱང་ཁོང་དང་ཉེ་འབྲེལ་ཡིན་པའི་ཡེ་ཆེན་སྤྲུལ་སྐུ་ཞུ་བ་དེས་སྒང་སྨད་དུ་ཆགས་པའི་ཁོང་གིས་གཟིགས་སྐྱོང་གནང་སའི་ཡུལ་དགོན་ཡེ་ཆེན་དགོན་ཞེས་པ་དེར་ཁྲིད་གནང་འདུག སྤྱིར་བཏང་ཡུལ་འདིའི་མིས་སྐྲ་ཕུད་ཕུལ་ཚར་ན་གྲྭ་པར་བརྩི་བཞིན་ཡོད་པས་འདི་ཡང་ཆུང་དུས་ནས་སྐྲ་ཕུད་འབུལ་ཚར་མཁན་ཞིག་ཡིན་ཀྱང་བླ་མ་སུར་ཕུལ་མིན་མི་ཤེས། ༡༩༩༢ ཙམ་ལ་སྐྱེ་རེ་དགོན་པའི་བླ་མ་ཀརྨ་སེང་གེ་ཞུ་བའི་མདུན་ནས་ཡག་དགོན་དུ་མངའ་རིས་ལོ་ཙཱ་བས་མཛད་པའི་སྡོམ་གསུམ་རྣམ་ངེས་ཀྱི་འཆད་ཁྲིད་ཞུས། སྐབས་དེ་དག་ཏུ་དགོན་འདིར་ཆོ་ག་དང་ཆོས་སྤྱོད་སོགས་ཀྱི་ལག་ལེན་ལས་གཞུང་ལུགས་དང་བརྡ་སྤྲོད་སྦྱོང་སའི་འཛིན་གྲྭ་ལྟ་བུ་གང་ཡང་མེད་པས་ཁོ་ཡང་སྤྱི་མཚུངས་ལྟར་ཆོ་ག་སོགས་སྦྱངས་ཏེ་དགེ་གཡོག་ཀྱང་གནང་འདུག ཡུལ་འདིའི་མིར་ཡི་གེ་ཀློག་འདོན་ཙམ་ལས་བརྡ་སྤྲོད་སོགས་རིག་གནས་ཀྱི་ཆུ་ཚད་ཧ་ཅང་སྐྱོ་བས་སྐབས་ཤིག་ལ་སྤྲུལ་སྐུ་ཞིག་ཁྲི་སྟོན་མཛད་སྒོའི་སྐབས་ཁོས་ཕུན་སུམ་ཚོགས་པ་ལྔ་ལྡན་གྱི་སྒོ་ནས་མཎྜལ་གྱི་བཤད་པ་ཞིག་བྲིས་ཏེ་བཀླགས་ཡོད་ཅིང་སྐྱ་སེར་ཀུན་ཡིད་སྨོན་ཤོར་འདུག དེ་ཁོས་རང་སྟོབས་ཀྱིས་བྲིས་སམ་དཔེ་བཤུས་བྱས་པ་ཡིན་ཆ་མ་འཚལ། ༡༩༩༥ ལོར་དགོན་དེར་རྒྱལ་གཅེས་ཆོས་གཅེས་ཀྱི་སློབ་གསོ་ཟླ་གཅིག་མ་ཟིན་ཙམ་སྤེལ་ཏེ་མཐའ་བསྡོམས་རྒྱུག་སྤྲོད་ལྟ་བུ་གྲྭ་པ་རེ་ནས་གཏམ་རེ་བཤད་དགོས་སྟབས་གྲྭ་པ་ཚོས་དངོས་ཡོད་བོད་ཀྱི་རྒྱལ་རབས་དང་ལོ་རྒྱུས་ནི་མ་ཤེས། ཉིན་ཤས་རིང་སྦྱངས་པའི་རྒྱ་གཞུང་གིས་རྫུན་བསྒྲིགས་བྱས་པའི་གཏམ་དེ་བསྐྱར་ཟློས་བྱེད་མ་ནུས་ནས་འུ་ཐུག་པའི་སྐབས་སུ་ཁོས་བོད་བཙན་པོའི་དུས་རབས་ནས་བཟུང་སྟེ་ ༡༩༥༠ བར་གྱི་རྒྱལ་རབས་ལྟ་བུ་ཆུ་ཚོད་ཁ་ཤས་རིང་བཤད་སྐབས་རྒྱ་གཞུང་གི་ལས་བྱེད་ཚོས་རྒྱལ་རབས་མི་ཤེས་སྟབས། ཁོ་ཉིན་ཤས་ལས་སློབ་གསོར་ཡོང་མེད་ཀྱང་འདི་ལྟར་ཤེས་པ་དཔེ་མེད་རེད་ཟེར་བ་ཙམ་ལས་ཆབ་སྲིད་ཀྱི་ནག་ཉེས་གང་ཡང་གཡོག་མི་འདུག། དེར་ཡོད་འདུས་མང་ལའང་ངལ་གསོའི་དབུགས་ཅིག་ཐོབ་འདུག དེ་དུས་དགོན་པའི་ཉིན་རེའི་བྱེད་སྒོ་ལས་བརྒལ་ཏེ་རང་ངོས་ནས་རྒྱལ་རབས་དང་ལོ་རྒྱུས། བརྡ་སྤྲོད་སོགས་ཀྱི་དེབ་འདྲ་མིན་དུས་ཚོད་སྟོང་པ་ནམ་ཡིན་ལ་ཀློག་བཞིན་ཡོད་ཅིང་ཅུང་ཟད་རིག་གནས་ལ་དུངས་པའི་གྲྭ་གཞོན་འགའ་དང་ལྷན་དུ་བསམ་ཚུལ་བགྲོ་གླེང་བྱེད་བཞིན་ཡོད། ཁོང་གི་སྡོད་ཤག་ནི་དཔེ་མཛོད་ཁང་ལྟར་དེབ་ཧ་ཅང་མང་ཚུལ་གྲོགས་ཚོས་གླེང་། སྐབས་དེ་དུས་ནས་རྩོམ་ཡིག་འབྲི་རྒྱུར་ཧ་ཅང་གི་དགའ་མོས་ཡོད་པ་ཡིན། ཚོགས་སུ་སྐྱབས་ཐོ་དང་སྐྱབས་ཞུ་ལྟ་བུ་འབྲི་སྐབས་ཀྱང་རྟག་ཏུ་སྙན་ཞིང་འཇེབས་ལ་རྒྱས་ཤིང་མ་ཚང་བ་མེད་པ་བྲིས་ཤིང་དག་ཆ་ཚུན་ཆད་ལ་ཧ་ཅང་གིས་ནན་ཏན་བྱེད་བཞིན་ཡོད། སྐབས་འདི་ནི་མདའ་སྨྱུག་རླུང་རྟ་དར་བཞིན་པའི་སྒང་ཡིན་པས་སྐྱ་སེར་སུ་ཡིན་རུང་འདིར་ཡིད་སྨོན་མ་ཤོར་བ་མེད་པ་ལྟ་བུ་རེད། འབྲོག་སྡེ་འདིར་ཀམ་ཚང་བཀའ་བརྒྱུད་ཀྱི་དགོན་ཁག་བཞི་དང་འབྲུག་པ་བཀའ་བརྒྱུད་ཀྱི་དགོན་ཁག་གསུམ། ཉེ་འཁོར་དུ་དཔའ་ཤོད་དགོན་ཆེན་དང་སྤོམ་མདའ་དགོན་སོགས་དགེ་ལུགས་པའི་དགོན་པའང་ཡོད་ལ་ཁོང་ཞུགས་སའི་དགོན་ནི་ཀམ་ཚང་བཀའ་བརྒྱུད་དགོན་པ་ཡིན།
སློབ་སྦྱོང་བྱེད་སའི་བསྟི་གནས་ཤིག་ལ་སྔར་ནས་འགྲོ་འདོད་ཡོད་ཀ& 7000 #4017;ང་དགོན་བདག་སྤྲུལ་སྐུས་དང་ལེན་མ་གནང་སྟབས་ལོ་ཤས་ལུས། ༡༩༩༦ ལོར་འཛོ་རྫི་དགོན་དུ་ལོ་གཅིག་དང་ཕྱེད་ཙམ་རིང་སྤྱོད་འཇུག་སོགས་ཀྱི་བཤད་ཁྲིད་མི་ཉུང་བ་ཐོབ་ཡོད་འདུག ༡༩༩༨ ལོ་མཇུག་ལ་དགོན་བདག་སྤྲུལ་སྐུ་ལ་མ་ཞུས་པར་གསང་སྟབས་ཀྱིས་ཁམས་ཤར་ཕྱོགས་སྡེ་དགེ་རྫོང་གསར་བཤད་གྲྭར་སོང་། དེ་སྐབས་དགོན་པའི་གྲྭ་ཤག་མ་རེག་པར་ཟུར་དུ་ཤིང་ཁང་རླུང་ལྷག་མི་ཁོག་སར་ཨུ་ཚུགས་ཀྱིས་བསྡད་དེ་ཚོགས་ཆོས་འགྲིམས། ལྟོ་ཚད་ལྡན་མེད་ཅིང་ཉལ་ཆས་ཀྱང་མེད་སྟབས་མཁན་པོ་ཕུན་ཚོགས་རྣམ་རྒྱལ་ཞུ་བས་ཁོང་ལ་ལུག་ལྤགས་ཀྱི་སློག་པ་རྙིང་པ་ཞིག་གནང་འདུག མཐུན་རྐྱེན་ཧ་ཅང་སྐྱོ་བས་གྲང་འབམ་གྱི་ནད་ཡོད་པ་ཇེ་སྡུག་ཏུ་སོང་ཡང་འཚོ་བའི་མཐུན་རྐྱེན་མེད་སྟབས་ལོ་དེ་གའི་དབྱར་མཚམས་སྐབས་ལག་གཉིས་མཁར་བ་ལ་བརྟེན་ནས་རྒྱུས་མེད་ཀྱི་རི་ལུང་མང་པོ་བརྒལ་ཏེ་སློང་ལ་སོང་བས་མར་དང་སྐྱུ་ར་སོགས་མི་ཉུང་བ་རེག་འདུག དེ་སྐབས་རྫོང་གསར་བློ་གྲོས་ཟེར་བའི་སྨན་པས་སྨན་བཅོས་བྱས་ཏེ་ཅུང་ཟད་དྲག་སྐྱེད་བྱུང་། མུ་མཐུད་སློབ་གཉེར་གནང་། ལོ་གཅིག་དང་ཕྱེད་ཙམ་ལ་ཕ་ཡུལ་དུ་གཉེན་འཕྲད་ལ་ཁྱུག་ཙམ་ཕེབས། ཕྱི་ལོ་ ༢༠༠༠ སྤྱི་ཟླ་ ༦ ཙམ་དུ་སླར་ཡང་རྗོང་གསར་བཤད་གྲྭར་ཕེབས་ཏེ་སྔར་རྒྱུན་བསྲིངས། ༢༠༠༡ ལོར་དགོན་དེའི་བདག་པོ་རྗོང་གསར་མཁྱེན་བརྩེ་རིན་པོ་ཆེ་བོད་དུ་ཕེབས་སྐབས་བརྒལ་བརྟག་ཀྱི་བགྲོ་གླེང་བའི་མི་སྣ་རུ་ཁོང་དང་གསེར་གཞུང་བསམ་འགྲུབ་ཞུ་བ་གཉིས་གྲྭ་མང་ནས་བདམས་ཏེ་བགྲོ་གླེང་གནད་དུ་འཁེལ་བ་གནང་བས་བླ་མ་ཧ་ཅང་གིས་ཐུགས་མཉེས་པོ་བྱུང་འདུག དེ་རྗེས་ཙམ་ལ་རྫོང་གསར་དགོན་དུ་མཁན་ཆེན་པདྨ་དམ་ཆོས་མཆོག་གིས་ལམ་འབྲས་ཀྱི་བཀའ་ཁྲིད་གནང་བར་ཞུས། སྤྱིར་ན་སྐུ་གཟུགས་ཐང་པོ་མེད་ཁར་བཤད་གྲྭའི་སྒྲིག་ལམ་ཡང་ཧ་ཅང་དམ་པོ་ཡོད་འདུག་ཀྱང་སློབ་ཚན་ལ་བརྩོན་པ་ལྷོད་མེད་ཐོག་སྒྲིག་ལམ་བརྩི་སྲུང་ཆེ་ཞིང་བློ་རིག་ཧ་ཅང་གིས་བཀྲ་བས་སྐབས་དེའི་མཁན་པོ་ལས་ཐོག་པ་ཚེ་བསྟན་ཞུ་བས་ཧ་ཅང་གིས་ཐུགས་བརྩིས་ཆེན་པོ་གནང་ཡོད་འདུག་ལ་སྒེའུ་ཁུང་ལྕགས་རིའི་ཕྱི་རོལ་དུ་ཁ་ཕྱོགས་པའི་གྲྭ་ཤག་གཉིས་ཡོད་པ་ལས་གཅིག་མདའ་སྨྱུག་འདི་དང་གཞན་དེ་གསེར་གཞུང་བསམ་འགྲུབ་ཞུ་བ་བཞུགས་བཅུག་འདུག་ལ་འདིའང་ཆེ་མཐོང་ལྟ་བུ་ཡིན་འདུག ནམ་རྒྱུན་ཁོང་གིས་ཟུར་ཁྲིད་གནང་སའི་སློབ་མ་མང་པོ་ཡོད་འདུག
༢༠༠༢ ནང་བསྐྱར་དུ་ཕ་ཡུལ་ལ་ཟླ་ཤས་རིང་བཞུགས་རྗེས་ཕྱིར་བཤད་གྲྭར་ཕེབས་ཏེ་ ༢༠༠༣ གྱི་ལོ་དཀྱིལ་ཙམ་བར་དུ་སློབ་གཉེར་གྱི་རྒྱུན་མཐུད། དེ་རྗེས་གནས་དོན་གང་ཡིན་གསལ་པོ་མ་ཤེས་ཀྱང་བཤད་གྲྭ་དེ་ནས་ཁ་བྲལ་ཅིང་ལྷོ་ཁ་ལྡིང་པོ་ཆེ་དགོན་པར་སོང་སྟེ་འབྲུག་པ་བཀའ་བརྒྱུད་ཀྱི་ཆོས་བརྒྱུད་འཛིན་པ་མཁན་པོ་བསྟན་པ་རབ་རྒྱས་ཞུ་བ་བསྟེན་ཏེ་དབུ་མའི་བསྟན་བཅོས་ལུང་རིགས་འབྲུག་སྒྲ་དང་བོད་མཁས་པའི་སྙན་ངག་གཉིས་ཀྱི་བཤད་ཁྲིད་ཆ་ཚང་ཞུས་པ་མ་ཟད་གོ་རམས་པའི་གསུང་ཡོངས་འདུས་རབ་གསལ་ལ་དོགས་དཔྱོད་ཞུས། ངག་དབང་ཤེས་རབ་ཞུ་བའི་མདུན་ནས་ཚད་མའི་བསྟན་བཅོས་དབྱངས་ཅན་མགྲིན་གླུའི་བཤད་ཁྲིད་ཞུས་ཏེ་ཟླ་ཤས་བཞུགས། དེ་རྗེས་ལྷ་སར་ཟླ་ཤས་རིང་སྨན་བཅོས་གནང་སྟེ་མདོ་སྨད་རེབ་གོང་དུ་ཕེབས་ཤིང་རོང་པོ་དགོན་ཆེན་དུ་ཟུར་བཞུགས་ལྟ་བུ་བསྡད་ཡོད་བཟོ་འདུག་ཀྱང་གནས་ཚུལ་གསལ་པོ་ནི་ནང་མི་དང་སྤུན་མཆེད་ལའང་གསུངས་མེད། ༢༠༠༥ ཙམ་ལ་ཁམས་ཏྲེ་ཧོར་ནས་བཀའ་བརྒྱུད་བན་རྒན་དགོན་པའི་གནད་ཡོད་མི་སྣ་རྗོང་གསར་བཤད་གྲར་ཕེབས་ཏེ་མཁན་པོ་ཞིག་གནང་རོགས་ཞེས་སྐྱབས་འཇུག་ཞུས་པར་རྫོང་གསར་མཁན་པོས་ཚ་སྒང་བློ་གྲོས་དཔལ་ལྡན་འཚོལ་ན་བཟང་ཚུལ་གྱི་ལམ་སྟོན་འོག་ཁོང་ཚོས་རེབ་གོང་དུ་ཡོད་པ་ཤེས་རྟོགས་བྱུང་རྗེས་དགོན་བདག་དང་ཕྱག་མཛོད་གཉིས་རླངས་འཁོར་ཆུང་ཆུང་ཞིག་ཁྲིད་ནས་རེབ་གོང་དུ་ཆེད་མངག་ཕེབས་ཏེ་ཁོང་ཚོའི་དགོན་དུ་མཁན་པོ་ཕེབས་རོགས་ཞུས་ཀྱང་ཁོང་གིས་དང་ལེན་གནང་མི་འདུག འོན་ཀྱང་ཨུ་ཚུགས་ཆེ་སྟབས་ཧ་ཅང་གིས་སུན་སྣང་བྱུང་གསུངས། སྐབས་དེ་ནས་དེར་བཞུགས་མ་འདོད་པར་གསང་སྟབས་ཀྱིས་རྔ་པ་ཀིར་ཏི་དགོན་པར་ཕེབས། དེ་སྐབས་གསང་བ་བྱ་དོན་ནི་གོང་བཀོད་ལྟར་གང་ཟག་གཞན་པའི་རེ་བ་དང་ལེན་གནང་མི་ཐུབ་པས་ཡིན། དེ་ནས་བཟུང་སྟེ་ཁོང་གིས་ནང་མིལའང་ང་ཨ་མདོར་ཡོད་གསུངས་པ་ཙམ་ལས་གར་ཡོད་གསལ་པོ་གཏན་ནས་གསུངས་མེད། སྐབས་དེར་ང་དང་ཁ་པར་བརྒྱུད་ནས་འབྲེལ་བ་ཡང་ཡང་བྱུང་། སྐབས་ཤིག་ལ་ཁོང་ལ་རྩོམ་པ་པོ་ཤེས་རབ་དར་རྒྱས་ལགས་ཀྱིས་བརྩམས་པའི་ནུབ་ཕྱོགས་འགྲིམས་པའི་གཏམ་དགོས་ཚུལ་གསུངས་ཤིང་བསྐུར་ཡུལ་ཁ་བྱང་གི་ཐོག་ནས་ངས་དེ་སྐབས་ཁོང་གར་ཡོད་ཤེས་རྟོགས་བྱུང་ཡང་ནང་མིར་མ་བཤད་གསུངས་བྱུང་། དེ་སྐབས་ཀྱང་ཀིར་ཏིའི་དགོན་དུ་ཟུར་ཞུགས་ལྟ་བུའམ་སྒྲིག་ཁོངས་སུ་ཡོད་མེད་སོགས་ཀྱི་གསལ་ཁ་ཕྲན་ལ་གང་ཡང་མེད། ཉིན་ཞིག་ཁོང་གིས་ངར་ཁ་པར་བརྒྱུད་གསུང་རྒྱུར། ང་དེ་རིང་ཀིར་ཏི་དགོན་པའི་དགེ་བཤེས་གྲགས་ཅན་ག་གེ་མོ་ཞིག་དང་བགྲོ་གླེང་བྱས་ཡིན། ངས་ཁོང་ལ་ (ཨ་ལགས་དགེ་བཤེས། དེ་རིང་ངས་རླུང་འཕྲིན་བརྒྱུད་༧གོང་ས་མཆོག་གིས་ཨ་རིའི་མཐོ་རིམ་སློབ་གྲྭ་ཞིག་ཏུ་བཀའ་སློབ་གནང་བ་ཞིག་གོ་བྱུང་། དེ་སྐབས་ཁོང་གིས་མཛོད་གནས་གསུམ་པའི་བསྟན་དོན་དེ་མེད་པ་གསལ་པོ་ཆགས་ཟིན་པས་ང་ཚོས་ཨུ་ཚུགས་བྱས་ན་ལྐུགƁ 8000 1;པ་རེད། དུས་རབས་ཉེར་གཅིག་ཏུ་ཀུན་མཁྱེན་དབྱིག་གཉེན་བསྐྱར་དུ་ཕེབས་ན་མཛོད་གནས་གསུམ་པ་གསར་རྩོམ་གནང་དགོས་རེད་ཅེས་གསུངས་བྱུང་བས་དེའི་ཐད་ཨ་ལགས་ལ་དགོངས་ཚུལ་ག་རེ་ཡོད། དགེ་བཤེས་ལགས་ཀྱིས། ཁྱོད་ཀྱིས་དེ་ལྟར་མ་བཤད། ཁྱོད་ཀྱིས་དེ་ལྟར་གསུངས་བྱུང་ཟེར་བར་ཡིད་ཆེས་རྒྱུ་ལྟ་ཞོག་ང་རང་གིས་དངོས་སུ་ཐོས་ནའང་ང་རང་ལས་སྣང་མ་དག་པས་དེ་ལྟར་ཐོས་པ་ལས་ཁོང་གིས་དེ་ལྟར་གསུངས་ག་ལ་སྲིད་བསམ་ས་རེད།) ཟེར། ཁོང་གཉིས་བར་གྱི་དྲི་བ་དྲི་ལན་དེ་ང་ལ་ཡ་མཚན་མཚན་གནང་ནས་གསུངས་བྱུང་། གོང་དུ་བཀོད་པ་དེ་ཚིག་ཇི་མ་ཇི་བཞིན་ཡིན་མིན་མ་ཤེས་ཀྱང་དོན་ནི་དེ་ག་རེད་འདུག དེ་སྐབས་དགོན་དུ་ཁོང་ལ་ལྟ་སྟངས་གཏན་ནས་ཡག་པོ་མེད་བཟོ་འདུག ཁམས་ཀྱི་མི་འཁྱམ་ལྟ་ལོག་ཅན་དེ་དང་འབྲེལ་བ་མ་བྱེད་མ་གཏོགས་ལོག་ལྟ་སྐྱེ་བའི་ཉེན་ཡོད་ཚུལ་དགེ་བཤེས་དང་བསླབ་པ་རྒན་གྲས་འགས་གསུངས་ཚུལ་ཁོང་གིས་ཐོས་འདུག དེ་ནས་གནས་དབྱུང་བཏང་བའམ་རང་དགར་ཐོན་པ་མ་ངེས་ཀྱང་མཛོད་དགེ་དཔེ་མཛོད་ཁང་ཆེན་པོ་ཡོད་ས་དེར་ཕེབས་ཏེ་ཉེ་འགྲམ་གྱི་དུད་ཚང་ཞིག་གི་ཁང་མིག་ཅིག་གླས་ཏེ་ཉིན་ལྟར་དཔེ་མཛོད་ཁང་དུ་དེབ་བཀླག་སར་ཕེབས་ཡོད། ཟླ་འོད་གཞོན་ནུའི་འཁྲི་ཤིང་གི་མགོ་བརྗོད་ཀྱི་རྩོམ་བྱང་དུ་མེ་ཁྱི་ཟླ་བ་གསུམ་པའི་ཚེས་ཉེར་བརྒྱད་ཉིན་ཞེས་གསལ་བར་གཞིགས་ན་ ༢༠༠༦ ནས་མཛོད་དགེར་ཡོད་འདུག་པས་ཀིར་ཏིའི་དགོན་དུ་རྒྱུན་རིང་བཞུགས་མེད་བཟོ་འདུག ཉིན་ཞིག་ཁ་པར་བརྒྱུད་ད་སྐབས་ངས་དགེ་ལུགས་པའི་དབུ་མའི་བསྟན་བཅོས་ཁག་མཇལ་བཞིན་ཡོད་ལ་གོ་བའང་གཏིང་ཟབ་པོ་ལོན་བཞིན་འདུག གསུངས་བྱུང་། དེ་སྔོན་དུས་དེབ་ཁ་ཤས་སུ་ཁོང་གི་རྩོམ་ཡིག་འགའ་བཀོད་ཡོད་འདུག་ཀྱང་ཕྲན་ལ་གཅིག་ཀྱང་ལག་སོན་མ་བྱུང་བས་ཅི་ཞིག་བྲིས་མིན་མ་ཤེས། འོན་ཀྱང་ཁོང་གི་རྩོམ་ཡིག་དྲ་ཐོག་ཏུ་ ༢༠༠༧་༨་༨ ཉིན་ཚ་བ་སྒང་པའི་འབྲོག་ཁྱིམ་ཟེར་བའི་ཟིན་བྲིས་ནང་དུ་ཐོག་མར་བཀོད་ཡོད། དེ་ཡང་མགོ་བརྗོད་དུ། རྒྱ་གར་ཡུལ་ལ་རྔམ་སྟོན་བྱེད་པའི་དུས། རྒྱ་ནག་ཡུལ་ལ་དགའ་སྟོན་བྱེད་པའི་དུས། ཚ་བ་མདའ་སྨྱུག་བཤམ་སྟོན་བྱེད་པའི་དུས། ཞེས་བཀོད་ཡོད་ལ་དེ་རྒྱལ་སྤྱིའི་ཨོ་རྩལ་རྒྱ་ནག་ཏུ་མ་འཚོགས་པའི་ལོ་གཅིག་གི་སྔོན་ཏག་ཏག་ཡིན། དེ་ནས་བཟུང་སྟེ་ ༢༠༠༨ སྤྱི་ཟླ་ ༣ པའི་སྤྱི་ཚེས་ ༢༧ བར་དུ་ང་ལ་འབྲེལ་བ་ཡོད་པས་ཁོང་མཛོད་དགེ་རུ་ཡོད་པ་གསལ་ཡང་དེ་ནས་བཟུང་སྟེ་བོར་ཟིན་པས། ད་བར་གསོན་པའི་མི་དང་ཤི་བའི་རོ་གང་ཡང་སུ་ཞིག་གིས་འུད་སྒྲོག་ཙམ་ལས་མཐོང་ཐོས་མེད། ཉེ་སྔོན་ནོར་ཝེ་བོད་སྐད་རླུང་འཕྲིན་ཁང་དང་བོད་ཀྱི་བང་ཆེན་སོགས་སུ་གངས་ལྗོངས་མཁས་པའི་བགྲོ་གླེང་དུ་མདའ་སྨྱུག་ལ་མགྲོན་ཤོག་བཏང་ཚུལ་བཤད་པར་འབྲེལ་ཡོད་ལ་ཞིབ་འདྲི་བྱེད་སྐབས་མི་ག་གེ་མོས་ཟེར་ཟེར་བ་ཙམ་ལས་ཁུངས་དང་རྒྱུ་མཚན་གང་ཡང་མི་འདུག དེ་ཡན་མདའ་སྨྱུག་གི་ངོ་སྤྲོད་མདོར་བསྡུས་ཤིག་བྲིས་ཟིན་ནས་ཞར་བྱུང་དུ་གསལ་བཤད་མདོར་བསྡུས་ཤིག་ལ། ལ་ལས་ཁོ་ཨ་མདོ་བ་ཞིག་ཡིན་པས་བོད་ཡུལ་ཆོལ་ཁ་གསུམ་ཞེས་པར་ཁམས་དང་དབུས་གཙང་ལ་སྨད་ཅིང་མདོ་སྨད་ལ་བསྟོད་པར་བཤད་པ་ལྟ་བུ་ཁོ་ཕ་ཡུལ་གང་ཡིན་མ་དགོངས་པ་ལྟ་བུ་དང་། ཡིག་འབྲེལ་ཙམ་བྱུང་མྱོང་ཡོད་མེད་གསལ་པོ་མ་ཤེས་ཀྱང་ཁོང་དང་རྩོམ་པ་པོ་ཞོགས་དུང་དབར་གཏན་ནས་ཐུག་འཕྲད་བྱུང་མྱོང་མེད་ཀྱང་བདག་དཔེ་ཚོགས་རྩོམ་སྒྲིག་ཁང་དུ་ཞུགས་ཏེ་ཞོགས་དུང་གི་འཁོར་ལྟ་བུ་གནས་ཡོད་ཚུལ་གྱི་ཁུངས་མེད་འུད་སྒྲོག་དང་། རྔུལ་ཆུའི་དཔའ་བོས་ཀུན་སློང་འདྲ་མིན་བཞི་ལས་བྱུང་བ་ཡིན་པར་ཤེས་ཞེས་པར་མཁས་འདོད་དང་གྲགས་འདོད་མ་ཡིན་པ་ང་དོ་བདག་དང་ཆ་རྒྱུས་ཆེ་བས་བཤད་ཐུབ་སྙམ་ལ་གཉིས་པ་དང་འབྲེལ་བ་ཡོད་ཤས་ཆེ་ཡང་རྔུལ་ཆུའི་དཔའ་བོས་འགྲེལ་ཚུལ་དང་མཐུན་མིན་མི་ཤེས། སྤྱི་ཚོགས་ཀྱི་ཁྲོད་ནས་མ་ཡལ་བར་དུ་ཁོ་ནི་གང་ཐུབ་ཀྱིས་ཚུལ་ཁྲིམས་སྲུང་མཁན་ཞིག་ཡིན་པས་སྐྱོན་གསུམ་པའང་གནས་དཀའ་ལ་དེ་བཞིན་རིག་གནས་གཞན་ལས་ནང་རིག་ལ་སྦྱངས་པ་ཆེ་བས་སྐྱོན་བཞི་པ་ཟུག་ཐབས་མེད་པར་སེམས། འོན་ཀྱང་འདི་གསལ་བཤད་ཙམ་ལས་རྔུལ་ཆུའི་དཔའ་བོ་ལགས་ལ་དགག་པ་ལྟ་བུ་གཏན་ནས་མིན། ལ་ལས་ཨ་ཞང་ཚང་ལ་བསྙེས་ཡོད་ཚུལ་བཤད་པ་ནི་དངོས་ཡོད་གནས་ཚུལ་གཏན་ནས་མིན་ཏེ་མི་རིགས་འདིའི་མདུན་ལམ་གྱི་ཆེད་དུ་ཡོད་ཚད་བློས་གཏོང་ཐུབ་མཁན་ཞིག་ཡིན་ལ་ཁོང་གི་རྩོམ་ཡིག་འདི་དག་ལ་བརྟེན་ནས་སྤྱི་ཚོགས་ཧྲིལ་པོ་དང་ཁ་བྲལ་དགོས་པ་ཁོང་གིས་སྔ་ས་ནས་ཤེས་ཀྱང་དཀའ་སྡུག་མང་པོའི་ཁྲོད་ནས་དང་དུ་བླངས་པ་ཡིན་པ་ནི་ཕྲན་གྱིས་རྩོམ་པ་པོའི་སེམས་ཁམས་ལ་ཆ་རྒྱུས་ཡོད་པའི་སྒོ་ནས་བཤད་ཐུབ། དེ་མིན་ཁོང་དགོན་པ་ག་གེ་མོ་ཞིག་ཏུ་མཁན་པོའི་མཚན་གནས་ཐོག་ནས་བདེ་བར་བཞུགས་ཏེ་ཕྱོགས་དང་མཐའ་ནས་འཁོར་བརྒྱ་སྟོང་མང་པོ་འཁོར་ཐུབ་པའི་ནུས་པ་ཆ་ཚང་བ་ཞིག་ཡོད་ཀྱང་ལམ་ཁ་འདི་འདྲ་བ་ཞིག་བདམས་པ་ནི་ཁོང་གི་བློས་བཏང་ཡིན། འོན་ཀྱང་ཐབས་ལ་མཁས་མིན་དང་གངས་ཅན་པའི་མདུན་ལམ་ལ་ཕན་གནོད་གང་བཟོས་ཟུར་གནས་བློ་ལྡན་རྣམ་པས་དཔྱད་རོགས་གནང་། བསྐྱར་བཤད་ཞུ་རྒྱུར། ཆད་ལྷག་མང་པོ་ཡོད་ངེས་པས་རྒྱུས་ཡོད་མི་སྣས་ལམ་སྟོན་དང་གསལ་བཤད་གནང་རོགས། ཁ་མ་གསལ་བ་དང་དྭོགས་གཞི་རིགས་ཡོད་ན་བཀའ་འདྲི་གནང་རོགས་དང་གང་ཤེས་གསལ་བཤད་ཞུ་ཆོག བཀྲིས་བདེ་ལེགས། ཁོང་གི་སྤུན་མཆེད་ཉི་མ་དབང་ཕྱུག་གིས་བྲིས་པའི་རྩོམ་ཐུང་འདི་ཟུར་འགོད་ཞུ་རྒྱུ་ཡིན།
བློ་གྲོས་དཔལ་ལྡན་ལགས་ནི་དགོང་ལོ་བཅུ་བདུན་བཅོ་བརྒྱད་ཡས་མས་ཤིག་ནས་རང་དགོན་དུ་སྒྲུབ་ཆེན་ལྟ་བུར་རྒྱུན་ཚོགས་སྐབས་སུ་ཡང་ཕྱི་ཚུལ་གྱི་རྔ་བརྡུང་རོལ་མོ་སོགས་ཆོག་གའི་གོ་རིམ་ཙམ་ལ་མགོ་བོ་མི་འཁོར་བར་ནང་དོན་དང་དགོས་པ་རྒྱུ་མཚན། ལོ་རྒྱུས་མཛད་བྱང་སོགས་ལ་གོ་བ་གཏིང་ཟབ་ལེན་པ་དཔེར་ན་གསང་སྔགས་ཀྱི་ཆོ་ག་འགའ་ཤས་ཀྱི་མགོར་ཧཱོུཾཿགསུམ་རེ་ཡོད་པ་རྣམས་ལ་མཛུབ་མོ་བཙུགས་ཏེ་འདི་ཚོ་ལ་ཅི་ཞིག་བསམ་དགོས་སམ་ཧཱོུཾཿདང་པོ་འདིའི་བསྟན་དོན་གང་ཡིན་དང་གཉིས་པ་ཅི་ཡིན་ནམ་ཞེས་ཟེར་བས། ངས་དེ་དག་ལ་དོན་དག་ཆེན་པོ་འདྲ་ལོས་ཡོད་མ་གཏོགས་རེ་རེ་བཞིན་གོ་དོན་ཅི་ཡིན་ཤེས་ཀྱི་མེད་ཟེར་བས་༡(ཨོ་གནའ་སྡིག་)ཁྱེད་ཚོ་སྐྱིད་པ་ལ་དག་སྣང་དེ་འདྲ་ཆེ་བ་ལ། ངས་ཆོ་ག་འདི་ཚོ་ད་ནི་འདོ 4800 ;ན་ཤེས་ས་མི་འདུག་གཞན་གྱི་ལད་མོ་རྐྱང་རྐྱང་བྱེད་ནས་མུན་ནག་ནང་ལག་མྱུག་བྱེད་པ་ནང་བཞིན་བྱས་ནས་འདུག་དགོས་ན་མི་ཚེ་༢(རེ་བ་སྡུག་སྡིག་པ་ཁུར་)འགྲོ་ས་མ་རེད། ད་ནི་ང་རང་གིས་ང་རང་ལ་ཆོས་ཟེར་རྒྱུ་དེ་འདི་དང་འདི་ལྟ་བུ་རེད་འདུག་སྙམ་པའི་སྒྲོ་འདོག་ཆོད་སའི་གྲྭ་ས་ཞིག་ཏུ་འགྲོ་ནས་རིག་གནས་ལ་སྦྱང་བརྩོན་ཞིག་དང་། ཡང་ན་སྒོམ་པ་ཉམས་སུ་ལེན་རྒྱུ་འདི་ཡིན་ཞེས་༣(སངས་རྒྱས་ལག་གཏད)་བྱེད་མི་ཞིག་དང་མ་འཕྲད་བར་དུ་ད་ང་ཁ་རོག་མི་འདུག་སེམས་ཐག་ཡིན་ཟེར་བ་སོཌ་རྣམ་དཔྱོད་གཞན་དང་མི་འདྲ་བ་ཆུང་དུས་ནས་ལྷན་སྐྱེས་སུ་ཡོད་པ་མ་ཟད་སྙིང་སྟོབས་ཀྱང་དེ་མཚུངས་ལྡན། དེ་ནས་༡༩༩༢ཡས་མས་ནས་བཟུང་གོ་དྲུག་གོ་བདུན་བར་དུ་ཡག་དགོན་དང་མཛོ་རྩེ་དགོན་བཅས་ལ་སྡོམ་གསུམ་དང་སྤྱོད་འཇུག་འདྲ་གསན་ནས་འགོར་སོང་། དེ་རྗེས་གློ་བུར་དུ་ཕྱོགས་གཞན་དུ་འགྲོ་བའི་སེམས་ཐག་བཅད་ནས་འགྲོ་བར་རྩོམ་ཚེ་ངས་རེ་སྐུལ་མང་དག་གཅིག་བཏབ་པ་ཡིན། རྒྱུ་མཚན་ནི་༤(སྤུན་ཟླ་ཆེ་བ་)ཡང་དགོན་པར་མཉམ་དུ་སྡོད་པའི་གོ་སྐབས་རེག་མ་བྱུང་ད་ཡང་ཁོ་རང་གཞན་དུ་སོང་ན་ང་རང་གཅིག་པུ་ལུས་པའི་ཚོར་སྣང་འདྲ་ཞིག་གིས་སེམས་དེ་ཏག་ཏག་བསྡད་མ་བྱུང་བས་ངས་ནན་གྱིས་ཞུས་ཀྱང་ཁོང་གིས་གསུང་དོན་ལ། ང་རང་སྤུན་ཟླ་གཉིས་པོ་ད་སྔོན་ཡན་ཆད་ངའི་ནང་མི་དང་ཅུང་ཟད་ཙམ་ཡང་ཁྱད་པར་མེད་པའི་མཛའ་མཐུན་དང་ཡིད་ཆེས་བློ་གཏད་མཐུན་སྦྱོར་དཔེ་མི་སྲིད་པ་ཡོད་བཀའ་དྲིན་ཆེ་ངས་དུས་ནམ་ཡང་བརྗེད་མི་སྲིད་། ད་རེས་ང་ལ་རེ་སྐུལ་དེ་༥(ཉན་ཕན་ཨུ་རུ་ཐོག་ལེ་མེད་)ཟེར་ནས་མཛུབ་མོ་གནམ་དུ་བཙུགས་ཞོར་ཐོད་ཅིག་གཏུགས་ནས་མིག་མཐར་མཆི་མ་འཁོར་བཞིན་ཁོང་རང་ངོས་ནས་སེམས་ཐག་བཅད་བྱུང་བས་ངར་ཅི་བྱ་བྲལ་སྟེ་ང་རང་ལ་དངུལ་ཉུང་ཤས་མ་གཏོགས་མེད་པ་དེ་ཁོ་རང་ལ་སྤྲད་ནས་འདི་ཁྱེད་རང་གིས་ལམ་བར་ཇ་གསོལ་ས་བྱེད་རོགས་ཞུས་པས་ཁོང་གིས་ལེན་དཀའ་ཙམ་བྱུང་། དེ་ནས་ཉིན་ཤས་རྗེས་ཁྱིམ་དུ་ཡར་སོང་ནས་བྱ་སྤུ་སྟོད་གཡོག་དང་སྨད་འདུང་སྐེད་བཀྲིས་སོགས་བཟོས་ནས་ད་ང་རང་རྫོང་གསར་དགོན་དུ་སྒྲིག་ཁྲིམས་ཡག་པོ་ཡོད་སྐད་འདུག་པས་དེར་ཨི་འགྲོ་ཚོད་མེད། མ་གཞི་ཏན་ཏན་རང་མེད་ཟེར་ནས་འགྲོ་ཆས་ཅུང་ཟད་ཁུར་ནས་དེ་དུས་རླངས་འཁོར་སོགས་སྟབས་བདེ་པོ་མེད་ཀྱང་ཁོ་རང་གཅིག་པུ་ལམ་དུ་ཆས་སོང་། དུས་དེ་ནས་བཟུང་ང་ཡི་མིག་ཡ་གཅིག་གཞན་དུ་ཤོར་སོང་ངོ་།
ཡུལ་སྐད་ཁག་ཅིག་ལ་ཟུར་མཆན། ༡ ཨོ་སྡིག་པ་ཁུར་ཟེར་བ་དང་དོན་འདྲ། ༢ མནའ་སྐྱེལ་བའི་དོན། ༣ སངས་རྒྱས་ཀྱི་གོ་འཕང་ལག་ཏུ་གཏད་པའི་དོན། ༤ སྔོན་ཁོང་གི་སྤུན་ཆེ་བ་ཞིག་དགོན་འདིར་ཆོས་ཞུགས་བྱས་ཀྱང་རྗེས་སུ་སྐྱ་སར་བབས་པ་དེར་གོ ༥(ཉན་ཐུབ་ས་མ་རེད་ཟེར་ནས་གནའ་སྐྱེལ་བའི་དོན)
ངོ་སྤྲོད་མདོར་བསྡུས་འདི་ཁོང་གི་ཉེ་འབྲེལ་ཕྲན་ཀརྨ་རབ་གསལ་གྱིས་༢༠༡༢ ༡༢ ༠༩ སུད་སི་ནས་བྲིས། བཀྲིས་བདེ་ལེགས།
Posted by yesam at 00:30 No comments:
Monday, 14 July 2014
གློག་ཀླད་སྐོར་གྱི་དཔེ་དེབ་གསར་ཐོན།
ཤེས་བྱ།
The Basics Of Computer Learning
ཚ་བ་ཡེ་ཤེས་བསམ་གཏན་གྱིས་སྒྲིག་རྩོམ་བྱས།
དེང་གི་དུས་སུ་འཛམ་གླིང་ཕྱོགས་གང་སར་བརྡ་འཕྲིན་གསར་པའི་དུས་རབས་ཤིག་ལ་འཇུག་བཞིན་པ་ཡིན་སྟབས། རང་རེ་བོད་མི་རྣམས་ཀྱང་རང་ཉིད་ཀྱི་སྐད་ཡིག་ལ་བརྟེན་ནས་དུས་རབས་དང་རྗེས་མཐུན་པ་ཞིག་བསྐྱོད་དགོས་པ་ནི་གཡོལ་དུ་མེད་པའི་འགན་འཁྲི་ཞིག་ཡིན་པ་བརྗོད་ག་ལ་དགོས། དེར་བརྟེན་གུས་པས་ལོ་ངོ་ཕྱེད་ལྷག་དུས་ཚོད་བཏང་ནས་ཕ་སྐད་གཙང་མའི་ལམ་ནས་སྒྲིག་སྦྱོར་བྱས་པའི་གློག་ཀླད་སྦྱོང་དེབ་(གློག་ཀླད་ལ་འཇུག་པའི་རྨང་གཞིའི་ཤེས་བྱ་)ཞེས་པའི་དཔེ་དེབ་འདི་༸རྒྱལ་བའི་འཁྲུངས་སྐར་ཉིན་དངོས་སུ་འགྲེམས་སྤེལ་ཞུས་ཡོད།
དཔེ་དེབ་འདིའི་བརྗོད་དོན་སྙིང་པོ་ནི། དྲ་རྒྱའི་བརྒྱུད་ལམ་ཁག་བཀོལ་སྤྱོད་བྱེད་སྟངས་གཙོ་བོར་གྱུར་པའི་གློག་འཕྲིན་ཁ་བྱང་རིགས་བཟོ་སྟངས་དང་། རིན་མེད་དྲ་ཚིགས་བཟོ་སྟངས། དཔེ་དེབ་སྒྲིག་སྦྱོར་བྱེད་སྟངས། འཕྲུལ་དེབ་བཟོ་སྟངས་སོགས་བརྗོད་གཞི་ཁག་དམིགས་སུ་བཟུང་ནས་རྩ་བའི་ས་བཅད་ཆེན་པོ་བཅུས་གྲུབ་ཡོད། འདི་ནི་ཐོག་མར་གློག་ཀླད་ཀྱི་རྨང་གཞིའི་ཤེས་བྱ་ལ་འཇུག་པར་སྤྲོ་བའི་ལས་དང་པོ་བ་རྣམས་ལ་ཆེད་དུ་དམིགས་ཡོད་ལ། ལྷག་པར་དུ་ཚོགས་སྡེ་དང་སློབ་གྲྭ་ཁག་སོ་སོའི་གློག་ཀླད་སྡེ་ཚན་གྱི་ཁོངས་སུ་གློག་ཀླད་སློབ་ཁྲིད་ཀྱི་གཞོགས་འདེགས་ཡོང་སླད་སློབ་མ་རྣམས་ལ་ཟུར་ལྟའི་སློབ་དེབ་ཡོང་བའི་རེ་བ་ཞུ་བཞིན་ཡོད། དེར་བརྟེན་སྐུ་ཉིད་མཆོག་གིས་གཤམ་གསལ་ཁ་བྱང་ཐོག་གཟིགས་གནང་ཡོད་པར་ཞུ།
གུས་པའི་འབྲེལ་གཏུག་ཁ་བྱང་།
ཁ་པར་ཨང་། +91 8894431157 / +91 9882194303
སྐད་འཕྲིན་ཁ་བྱང་། yeshi8899
གློག་འཕྲིན་ཁ་བྱང་། yesam2011@gmail.com
Posted by yesam at 08:33 No comments:
Saturday, 17 May 2014
Saturday, 29 March 2014
གསར་གཏོད་ཀྱི་སྙིང་སྟོབས་གླེང་བ།
མཐོ་སྒང་བོད་པ་ཚང་གི་འདས་ཟིན་པའི་ལོ་ཟླའི་འགྱུར་སྟབས་ལ་སྒམ་བརླིང་གིས་ཕྱིར་རྟོག་ཅིག་བྱས་ན་ཡིད་ཀྱི་མཚོ་མོའི་གཏིང་ལས་ནམ་ཡང་ཞི་ཐབས་མེད་པའི་འགྱོད་གདུང་གི་རྦ་རླབས་དྲག་པོ་ཤིག་འཕྱུར་བཞིན་པར་མ་ཟད་ཕམ་ཁའི་རྡོག་མཁྲེས་ལྟ་བུ་རྒྱབ་ཏུ་ཁུར་བའི་ཚོར་སྣང་སྐྱེན་པོ་ཞིག་སེམས་ཀྱི་གཏིང་རིམ་ན་ཟུག་ཅིང་ཀླད་པའི་སྦུབས་སུ་ཞུགས་ནས་དུས་ནམ་ཡང་བཅོས་ཐབས་མེད་པའི་ནད་རྙིང་ལྟ་བུ་ཞིག་རེད་ཨང་། བདག་གི་འགྱོད་གདུང་གི་སྡུག་བསྔལ་འདི་ལྟ་བུ་ནི་ཁྲག་རྒྱུན་གཅིག་པའི་སྤོ་སྤོ་དང་རྨོ་རྨོ་གྲོངས་པའི་སྡུག་བསྔལ་ཞིག་མ་ཡིན་ལ་རང་བྱུང་འབྱུང་བས་བཟོས་པ་ཞིག་དེ་བས་ཀྱང་མིན། དེ་ནི་བོད་མི་རིགས་ལ་གསར་གཏོད་ཀྱི་སྙིང་སྟོབས་ལྡན་པའི་མཁས་པའི་དབང་པོ་སྟེ། རྣམ་དཔྱོད་ཀྱི་གཟི་འོད་ཕྱོགས་བཞིར་འབར་བཞིན་མི་རིགས་ཤིག་གི་རྒྱང་རིང་གི་གནས་ལུགས་རྟོགས་པའི་མཚན་ཉིད་སྨྲ་བ་སྙན་ངག་པ་ཆེན་པོ་མཁས་དབང་དགེ་འདུན་ཆོས་འཕེལ་མཆོག་ནི་གསར་གཏོད་ཀྱི་རྨི་ལམ་ཐེངས་གཅིག་བཏང་ནས་འཇིག་རྟེན་ཕ་རོལ་དུ་བཞུད་སོང་བ་རེད། འདི་ནི་བོད་མི་རིགས་ཀྱིས་བཻཊཱུརྱའི་བུམ་པ་ས་ལ་བརྡབ་པའི་མུན་པའི་དུས་རབས་ཤིག་ཡིན། བོད་ཀྱི་སྙན་ངག་པ་འཇུ་སྐལ་བཟང་གིས་ ”ཁྱོད་ཀྱི་བང་སོ་དེ/ལོ་རྒྱུས་ཀྱི་དཀྱོགས་མཚམས་ཤིག་ནས་རྙེད་བྱུང་“ ཅེས་སྙན་ངག་པའི་སེམས་ཀྱི་གཏིང་རིམ་ནས་བརྡོལ་བའི་ངག་གི་དབྱངས་འདི་ནི་ཅི་འདྲའི་བདེན་ཁ་སྟེར་ཆོག་པ་ཞིག་རེད། མཁས་དབང་ཁོང་གིས་རྒྱལ་ཁམས་རིག་པའི་བསྐོར་ནས་དཔྱོད་ཤེས་ཀྱི་བློ་མིག་ཁབ་ལེན་རྡོ་བས་ལེན་པ་བཞིན་གནས་ལུགས་དང་གནས་ལུགས་བསྡུར་ནས་གངས་ཅན་བོད་ཀྱི་རྒྱལ་ཁམས་ལ་ཆེས་རྗེས་སུ་ལུས་པའི་རིག་གནས་དང་རྒྱལ་ཁབ་འཛིན་སྐྱོང་ཐད་ལ་འཐུས་སྒོ་ཚང་བའི་སྔར་མེད་གསར་གཏོད་ཀྱི་དགོངས་པ་ཟབ་མོ་དེ་དཔྱོད་ཤེས་ཀྱི་བློ་མིག་ལྡོངས་པའི་སྐུ་དྲག་ཚོས་ཟུར་ཙམ་ཡང་མ་རྟོགས་པའི་ཁར་རང་གི་སྐུ་སྟེགས་དང་དབང་ཐང་ལ་ཞེན་དྲགས་པས་འཕྲལ་དུ་མཁས་མཆོག་ཁོང་གི་སྐེ་ལ་ལྕགས་ཐག་ཅིག་གཡོགས་ནས་འཇིག་རྟེན་ཕྱི་མའི་ཡུལ་ལ་བརྫངས་སོང་།
Posted by yesam at 09:40 1 comment:
Sunday, 9 December 2012
བདེན་པ་བཞིའི་རྣམ་གཞག་སྐོར་ཅུང་ཙམ་གླེང་བ།
ཕྲན་གྱིས་ཐོས་པ་ནོར་མེད་ན་བདེན་པ་བཞིའི་རྣམ་གཞག བསྟན་པ་ལ་འཇུག་པའི་སྒོ་སྐྱབས་འགྲོ སྟོབས་པའི་བསྟན་པ་བསླབ་པ་གསུམ། སྡེ་སྣོད་གསུམ་གྱི་རྣམ་གཞག་བཅས་བཞི་པོ་གང་ཡང་རུང་བ་ཞིག་ལ་ངེས་ཤེས་རྙེད་ཚེ་ནང་པ་སངས་རྒྱས་པའི་ཆོས་ལ་ཕྲན་བུ་གོ་བ་ཆགས་ཐུབ་ཅེས་པའི་གནས་ལུགས་ཤིག་གོ་མྱོང་ཡོད། མƁ 8000 1;ཟད་བཀའ་གདམས་པའི་བླ་མས་གསུངས་པ་ལྟར།
Posted by yesam at 23:20 No comments:
འབྲེལ་གཏུགས།
མིང་། ཡེ་ཤེས་བསམ་གཏན།
སྨྱུག་མིང་། ཚ་སྒང་ཡེ་བསམ།
གཏན་སྡོད་ཁ་བྱང་།
College For Higher Tibetan Studies
P .O. Sarah, Dharamsala
District Kangar-176215
Himachal Pradesh INDIA
ཁ་པར་ཨང་། 8894431157 ཡང་ན། 9882194303
མྱུར་འཕྲིན་ཁ་བྱང་། yesam2011@gmail.com yesamten@yahoo.com
དྲ་ཚིགས་ཁ་བྱང་། www.tsawayesam.blogspot.com
Posted by yesam at 23:06 No comments:
རང་ཉིད་ཀྱི་སྐོར།
གུས་པ་ཕྱི་ལོ་ ༡༩༨༤ ལོར་བོད་ཤར་ཕྱོགས་ཁམས་སྟོད་ཚ་བ་མཛོ་སྒང་གི་ཁོངས་སུ་གཏོགས་པའི་ཚ་བ་གཡག་སྟག་ཅེས་པའི་ཡུལ་ལུང་ཆུང་ཆུང་ཞིག་གི་ནང་ཕ་བསོད་ནམས་ཚེ་བརྟན་དང་མ་རྡོ་རྗེ་མཚོ་མོ་གཉིས་ཀྱི་ཤ་ཁྲག་ལས་མཆེད་ནས་ཡུན་རིང་མ་སོན་པར་རབ་བྱུང་གི་ཚུལ་ལེན། ལོ་བརྒྱད་ཙམ་ནས་ཡུལ་དགོན་བཀྲ་ཤིས་ཆོས་གླིང་དུ་ཞུགས་ནས་ཐོག་མར་ཀ་ཁ་ནས་འགོ་བརྩམས་ཏེ་དམ་ཆོས་སྦྱོར་ཀློག་བར་དུ་སློབ་སྦྱོང་བྱས་ནས་མཐར་ཕྱི་ལོ་ ༡༩༩༩ ལོར་ཆབ་སྲིད་ཀྱི་རྐྱེན་པས་མི་ཡུལ་བཙན་བྱོལ་དུ་སླེབས་ནས་༸གོང་ས་མཆོག་གི་གསེར་ཞལ་ཐོག་མར་མཇལ་རྒྱུ་བྱུང་། དེ་ནས་རྒྱ་གར་ལྷོ་ཕྱོགས་སེར་བྱེས་གྲྭ་ཚང་གི་ཡ་གྱལ་སེར་བྱེས་འབྲིང་རིམ་སློབ་གྲྭར་སློབ་སྒོར་ཞུགས་ཏེ་ཉིས་སྟོང་བདུན་ལོར་འཛིན་རིམ་བཅུ་པ་ཐོན། རང་ཉིད་ཀྱི་དམིགས་ཡུལ་དང་བོད་ཡིག་ལ་བཅངས་པའི་འདུ་ཤེས་མ་ཉམས་སྟབས་ཉིས་སྟོང་བཅུ་གཅིག་ལོར་ས་རཱ་བོད་ཀྱི་མཐོ་རིམ་སློབ་གཉེར་ཁང་དུ་ཡིག་རྒྱུགས་ཀྱི་ལམ་ནས་ཐད་ཀར་ཚུད་དེ་ཉིས་སྟོང་བཅུ་གསུམ་ལོར་སྐབས་བཅུ་གཉིས་པའི་རིག་གནས་རབ་འབྱམས་པ་སློབ་མཐར་ཕྱིན། ད་ལྟ་ཀྱག་ཀྱོག་ཆེ་བའི་སྤྱི་ཚོགས་ཀྱི་ལམ་བུར་ཞུགས་པ་བཅས་མདོར་བསྡུས་སུ་བྱས།
༢༠༡༣་༦་༣ ཉིན་བྲིས།
༢༠༡༣་༦་༣ ཉིན་བྲིས།
Posted by yesam at 22:58 No comments:
Subscribe to: Posts (Atom)


text:
དེ་རིང་རྒྱ་གར་གྱི་རྒྱལ་ས་ལྡི་ལི་ནང་བོད་ཀྱི་འགྲོ་མིའི་ཐོབ་ཐང་དང་མང་གཙོ་འཕེལ་རྒྱས་ལྟེ་གནས་ཁང་གིས་བརྡ་དོན་གནད་འགྲེལ་གྱི་དྲ་ཚིགས་ཤིག་དབུ་འབྱེད་གནང་ཡོད་པ་དང་གསར་དུ་དབུ་འབྱེད་བྱས་པའི་དྲ་ཚིགས་དེ་ནི་རྒྱ་ནག་དམར་ཤོག་ཚོགས་པས་རྒྱུན་དུ་ཆབ་སྲིད་དང་དཔལ་འབྱོར་སོགས་ཀྱི་ཁྱབ་བསྒྲགས་ནང་ཐ་སྙད་སྙན་པོ་དང་བབ་ཆགས་པོ་དེ་འདྲ་བེད་སྤྱོད་བྱེད་བཞིན་ཡོད་ཀྱང་། དོན་དངོས་སུ་ལག་ལེན་སྐབས་དེ་དག་གི་ཀུན་སློང་དང་རྒྱབ་ལྔོངས་ཀྱི་དམིགས་ཡུལ། ཤུགས་རྐྱེན་བཅས་ཕྱོགས་ལྷུང་གི་བསམ་བློའི་ཐོག་ནས་མི་མང་བསླུ་ཁྲིད་བྱ་རྒྱུའི་ཆབ་སྲིད་སྐམ་པོའི་དྲིལ་བསྒྲགས་ཤིག་ཡིན་པ་དེ་གསལ་འགྲེལ་གནང་རྒྱུ་ཞིག་རེད།དེ་རིང་སྔ་དྲོ་རྒྱལ་ས་ལྡི་ལིའི་ Press Club of India…
རྒྱ་དཀར་ནག་གཉིས་ཀྱི་འཕགས་བོད་ས་མཚམས་ཀྱི་རྩོད་རྙོག་ཁྲོད་དུ་རྒྱ་ནག་གིས་ས་མཚམས་སུ་ས་འོག་གི་ཁང་པ་འཛུགས་སྐྲུན་སོགས་ཀྱི་དམག་དོན་ལས་གཞི་རྒྱ་ཆེར་སྤེལ་བ་དང་སྦྲགས། རྒྱ་ནག་གཞུང་གིས་གཉེར་བའི་གསར་ཁང་གིས་འཕགས་བོད་མཐའ་མཚམས་ཁུལ་དུ་ལྟ་རྟོག་ཀྱི་འགན་ཡོད་པའི་ Western Theatre Command…


text: དེ་རིང་རྒྱ་གར་གྱི་རྒྱལ་ས་ལྡི་ལི་ནང་བོད་ཀྱི་འགྲོ་མིའི་ཐོབ་ཐང་དང་མང་གཙོ་འཕེལ་རྒྱས་ལྟེ་གནས་ཁང་གིས་བརྡ་དོན་གནད་འགྲེལ་གྱི་དྲ་ཚིགས་ཤིག་དབུ་འབྱེད་གནང་ཡོད་པ་དང་གསར་དུ་དབུ་འབྱེད་བྱས་པའི་དྲ་ཚིགས་དེ་ནི་རྒྱ་ནག་དམར་ཤོག་ཚོགས་པས་རྒྱུན་དུ་ཆབ་སྲིད་དང་དཔལ་འབྱོར་སོགས་ཀྱི་ཁྱབ་བསྒྲགས་ནང་ཐ་སྙད་སྙན་པོ་དང་བབ་ཆགས་པོ་དེ་འདྲ་བེད་སྤྱོད་བྱེད་བཞིན་ཡོད་ཀྱང་། དོན་དངོས་སུ་ལག་ལེན་སྐབས་དེ་དག་གི་ཀུན་སློང་དང་རྒྱབ་ལྔོངས་ཀྱི་དམིགས་ཡུལ། ཤུགས་རྐྱེན་བཅས་ཕྱོགས་ལྷུང་གི་བསམ་བློའི་ཐོག་ནས་མི་མང་བསླུ་ཁྲིད་བྱ་རྒྱུའི་ཆབ་སྲིད་སྐམ་པོའི་དྲིལ་བསྒྲགས་ཤིག་ཡིན་པ་དེ་གསལ་འགྲེལ་གནང་རྒྱུ་ཞིག་རེད།དེ་རིང་སྔ་དྲོ་རྒྱལ་ས་ལྡི་ལིའི་ Press Club of India…


text:
Voice of Tibet’s main objectives are to provide a channel for unbiased information and news to the Tibetans living under Chinese oppression in Tibet, to help preserve the threatened Tibetan culture, to educate the Tibetans in internationally acknowledged human rights, to inform about democracy and the democratic institutions of the Tibetan exile community, and to help prevent conflicts and discrimination. Another main objective is to improve communications within as well as between the Tibetan exile communities.
Voice of Tibet Voice of Tibet
-
- News
Voice of Tibet’s main objectives are to provide a channel for unbiased information and news to the Tibetans living under Chinese oppression in Tibet, to help preserve the threatened Tibetan culture, to educate the Tibetans in internationally acknowledged human rights, to inform about democracy and the democratic institutions of the Tibetan exile community, and to help prevent conflicts and discrimination. Another main objective is to improve communications within as well as between the Tibetan exile communities.
-
རྒྱ་ནག་གི་མགོ་སྐོར་བསླུ་ཁྲིད་བྱེད་བཞིན་པའི་བརྡ་དོན་གནད་འགྲེལ་གྱི་དྲ་ཚིགས་དབུ་འབྱེད།
དེ་རིང་རྒྱ་གར་གྱི་རྒྱལ་ས་ལྡི་ལི་ནང་བོད་ཀྱི་འགྲོ་མིའི་ཐོབ་ཐང་དང་མང་གཙོ་འཕེལ་རྒྱས་ལྟེ་གནས་ཁང་གིས་བརྡ་དོན་གནད་འགྲེལ་གྱི་དྲ་ཚིགས་ཤིག་དབུ་འབྱེད་གནང་ཡོད་པ་དང་གསར་དུ་དབུ་འབྱེད་བྱས་པའི་དྲ་ཚིགས་དེ་ནི་རྒྱ་ནག་དམར་ཤོག་ཚོགས་པས་རྒྱུན་དུ་ཆབ་སྲིད་དང་དཔལ་འབྱོར་སོགས་ཀྱི་ཁྱབ་བསྒྲགས་ནང་ཐ་སྙད་སྙན་པོ་དང་བབ་ཆགས་པོ་དེ་འདྲ་བེད་སྤྱོད་བྱེད་བཞིན་ཡོད་ཀྱང་། དོན་དངོས་སུ་ལག་ལེན་སྐབས་དེ་དག་གི་ཀུན་སློང་དང་རྒྱབ་ལྔོངས་ཀྱི་དམིགས་ཡུལ། ཤུགས་རྐྱེན་བཅས་ཕྱོགས་ལྷུང་གི་བསམ་བློའི་ཐོག་ནས་མི་མང་བསླུ་ཁྲིད་བྱ་རྒྱུའི་ཆབ་སྲིད་སྐམ་པོའི་དྲིལ་བསྒྲགས་ཤིག་ཡིན་པ་དེ་གསལ་འགྲེལ་གནང་རྒྱུ་ཞིག་རེད།དེ་རིང་སྔ་དྲོ་རྒྱལ་ས་ལྡི་ལིའི་ Press Club of India ནང་གསར་འགོད་ལྷན་ཚོགས་ཤིག་གོ་སྒྲིག་ཞུས་པ་བརྒྱུད་བཞུགས་སྒར་རྡ་རམ་ས་ལར་རྟེན་གཞི་བྱས་པའི་བོད་ཀྱི་འགྲོ་བ་མིའི་ཐོབ་ཐང་དང་མང་གཙོ་འཕེལ་རྒྱས་ལྟེ་གནས་ཁང་གིས་ decodingccp.org དྲ་ཚིགས་དེ་དབུ་འབྱེད་གནང་ཡོད་པར་མ་ཟད། སྐབས་དེར་ རྒྱ་གར་དང་རྒྱལ་སྤྱིའི་གསར་འགོད་པ་ཁག་ལ་འགན་འཛིན་ཚེ་རིང་མཚོ་མོ་ལགས་ཀྱིས་དྲ་ཚིགས་དེ་གསར་བཟོ་གནང་བའི་དགོས་དམིགས་དང་། གལ་གནད། དེ་བཞིན་བརྒྱུད་རིམ་བཅས་པ་ངོ་སྤྲོད་གནང་ཡོད། བོད་ཀྱི་འགྲོ་མའི་ཐོབ་ཐང་དང་མང་གཙོ་འཕེལ་རྒྱས་ལྟེ་གནས་ཁང་གི་འགན་འཛིན་ཚེ་རིང་མཚོ་མོ་ལགས་ཀྱིས་དྲ་ཚིགས་དེ་བོད་མི་ཙམ་དུ་མ་ཟད་རྒྱལ་སྤྱིའི་ཁྱོན་དུ་ཡོད་པའི་རྒྱལ་ཁབ་སོ་སོའི་གཞུང་དང་གཞུང་འབྲེལ་མ་ཡིན་པའི་ཚོགས་པ། ཚོང་འབྲེལ་མི་སྣ་སོགས་རྒྱ་ནག་དང་འབྲེལ་བ་ཡོད་པའི་གཞུང་སྒེར་ཚང་མར་ཕན་ཐོགས་ཡོད་པ་ལྟར་བོད་ཀྱི་འགྲོ་མིའི་ཐོབ་ཐང་གི་ངོས་ནས་འདས་པའི་ཉིན་གྲངས་འགའ་ཤས་ཪིང་རྒྱ་གར་གྱི་རྒྱལ་ས་ལྡི་ལིར་ཡོད་པའི་ཕྱི་རྒྱལ་གཞུང
-
བོད་པའི་སྤྱི་ཚོགས་ཀྱི་ནང་དུ་གཉན་ནད་རེག་དུག་ཡོད་མཁན་མི་ལྔ་བཅུ་ང་གསུམ་ཡོད་པར་གསུངས་སོང
དེ་རིང་རྒྱལ་སྤྱིའི་གཉན་ནད་རེག་དུག་གི་ཉིན་མོར། དབུས་བོད་མིའི་བོད་མིའི་འཕྲོད་བསྟེན་ལས་ཁུངས་དང་ཀུན་ཕན་ནད་གསོ་ཁང་སོགས་ཀྱི་མཚོན་པའི་གཞུང་འབྲེལ་དང་གཞུང་འབྲེལ་མིན་པའི་ཚོགས་སྐྱིད་ཁག་ཅིག་གི་གོ་སྒྲིག་གི་འོག་ནས། བཞུགས་སྒར་མེག་གྷན་ཁྲོམ་གཞུང་དུ་གཉན་ནད་རེག་དུག་དང་འབྲེལ་བའི་གོ་རྟོགས་ལས་འགུལ་དང་རིན་མེད་ཀྱིས་གཉན་ནད་རེག་དུག་བརྟག་དཔྱད་ཀྱི་ལས་འགུལ་ཞིག་སྤེལ་སོང་།དེ་རིང་གི་གཉན་ནད་རེག་དུག་གི་ཉིན་མོ་དང་འབྲེལ་བའི་བ 00004000 ོད་མིའི་སྒྲིག་འཛུགས་ཀྱི་འཕྲོད་བསྟེན་བཀའ་བློན་གྱི་བསྒྲསག་གཏམ་གྱི་ནང་དུ། བོད་མིའི་སྒྲིག་འཛུགས་ཀྱི་འཕྲོད་བསྟེན་ལས་ཁུངས་ཀྱིས་རྒྱལ་སྤྱིའི་གཉན་ནད་རེག་དུག་གི་ཉིན་མོར་མང་ཚོགས་ནང་གཉན་ནད་རེག་དུག་ནད་གཞི་གོ་རྟོགས་ཡོད་པའི་ཐོག་སྔོན་འགོག་ཐུབ་ཐབས་དང་ནད་པར་བྱམས་བརྩེའི་སྒོ་ནས་རྒྱབ་སྐྱོར་གནང་སྐྱོང་ཡོང་བའི་འབོད་སྐུལ་དང་སྦྲགས། སྤྱིར་རང་རེའི་སྤྱི་ཚོགས་ནང་དུ་གཉན་ནད་རེག་དུག་ཡོད་མཁན་རྣམས་ལ་དབྱེ་འབྱེད་མི་ཉུང་བ་ཞིག་ཡོང་གི་ཡོད་པ་དང་འབྲེལ་ནས། མང་ཚོགས་ཀྱིས་ནད་པར་དབྱེ་འབྱེད་དང་ཚིག་རྩུབ་རིགས་མི་བྱེད་རྒྱུའི་སྐུལ་མ་གནང་འདུགདབུས་བོད་མིའི་སྒྲིག་འཛུགས་ཀྱི་འཕྲོད་བསྟེན་ལས་ཁུངས་ཀྱི་གཉན་ནད་རེག་དུག་གི་འབྲེལ་ཡོད་ལས་བྱེད་བསྟན་འཛིན་བསོད་ནམས་ལགས་ཀྱིས་གསར་འགོད་པར་ད་བར་རྒྱ་གར་དུ་རྟེན་གཞི་བྱས་པའི་བོད་པའི་སྤྱི་ཚོགས་ཀྱི་ནང་དུ་གཉན་ནད་རེག་དུག་འགོས་ཡོད་པའི་ཕོ་མོ་གྲངས་ལྔ་བཅུ་ང་གསུམ་དངོས་སུ་ར་སྤྲོད་བྱུང་ཡོད་པ་ལྟར། དབུས་བོད་མིའི་སྒྲིག་འཛུགས་ཀྱི་ངོས་ནས་ནད་པ་དེ་དག་ལ་སྨན་བཅོས་ལྟ་སྐྱོང་དང་ཟས་དོད་དུ་ཟླ་རེར་ཧིན་སྒོར་ཆིག་སྟོང་རེ་འབུལ་མུས་ཡིན་པར་གསུངས་ཏེ། བོད་མི་འདུས་སྡོད་ས་ཕྱོགས་གང་སར་འཛེམ་ཟོན
-
རྒྱ་གར་ནས་མཆེད་པའི་ནང་པའི་ལེགས་བྱང་ནི་བོད་མིའི་ངོ་བོ་རེད།
ཉེ་ལམ་ཕྱི་ཚེས་ ༢༧ དང་། ༢༨ བཅས་ཉིན་གྲངས་གཉིས་ཀྱི་རིང་རྒྱ་གར་བོད་དོན་རྒྱབ་སྐྱོར་ཚོགས་པའི་གོ་སྒྲིག་འོག་འཕགས་བོད་གཉིས་ཀྱི་ཆོས་དང་རིག་གཞུང་། སྐད་ཡིག་སོགས་ཟུང་འབྲེལ་གྱི་གོང་སྤེལ་ཐུབ་སླད་བོད་དང་བོད་མིའི་ད་ལྟ་དང་མ་འོངས་ཞེས་པའི་བརྗོད་གཞིའི་ཐོག་དྲ་ཐོག་གཏམ་བཤད་ལས་རིམ་ཞིག་གནང་འདུག་པ་མ་ཟད། བོད་དོན་རྒྱབ་སྐྱོར་གནང་མཁན་ཉམས་ཞིབ་པ་དང་ཚན་རིག་པ། སྤྱི་ཚོགས་ལས་འགུལ་བ། དེ་བཞིན་གསར་འགོད་པ་བཅས་ཀྱིས་རང་ཉིད་ཀྱིས་ཉམས་ཞིབ་གང་གནང་ཐོག་ལ་གཏམ་བཤད་དང་བགྲོ་གླེང་གནང་འདུགསྐབས་དེར་སྐུ་མགྲོན་གཙོ་བོ་བོད་མིའི་སྒྲིག་འཛུགས་ཀྱི་ཕྱི་དྲིལ་བཀའ་བློན་ནོར་འཛིན་སྒྲོལ་མ་མཆོག་གིས་འཕགས་བོད་གཉིས་ཀྱི་སྤྱི་ཚོགས་མཐུན་སྒྲིལ་དང་འདྲ་མཉམ། དེ་བཞིན་བདེ་འཇགས་བཅས་ཀྱི་སྐོར་ལ་གསུང་བཤད་གནང་འདུག བཀའ་བློན་མཆོག་གིས་རྒྱ་གར་ནས་མཆེད་པའི་ནང་པའི་ལེགས་བྱང་ནི་བོད་མིའི་ངོ་བོ་དང་བོད་མིས་སྤྱོད་བཞིན་པའི་ཡི་གེ་དང་སྨན་གཞུང་སོགས་ཀྱང་རྒྱ་གར་ནས་མཆེད་པ་ཞིག་ཡིན་སྐོར་གསུངས་པ་དང་སྦྲགས། ལྷག་པར་དུ་༸གོང་ས་༸སྐྱབས་མགོན་ཆེན་པོ་མཆོག་གིས་ཀྱང་དུས་ནས་དུས་སུ་རྒྱ་གར་གྱི་ཆོས་ལུགས་མཐུན་སྒྲིལ་ལས་རྒྱལ་ཁབ་གཞན་ཚོས་མིག་དཔེ་བལྟ་དགོས་པ་དང་རྒྱ་གར་གྱི་གནའ་བོའི་རིག་གཞུང་ལ་ཡི་རངས་བསྔགས་བརྗོད་མཛད་པ་དང་ཆབས་ཅིག དེང་རབས་ཀྱི་དཀའ་ངལ་སེལ་མཁན་གྱི་རིག་གཞུང་ཞིག་ཡིན་པར་བཀའ་སྩལ་སྐོར་ལུང་འདྲེན་གནང་འདུགDr. Ram Manohar Lohia Avadh གཙུག་ལག་སློབ་གྲྭའི་རིགས་བདག་གཞོན་པ་ཟུར་པ་སྐུ་ཞབས་ Manoj Dixit ལགས་ཀྱིས་གཏམ་བཤད་ཀྱི་ལས་རིམ་དེའི་གལ་གནད་དང་འབྲེལ་བའི་གསུང་བཤད་གནང་བ་དང་། རྒྱ་གར་གནམ་དམག་གི་སྐར་མ་གཉིས་ཅན་གྱི་དམག་དཔོན་ཟུར་པ་ O. P. Tiwari ལགས་ཀྱིས་བདེ་འཇགས་དང་འབྲེལ་ཏེ་བོད་དེ་རྒྱ་གར་ལ་གལ་གནད་ཇི་ལྟ
-
ཧི་མཱ་ལ་ཡའི་རྒྱལ་རྒྱུད་ཀྱི་བོད་དོན་དྲིལ་བསྒྲགས་ཀྱི་ལས་འགུལ་ཉིན་གྲངས་ ༡༠༣ པ།
བོད་རང་བཙན་ལས་འགུལ་བ་བསྟན་འཛིན་བརྩོན་འགྲུས་ལགས་ཀྱིས་འདི་ལོའི་ཕྱི་ཟླ་ ༨ ཚེས་ ༡༧ ཉིན་རྒྱ་གར་བྱང་ཕྱོགས་ལ་དྭགས་ཀྱི་རྒྱལ་ས་གླེ་ནས་ཧི་མཱ་ལ་ཡའི་རྒྱལ་རྒྱུད་ཀྱི་ས་ཁུལ་ཁག་བརྒྱུད་ནས་རྒྱ་གར་བྱང་ཤར་ཨ་རུ་ནཱ་ཅལ་བར་ཁྱོན་ཟླ་བ་གསུམ་གྱི་རིང་བོད་དོན་དྲིལ་བསྒྲགས་ཀྱི་སྐོར་སྐྱོད་ལས་འགུལ་ཞིག་དབུ་འཛུགས་གནང་ཡོད་པ་རེད། ད་ལྟའི་ཆར་ཁོང་རྒྱ་གར་ཨ་རུ་ནཱ་ཅལ་མངའ་སྡེའི་ནུབ་ཁུལ་དུ་བོད་དོན་དྲིལ་བསྒྲགས་ཀྱི་ལས་འགུལ་ལེགས་གྲུབ་ཀྱིས་མངའ་སྡེ་དེའི་རྒྱལ་ས་ཨི་ཊ་ནཱ་གར་ཁུལ་དུ་མུ་མཐུད་ནས་བོད་དོན་དྲིལ་བསྒྲགས་ཀྱི་སྐོར་སྐྱོད་གནང་བཞིན་ཡོད་པ་དང་། ད་བར་ཉིན་གྲངས་༡༠༣ འགྲོ་ཟིན་པའི་ཁྲོད་ཀྱི་ལས་འགུལ་གང་འདྲ་བྱུང་མིན་ཐོག་ལ་བཅར་འདྲི་ཞུས་ཡོད་པས་གཤམ་གྱི་སྒྲ་སྣེར་གསན་པར་འཚལ།། The post ཧི་མཱ་ལ་ཡའི་རྒྱལ་རྒྱུད་ཀྱི་བོད་དོན་དྲིལ་བསྒྲགས་ཀྱི་ལས་འགུལ་ཉིན་གྲངས་ ༡༠༣ པ། first appeared on vot.
-
བྱང་ཨ་རི་ཁུལ་གྱི་ས་གནས་གཞོན་ནུའི་འགན་འཛིན་ལྷན་ཚོགས་མཇུག་སྒྲིལ།
ཉེ་ཆར་ཟླ་བ་འདིའི་ཕྱི་ཚེས་ ༢༥ ནས་ ༢༧ བར་ཁྱོན་ཉིན་གྲངས་གསུམ་གྱི་རིང་ཨ་རིའི་ཁེལ་ཕོ་ནི་ཡ་མངའ་སྡེའི་གྲོང་ཁྱེར་ San Francisco ནང་དུ་ San Francisco ས་གནས་བོད་ཀྱི་གཞོན་ནུ་ལྷན་ཚོགས་ཀྱི་གོ་སྒྲིག་ཐོག་བྱང་ཨ་རི་ཁུལ་གྱི་ས་གནས་བོད་ཀྱི་གཞོན་ནུ་ལྷན་ཚོགས་ཀྱི་འགན་འཛིན་ལྷན་ཚོགས་ཐེངས་ ༡༩ པ་སྐོང་ཚོགས་བྱས་ཡོད་པ་རེད།ལྷན་ཚོགས་ཐོག་བཞུགས་སྒར་དུ་རྟེན་གཞི་བྱས་པའི་དབུས་བོད་ཀྱི་གཞོན་ནུ་ལྷན་ཚོགས་ཀྱི་ཚོགས་གཙོ་མགོན་པོ་དོན་གྲུབ་ལགས་དང་འཛིན་སྐྱོང་འགན་འཛིན་སྤེན་པ་ཚེ་རིང་ལགས་ཆེད་བཅར་གནང་ཡོད་པ་དང་། བྱང་ཨ་རི་ཁུལ་གྱི་ས་གནས་གཞོན་ནུའི་འགན་འཛིན་ལྷན་ཚོགས་ཐེངས་ ༡༩ ཐོག་དབུས་རྒྱུན་རྣམ་གཉིས་དང་བྱང་ཨ་རི་ཁུལ་གྱི་ས་གནས་བོད་ཀྱི་གཞོན་ནུ་ལྷན་ཚོགས་ཁག་ལྔའི་ཚོགས་གཙོ་ཚོགས་གཞོན་གཙོས་ཚོགས་བཅར་བ་ ༢༡ གིས་ས་གནས་བོད་གཞོན་ནུའི་སྒྲིག་འཛུགས་ཀྱི་གནས་བབ་དང་༸རྒྱལ་བའི་སྐུ་ཕྱྭའི་ཐོག་ལས་དོན་ཞུ་ཐབས། དེ་བཞིན་བོད་རང་བཙན་བསྐྱར་གསོ་དང་འབྲེལ་བའི་ལས་འགུལ་སྤེལ་ཐབས་སོགས་ཁྱོན་གྲོས་གཞི་གཙོ་བོ་བཅུའི་ཐོག་གྲོས་བསྡུར་སྦྱང་བཤད་གནང་སྟེ་མ་འོངས་པར་བོད་ཀྱི་གཞོན་ནུ་ལྷན་ཚོགས་ཀྱི་དབུས་ས་གཉིས་ནས་ལག་བསྟར་དགོས་པའི་གྲོས་ཆོད་དོན་ཚན་ ༢༧ གཏན་འབེབས་གནང་འདུགརླུང་འཕྲིན་ཁང་གིས་ཐེངས་འདིའི་འགན་འཛིན་ལྷན་ཚོགས་ཐོག་ཆེད་བཅར་ཞུས་པ་དབུས་བོད་ཀྱི་གཞོན་ནུ་ལྷན་ཚོགས་ཀྱི་ཚོགས་གཙོ་མགོན་པོ་དོན་གྲུབ་ལགས་སུ་ཁ་པར་བརྒྱུད་ལྷན་ཚོགས་ཐོག་གཏན་འབེབས་གནང་བའི་གྲོས་ཆོད་དང་ས་གནས་གཞོན་ནུའི་གནས་བབས་སོགས་ཀྱི་ཐད་ལ་བཀའ་འདྲི་ཁག་ཅིག་ཞུས་པར་རིང་མིན་ཕྱི་ཟླ་ ༡༢ ཕྱི་ཚེས་ ༡༠ སྟེ་རྒྱལ་སྤྱིའི་འགྲོ་བ་མིའི་ཐོབ་ཐང་གི་ཉིན་མོ་དང་དེ་བཞིན་ལོ་རྗེས་མའི་ཕྱི་ཟླ་ ༢ ཕྱི་ཚེས་ ༤ སྟེ་རྒྱ་ནག་ནང་དགུན་དུས་ཀྱི་ཨོ་ལ
-
ཡོ་རོ་པཱ་ཚོང་འབྲེལ་གླེང་སྟེགས་ཚོགས་རར་བོད་མིས་ངོ་རྒོལ་གྱི་ལས་འགུལ་སྤེལ་བ།
ཁ་སང་ཕྱི་ཚེས་ ༢༥ ཉིན་སུད་སི་གྲོང་ཁྱེར་ Lucerne ནང་ཚོགས་པའི་ ༢༠༢༡ ལོའི་ Europa Forum ཚོང་འབྲེལ་གླེང་སྟེགས་སྐབས་དབྱིན་ཡུལ་ནང་གི་ལོན་ཊོན་དཔལ་འབྱོར་རིགས་གནས་སློབ་ཆེན་གྱི་དགེ་རྒན་ Keyu Jin གྱིས་ཚོགས་འདུའི་ཐོག་སུད་སི་དང་རྒྱ་ནག་དབར་གྱི་ཚོང་འབྲེལ་ཐོག་རྒྱ་ནག་གི་ལྟ་ཕྱོགས་ཞེས་པའི་བརྗོད་གཞིའི་ཐད་ལ་གཏམ་བཤད་གནང་བཞིན་པའི་སྐབས་སུ་ཡོ་རོབ་བོད་རིགས་གཞོན་ནུ་མཐུན་ཚོགས་ཀྱི་ལས་འགུལ་བ་བཞིས་ཚོགས་བཅར་བ་འདུ་འཛོམས་ཆེ་བའི་ཚོགས་ཁང་ནང་ཡར་བཞེངས་ཏེ་བོད་ཀྱི་རྒྱལ་དར་འཕྱར་བ་དང། ཕྲེད་དར་ཐོག་འགྲོ་བ་མིའི་ཐོབ་ཐང་མེད་ན་ཚོང་འབྲེལ་ཡོང་ཐབ་མེད། མི་གསོད་ལག་དམར་བ་དང་མཉམ་དུ་འབྲེལ་ལམ་མ་གནང་རོགས། བོད་ལ་རང་དབང་དགོས། ཕྱི་ལོ་ ༢༠༢༢ ལོའི་པེ་ཅིང་དགུན་དུས་ཨོ་རྩལ་འགྲན་ཚོགས་ཕྱིར་འཐེན་གནང་དགོས་ཞེས་སོགས་སྐད་འབོད་གནང་སྟེ་ཞི་བའི་ངོ་རྒོལ་གྱི་ལས་འགུལ་སྤེལ་འདུགཡོ་རོབ་བོད་རིགས་གཞོན་ནུ་མཐུན་ཚོགས་ཀྱི་ཚོགས་གཙོ་གཞིས་རྩེ་ཚང་བཀྲིས་ལགས་ཀྱིས་རླུང་འཕྲིན་ཁང་ལ་གླེང་སྟེགས་ཀྱི་དྲ་ཚིགས་འདིའི་སྟེང་ནས་འགྲོ་བ་མིའི་ཐོབ་ཐང་མཚོན་པའི་སུད་སི་རྒྱལ་ཁབ་ཀྱི་གཞི་རྩའི་ལྟ་གྲུབ་གསལ་འདོན་བྱས་ཡོད་ཀྱང། དོན་དངོས་ཐོག་ཉིན་གྲངས་གཉིས་རིང་གི་ཚོགས་འདུ་ཐོག་འགྲོ་བ་མིའི་ཐོབ་ཐང་གི་གནད་དོན་དང་འབྲེལ་གྲོས་གཞི་ཚོགས་འདུའི་གཞི་ཁོངས་སུ་མེད་པར་བརྟེན་ང་ཚོའི་ངོས་ནས་གླེང་སྟེགས་གོ་སྒྲིག་ཚོགས་ཆུང་ལ་འགྲོ་བ་མིའི་ཐོབ་ཐང་གི་གནད་དོན་ནི་གུ་ཡངས་མེད་ཅེས་པའི་སུད་སི་རྒྱལ་ཁབ་གཞི་རྩའི་ལྟ་གྲུབ་དྲན་སྐུལ་ཞུ་རྒྱུ་དང་རྒྱ་ནག་གི་བཙན་གནོན་འོག་ཡོད་པའི་བོད་མི་གཙོས་མི་རིགས་གཞན་ཁག་གི་དངོས་ཡོད་གནས་སྟངས་ཇི་ཆགས་ཀྱི་གོ་རྟོགས་སྤེལ་ཆེད་ངོ་རྒོལ་གྱི་ལས་འགུལ་དེ་སྤེལ་ཡིན་པར་འགྲེལ་བརྗོད་གནང་སོང


text: ཉེ་ལམ་ཕྱི་ཚེས་ ༢༧ དང་། ༢༨ བཅས་ཉིན་གྲངས་གཉིས་ཀྱི་རིང་རྒྱ་གར་བོད་དོན་རྒྱབ་སྐྱོར་ཚོགས་པའི་གོ་སྒྲིག་འོག་འཕགས་བོད་གཉིས་ཀྱི་ཆོས་དང་རིག་གཞུང་། སྐད་ཡིག་སོགས་ཟུང་འབྲེལ་གྱི་གོང་སྤེལ་ཐུབ་སླད་བོད་དང་བོད་མིའི་ད་ལྟ་དང་མ་འོངས་ཞེས་པའི་བརྗོད་གཞིའི་ཐོག་དྲ་ཐོག་གཏམ་བཤད་ལས་རིམ་ཞིག་གནང་འདུག་པ་མ་ཟད། བོད་དོན་རྒྱབ་སྐྱོར་གནང་མཁན་ཉམས་ཞིབ་པ་དང་ཚན་རིག་པ། སྤྱི་ཚོགས་ལས་འགུལ་བ། དེ་བཞིན་གསར་འགོད་པ་བཅས་ཀྱིས་རང་ཉིད་ཀྱིས་ཉམས་ཞིབ་གང་གནང་ཐོག་ལ་གཏམ་བཤད་དང་བགྲོ་གླེང་གནང་འདུགསྐབས་དེར་སྐུ་མགྲོན་གཙོ་བོ་བོད་མིའི་སྒྲིག་འཛུགས་ཀྱི་ཕྱི་དྲིལ་བཀའ་བློན་ནོར་འཛིན་སྒྲོལ་མ་མཆོག་གིས་འཕགས་བོད་གཉིས་ཀྱི་སྤྱི་ཚོགས་མཐུན་སྒྲིལ་དང་འདྲ་མཉམ། དེ་བཞིན་བདེ་འཇགས་བཅས་ཀྱི་སྐོར་ལ་གསུང་བཤད་གནང་འདུག བཀའ་བློན་མཆོག་གིས་རྒྱ་གར་ནས་མཆེད་པའི་ནང་པའི་ལེགས་བྱང་ནི་བོད་མིའི་ངོ་བོ་དང་བོད་མིས་སྤྱོད་བཞིན་པའི་ཡི་གེ་དང་སྨན་གཞུང་སོགས་ཀྱང་རྒྱ་གར་ནས་མཆེད་པ་ཞིག་ཡིན་སྐོར་གསུངས་པ་དང་སྦྲགས། ལྷག་པར་དུ་༸གོང་ས་༸སྐྱབས་མགོན་ཆེན་པོ་མཆོག་གིས་ཀྱང་དུས་ནས་དུས་སུ་རྒྱ་གར་གྱི་ཆོས་ལུགས་མཐུན་སྒྲིལ་ལས་རྒྱལ་ཁབ་གཞན་ཚོས་མིག་དཔེ་བལྟ་དགོས་པ་དང་རྒྱ་གར་གྱི་གནའ་བོའི་རིག་གཞུང་ལ་ཡི་རངས་བསྔགས་བརྗོད་མཛད་པ་དང་ཆབས་ཅིག དེང་རབས་ཀྱི་དཀའ་ངལ་སེལ་མཁན་གྱི་རིག་གཞུང་ཞིག་ཡིན་པར་བཀའ་སྩལ་སྐོར་ལུང་འདྲེན་གནང་འདུགDr. Ram Manohar Lohia Avadh གཙུག་ལག་སློབ་གྲྭའི་རིགས་བདག་གཞོན་པ་ཟུར་པ་སྐུ་ཞབས་ Manoj Dixit ལགས་ཀྱིས་གཏམ་བཤད་ཀྱི་ལས་རིམ་དེའི་གལ་གནད་དང་འབྲེལ་བའི་གསུང་བཤད་གནང་བ་དང་། རྒྱ་གར་གནམ་དམག་གི་སྐར་མ་གཉིས་ཅན་གྱི་དམག་དཔོན་ཟུར་པ་ O. P. Tiwari ལགས་ཀྱིས་བདེ་འཇགས་དང་འབྲེལ་ཏེ་བོད་དེ་རྒྱ་གར་ལ་གལ་གནད་ཇི་ལྟར་ཆགས་ཀྱི་ཡོད་མེད་སྐོར་གཏམ་བཤད་གནང་འདུག ཚན་རིག་པ་ N. Shiva ལགས་ཀྱིས་བོད་མིའི་སྤྱི་ཚོགས་ཡར་རྒྱས་སུ་འགྲོ་བཞིན་པའི་སྐོར་ལ་གཟིགས་ཕྱོགས་སོགས་ཀྱི་སྐོར་ལ་གཏམ་བཤད་གནང་ཡོད།གཞི་རྩའི་གཏམ་བཤད་ལས་རིམ་དེའི་ཐོག་རྒྱལ་ཁབ་འདྲ་མིན་ནས་མི་སྣ་ ༡༢༨ ཀྱིས་མཉམ་ཞུགས་གནང་འདུག་པ་དང་། ཉམས་ཞིབ་གནང་མཁན་བརྒྱད་ཀྱིས་གསུང་བཤད་གནང་འདུག དེ་བཞིན་ལས་རིམ་དེའི་ཐོག་ཝཱ་ཎ་དབུས་བོད་ཀྱི་གཙུག་ལག་སློབ་གཉེར་ཁང་གི་རིགས་བདག་པདྨ་ཤྲི་དགེ་བཤེས་ངག་དབང་བསམ་གཏན་ལགས་གཙོས་པྲོ་ཕེ་སར་ཕུན་ཚོགས་དབང་མོ་ལགས། པདྨ་རྣམ་སྒྲོལ་ལགས། དེ་བཞིན་སུད་སི་སྐུ་ཚབ་དོན་གཅོད་ཁང་གི་རྒྱལ་ཚོགས་འབྲེལ་མཐུད་པ་སྐལ་ལྡན་མཚོ་མོ་ལགས། བསྟན་འཛིན་བརྩོན་འགྲུས་ལགས་བཅས་མཉམ་ཞུགས་གནང་འདུག


text:
ཨ་མེ་རི་ཁ་རྒྱལ་ཕྲན་མཉམ་འབྲེལ་རྒྱལ་ཁབ།
ཨ་མེ་རི་ཁ་རྒྱལ་ཕྲན་མཉམ་འབྲེལ་རྒྱལ་ཁབ་ ༼ དབྱིན་ཇིའི་སྐད།: United State of America ༽་ནི་ཨ་མེ་རི་ཁ་གླིང་ཆེན་གྱི་རྒྱལ་ཁབ་ཞིག་རེད། དེའི་རྒྱལ་ས་ནི་ཝ་ཤིང་ཊོན་རེད།
རྒྱལ་ཁབ་ཀྱི་མིང་ལ་ཨ་མེ་རི་ཁ་རྒྱལ་ཕྲན་མཉམ་འབྲེལ་རྒྱལ་ཁབ་ཟེར་ཞིང་བསྡུ་ཚིག་བྲིས་ན་(USA)ཞེས་འབྲི། རྒྱལ་ཁབ་འདི་ནི་ཨ་མི་རི་ཀ་གླིང་ཆེན་གྱི་བྱང་ཕྱོགས་ན་ཆགས་ཡོད། རྒྱལ་ཁབ་འདིར་ཨ་རི་མངའ་སྡེ་གཅིག་སྡུད་ཡང་ཟེར་སྲོལ་ཡོད་པ་ཤེས་པར་བྱའོ། དར་ཆ་འདི་ཐོག་མར་ལྕམ་སྐུ་བྷེ་སེ་རོ་སི་(Betsy Ross)ཡིས་གསར་དུ་བཟོས་པ་རེད། སྤྱི་ལོ་ ༡༧༧༧ ལོའི་ཟླ་ ༦ པའི་ཚེས་ ༡༤ ཉིན་ཐོག་མའི་མངའ་སྡེ་བཅུ་གསུམ་གྱི་འཐུས་མི་ཚོགས་ཆེན་སྟེང་ནས་རྒྱལ་ཁའི་དར་ཆ་ལ་གཏན་འབེབས་གནང་བ་རེད། ཨ་རིའི་རྒྱལ་དར་ཆ་ལ་ཚོན་མདོག་གསུམ་ཡོད། དམར་པོ་དང་། སྔོན་པོ། དཀར་པོ་བཅས་སོ། དམར་པོས་བློ་སྟོབས་མཚོན། དཀར་པོས་རང་དབང་གི་བདེ་སྐྱིད་མཚོན། སྔོན་པོས་བདེན་པ་བདེན་དྲང་ངམ་རྒྱུ་འབྲས་དྲང་བཞག་མཚོན། ཕྱིས་སུ་ ༡༨༡༨ལོར་འཐུས་མི་ཚོགས་ཆེན་སྟེང་ནས་དར་ཆ་ལ་ཡིག་ཆ་ཅུང་ཟད་འགྱུར་བ་བཏང་ནས་གསར་བ་གཏན་འབེབས་བྱུང་། ཤར་མོ་བཅུ་གསུམ་ཡོད་པ་དེས་ཐོག་མ་རྒྱལ་ཁབ་གསར་འཛུགས་སྐབས་ཀྱི་གྲོང་བརྡལ་ལམ་མི་སེར་སྤེལ་ཡུལ(colonies)བཅུ་གསུམ་མཚོན། སྐར་མ་རེ་རེས་མངའ་སྡེ་རེ་མཚོན། དར་ཆའི་སྟེང་ན་དེང་སང་སྐར་མ་རྩེ་ལྔ་ལྔ་བཅུ་ཐམ་པ་ཡོད། དེས་མངའ་སྡེ་ལྔ་བཅུ་མཚོན། མངའ་སྡེ་མཐའ་མ་དེ་ཧ་ཝེ་རེད། རྒྱལ་ཁབ་འདི་ནི་ཐོག་མར་ ༡༧༧༦ དབྱིན་ཇིའི་འོག་ནས་རང་བཙན་ཐོབ་ནས་རྒྱལ་ཁབ་གསར་དུ་དབུ་བརྙེས་པ་རེད། དེའི་སྐབས་སུ་འཇོར་ཇེའུ་ཝ་ཤིན་ཊོན་ནི་དམག་དཔོན་ཡིན། འོན་ཀྱང་རྒྱལ་ཁབ་དབུ་བརྙེས་པའི་རྗེས་སུ་ཁོང་རྒྱལ་ཁབ་ཀྱི་སྲིད་འཛིན་ཐོག་མ་དེར་འདེམས་ཐོན་བྱུང་། དེའི་སྐབས་སུ་རྒྱལ་ས་མེད་པས་ཁངོ་གི་ཡུལ་དང་ཐག་ཉེ་སར་རྒྱལ་ས་འདེམས་ནས་དེང་སང་གི་རྒྱལ་ས་དེ་འདེམས་པ་རེད། དེ་ནས་བཟུང་རྒྱལ་ས་ལ་ཁོང་གི་མིང་ཐོག་ནས་ཝ་ཤིན་ཊོན་ཞེས་འབོད་ཀྱི་ཡོད་པ་རེད། རྒྱལ་ཁམས་པ་བསོད་ནམས་ཡེ་ཤེས་ཀྱིས་ཨ་རིའི་ཡུལ་ནས་བྲིས་སོ།


text:
སྐར་ཁུང་རྩོམ་སྒྱུར་ཚོགས་ཆུང་གིས།
རྩོམ་པ་པོ་ཁྲན་ཆིས་མར་ཁྲིན་ལོ།
མ་རྩོམ་ལ་གཟིགས་ན་འདི་རུ་བསྣུན།
བོད་པ་སྙན་ངག་པ་དང་རྩོམ་པ་པོ་འོད་ཟེར་ཀྱིས་སེམས་སྐྱོ་ལྷང་ལྷང་ངང་ “སྤྱི་ལོ་༢༠༠༨ལོའི་ཟླ་༣པའི་ཚེས་༡༤རྗེས་ཀྱི་མི་ཚེ་ནི་སྔར་དང་འདྲ་བ་ཞིག་གཏན་ཡོང་མི་སྲིད་”ཟེར། ཁོ་མོ་ནི་སི་ཁྲོན་ཞིང་ཆེན་གྱི་ཁམས་ཁུལ་ནས་ལང་ཚོའི་གཉོམ་ལག་རྒྱས་ཤིང་། རྒྱ་སྐད་ཤོད་སྐབས་སི་ཁྲོན་གྱི་སྐད་གདངས་ཅུང་ཟད་འདྲེས་བ་ཞིག་ཡིན། འོད་ཟེར་གྱི་མིང་ཆ་ཚང་ལ་ཚེ་རིང་འོད་ཟེར་ཞེས་འབོད་ཅིང་། ཁོ་མོའི་བརྩམས་ཆོས་ཀྱིས་རྒྱལ་སྤྱིའི་སྟེང་སྐད་གྲགས་ཀྱིས་ཁྱབ་ཡོད། ཉེ་བའི་ལོ་འདི་དག་གི་རིང་ཁོ་མོའི་འཇིགས་ཞུམ་བྲལ་བའི་སྙུ་གུས་རང་ཡུལ་གྱི་སྐྱེས་ཕོ་མོ་ཚོའི་ལས་དབང་དང་བོད་ཀྱི་དངོས་ཡོད་གནས་སྟངས་ཟིན་ཐོར་བཀོད་པས། རྒྱལ་སྤྱིའི་སྟེང་གི་གཟེངས་རྟགས་གང་མང་ཐོབ་ཡོད་ནའང་། འོད་ཟེར་ཕྱིའི་རྒྱལ་ཁབ་གཅིག་ལའང་བསྐྱོད་མ་མྱོང་། ཁོ་མོ་རྒྱ་ནག་ལས་བརྒལ་ནས་ཕྱིའི་རྒྱལ་ཁབ་ཁག་ལ་གཟེངས་རྟགས་བཞེས་སུ་འགྲོ་དབང་མེད་ལ། དེ་ལས་ལྡོག་སྟེ་ཁོ་མོའང་ལིའི་ཞོ་པོ་དང་ཨེ་བེ་བེ་སོགས་ལྟར་མི་གཏེ་རུ་གྱུར་ཡོད། འོན་ཀྱང་། ཁོ་མོ་ནི་རང་ཡུལ་གྱི་ཡུལ་མི་མང་པོ་ཞིག་གི་མཚོན་རྟགས་ཤིག་དང་སྒྲོན་མདུང་ཞིག་ཡིན། ཁོ་མོར་དྲ་ཚིགས་ཤིག་མཆིས་ཤིང་། དེ་རུ་མོས་རང་ལུས་མེར་བསྲེགས་གཏོང་མཁན་གྲྭ་བ་དག་གི་དངོས་སྒྲུང་དག་གོ་རིམ་བཞིན་བཀོད་ཡོད་པས། ཀློག་མཁན་དག་གིས་དོན་རྐྱེན་དེ་དག་སྐབས་ཅི་འདྲ་ཞིག་ལ་ཚུལ་ཇི་ལྟར་དང་དེའི་རྒྱབ་ལྗོངས་ཀྱི་གནས་ཚུལ་ཐུན་མིན་རེ་ཡང་རྙེད་བཏུབ།།
སྤྱི་ལོ་༢༠༠༨ལོའི་ཞི་རྒོལ་གྱི་མཇུག་འབྲས་ལྟ་བུར་བོད་ནང་གི་བོད་མི་ཚོའི་འཚོ་བའི་ཆ་རྐྱེན་ཇེ་ཞན་དུ་སོང་། རྒྱ་ནག་གཞུང་གིས་བོད་ནང་ལ་སྔར་ལས་དམ་དྲག་དང་དྲག་གནོན་བྱས་པ་དང་། དེ་ཡིས་བོད་མི་ཚོར་རང་ཉིད་དཀའ་རྙོག་སངས་མི་བཏུབ་པའི་གནས་སྟངས་ཤིག་ཏུ་ཚུད་པའི་ཚོར་སྣང་བྱུང་དུ་བཅུག་སྟེ་རང་ལུས་མེར་སྲེག་གི་རྐྱེན་དུ་གྱུར། རྒྱ་ནག་གི་བཙན་གནོན་འོག་བོད་མི་ཚོས་ཚོར་གྱིན་པའི་ན་ཟུག་དང་ཁོང་ཁྲོ་ནི་རང་ཉིད་བློས་གཏོང་གི་མཇུག་འབྲས་འདི་འབྱུང་བའི་ཤུགས་རྐྱེན་བླ་མེད་ཅིག་ལགས།།
སྤྱི་ལོ་༢༠༠༩ལོའི་ཟླ་༢པའི་ཚེས་༢༧ཉིན་རྔ་བ་ཀིརྟི་དགོན་གྱི་རང་ལོ་ཉེར་གཅིག་ལ་སོན་པའི་གྲྭ་བ་བཀྲ་བྷེ་(བློ་བཟང་བཀྲ་ཤིས།)ཡིས་རང་ལུས་མེ་རུ་བསྲེགས་ཏེ་རང་ལུས་མེར་བསྲེགས་ཀྱི་དོན་རྐྱེན་ཐོག་མ་བྱུང་། འོན་ཀྱང་ཁོང་མེ་རུ་འབར་བཞིན་པའི་སྐབས་རྒྱ་ནག་གི་དམག་མིས་རྡུང་རུབ་ཀྱིས་མར་མནན་པས་ཁོང་ལ་སྲོག་སྐྱོན་མ་བྱུང་། ལོ་གཉིས་ཀྱི་རྗེས་སུ་དེ་སྔོན་གྱི་དགོན་པ་དེ་ག་ནས་ཡིན་པའི་གྲྭ་བ་གཞན་ཞིག་སྟེ་ཕུན་ཚོགས་ཀྱིས་དེ་ལྟར་བྱས་ཏེ་དོན་རྐྱེན་དེ་སླར་ཡང་བྱུང་། ཁོང་ཡང་མེ་ཡིས་འཚིགས་ནས་འཆི་སྐྱོན་མ་བྱུང་ཡང་། དམག་མི་ཉེན་རྟོག་པས་བརྡུངས་ནས་ཁོང་སྐུ་གྲོངས་པ་རེད།
དེ་ནས་བཟུང་རང་ལུས་མེར་སྲེག་དོན་རྐྱེན་ཐེངས་བཞི་བཅུ་ཞེ་དགུ་བྱུང་། དེ་ལས་བཞི་བཅུ་ཞེ་དྲུག་བོད་ནང་དང་གསུམ་བོད་ཕྱི་ལོག་ནས་བྱུང་བ་དང་། སུམ་ཅུ་སོ་བདུན་གྲོངས་པ་རེད། འོད་ཟེར་གྱིས་ཤི་བོ་དེ་དག་གི་དངོས་སྒྲུང་དང་ཁོང་ཚོའི་འབོད་ཚིག་དང་འབོད་སྒྲ་བསྡུ་རུབ་བགྱིས་ཤིང་། ཁོ་མོས་དེ་དག་ལས་མི་བཅུ་གཉིས་ཀྱི་རྒྱུ་ཆ་རྙེད་ཡོད། དེ་དག་ལས་འགའ་ཤས་ཀྱིས་ཁ་ཆེམས་ཡི་གེར་བཀོད་ཡོད་ལ། ལ་ཤས་ཀྱིས་སྒྲ་འཇུག་གནང་གདའ། དེ་འདྲའི་དྲག་གནོན་དང་ཁྱད་གསོད་ཀྱི་གནས་བབ་ཅིག་ཏུ་འཚོ་སྐབས་འཆི་བའང་མི་ཚེའི་ལོངས་སྤྱོད་ལྟར་རོ།། ཁོ་ཚོ་ཐུན་མོང་གི་རེ་བ་ནི་སྐྱབས་མགོན་ཏཱ་ལའི་བླ་མ་མཆོག་ཕྱིར་རང་ཁྱིམ་དུ་ཕེབས་རྒྱུ་དེ་ཡིན། ཏཱ་ལའི་བླ་མ་མཆོག་གིས་བོད་མི་ཚོར་རང་ལུས་མེར་སྲེག་མི་གཏོང་བར་འབོད་སྐུལ་ཞུས་མོད། ཁོང་གི་འབོད་སྐུལ་དེ་ཡང་དོན་གྱིས་དབུལ་བར་གྱུར། སྤྱིར་བཏང་ཁོང་གི་བཀའ་གསུང་ཅི་སྒྲུབ་ཞུ་མཁན་གྱི་བོད་མི་ཚོས་ཐེངས་འདིར་ཁོང་གི་བཀའ་བརྩི་མ་ཐུབ། དེ་ལས་ལྡོག་སྟེ་ཁོང་ཚོས་རང་གི་སེམས་ཀྱི་འཇིགས་དངངས་ཕྱིར་འདོན་པ་དང་དེ་ལ་རྒོལ་ལན་སློག་ཕྱིར་ཡིད་སྐྱོ་ལ་དཔའ་སྤོབས་ཀྱིས་བཏེགས་པའི་འཚེ་མེད་ཞི་བའི་ལམ་ཁ་འདི་བདམས་པ་རེད།།
བོད་མི་འདུས་སྡོད་ཀྱི་ཡུལ་ལུང་དག་གི་གནས་བབ་ནི་ཅི་འདྲའི་འ་ཆད་འུ་ཐུག་ཅིག་ཡིན་ཆོག་ཨང་། ལྷ་སར་མཚོན་ན་ག་ས་གང་དུ་དམག་མི་དང་ཉེན་རྟོག་པ་ཡོད་ལ། སྤྱི་ལོ་༢༠༠༨ལོའི་ཟླ་གསུམ་པའི་རྗེས་ནས་སྲང་ལམ་གཙོ་བོ་དག་ཏུ་སྨྱན་མིག་བཙུགས་ཡོད་པ་དང་། བལྟ་བྱེད་དེས་ཐབས་རྩལ་མཐོན་པོའི་མ་ལག་བརྒྱུད་ལྟ་ཞིབ་བྱེད་པ་རེད། ཉེན་རྟོག་པ་དག་གིས་ལག་ཏུ་མེ་མདའ་སྦག་སྦག་དང་བེར་རྒྱུག་ཐོགས་པ་དང་གློ་ཁུག་ནང་ཁ་པར་རམ་འ་ཡེ་པེ་ཌི་ཞིག་བཅུག་ཡོད། ཉེ་ཆར་ནས་ཁོང་ཚོས་རྒྱབ་ཏུ་མེ་གསོད་ཡོ་ཆས་འཁུར་ཡོད། དེའང་མི་སྲོག་སྐྱོབས་ཆེད་དུ་མིན་པར་མེར་སྲེག་གཏོང་བཞིན་པའི་བོད་མི་ཚོའི་པར་དྲ་ཐོག་ཏུ་ཁྱབ་བཞིན་པ་དེ་སྔོན་འགོག་བྱེད་སླད་ཡིན་ཏེ། འདྲ་པར་དེ་ལྟ་བུ་དག་གིས་རྒྱ་ནག་གི་སྣང་བརྙན་ལ་ཕོ་ཐུག་གཏོང་བས་སོ།།
རང་ལུས་མེར་སྲེག་གཏོང་མཁན་མང་པོ་ཞིག་གྲྭ་བ་ཡིན་པའི་རྒྱུ་མཚན་ནི་རྒྱལ་གཅེས་རིང་ལུགས་ཀྱི་བྱེད་སྒོ་དེ་བོད་རང་སྐྱོང་ལྗོངས་དང་ཁམས། ཨ་མདོ་བཅས་ཀྱི་དགོན་པ་ཚང་མའི་ནང་སྤེལ་གྱིན་པས་ཡིན། ཆབ་སྲིད་ཀྱི་ལས་འགུལ་འདི་ནི་སྤྱི་ལོ་༡༩༩༥ལོ་ནས་འགོ་བཙུགས་མོད་སྤྱི་ལོ་༢༠༠༨ལོའི་རྗེས་ནས་དེའང་བཟོད་དཀའ་བ་ཞིག་ཏུ་གྱུར། ལས་འགུལ་འདི་ཡི་ཆ་ཤས་སུ་དགོན་པ་རེ་རེའི་ནང་དུ་རྒྱ་ནག་གི་རྒྱལ་དར་སྒྲེང་དགོས་པ་དང་། ཆེན་པོ་བཞི་སྟེ་མོའོ་ཙེ་ཏུང་དང་ཏིན་ཞོ་ཕིན། ཅང་ཙི་མིན། ཧོའོ་ཅིན་ཐོ་བཅས་ཀྱི་པར་བཤམས་དགོས། ད་དུང་ཅུང་མི་འགོར་བར་ཆེན་པོ་བཞི་དེ་ཆེན་པོ་ལྔ་རུ་བསྒྱུར་ངེས་པ་སྟེ་ཞིན་ཅིན་ཕིན་བསྣོན་དགོས་པ་དང་། སྐབས་དེར་༸གོང་ས་ཏཱ་ལའི་བླ་མའི་སྐུ་པར་བཤམས་མི་ཆོག་པ་བཟོས་པ་རེད།
སྤྱི་བདེ་ཉེན་རྟོག་པ་དང་ལས་དོན་རུ་ཁག མེ་གསོད་རུ་ཁག་ཀྱང་དགོན་པ་ཁག་གི་ནང་བཞག་པ་དང་། དགོན་པའི་ནང་གྲྭ་བ་དང་དམག་མི་མང་ཉུང་མེད་ལ། གྲྭ་བ་ཚོར་བཙན་གྱིས་ཆབ་སྲིད་ལ་སློབ་སྦྱོང་བྱེད་དུ་བཅུག་པ་དང་ཏཱ་ལའི་བླ་མར་འདུ་ཤེས་འཛིན་སྟངས་ཀྱི་དྲི་རྩད་རེའུ་མིག་ཁག་འགེང་དུ་བཅུག མི་རེ་རེའི་ཡིག་ཚགས་བཟོས། སོ་ཆག་པ་དང་རྒྱང་སྒྲིབ་ཅན། རྣ་ཆེན་པོ། མཁུར་ཚོས་འབུར་དུ་ཐོན་པ་སོགས་ལུས་པོའི་ཐུན་མིན་གྱི་ཆ་ཤས་དག་ཀྱང་ཞིབ་ཚགས་ཀྱིས་ཐོ་འགོད་བྱས་ཤིང་། ཁྱིམ་ཚང་གི་ལོ་རྒྱུས་དང་སློབ་གྲྭའི་རྒྱུད་རིམ་ཡང་དེ་བཞིན་ནོ།། དེ་དག་ནི་གྲྭ་བ་དང་བཙུན་མ་རྣམས་མགྱོགས་མྱུར་ངང་ངོས་འཛིན་ཐུབ་སླད་གལ་ཆེ་བས་ཡིན་ལ། ད་དུང་ཆུ་ཚོད་ཉེར་བཞིའི་རིང་སྨྱན་མིག་བཙུགས་ཡོད་པས་ལྟ་ཞིབ་བྱས་མེད་པའི་གྲུ་ཟུར་གཅིག་ཀྱང་ལྷག་མེད། འདི་ལྟའི་གནོན་ཤུགས་འོག་གི་གྲྭ་བ་དང་བཙུན་མ་ཚོའི་དཀའ་སྡུག་ནི་བརྗོད་ལས་འདས་པ་ཞིག་ཡིན་ལ། རང་ལུས་ལུས་མེར་སྲེག་གནང་མཁན་མང་ཆེ་དགེ་འདུན་པ་དང་བཙུན་ཡིན་པའི་རྒྱུ་མཚན་ཡང་འདིའོ།།
འོད་ཟེར་གྱིས་ཁོ་མོའི་དྲ་ཚིགས་ནང་ཉིན་ལྟར་ཁ་གསབ་བྱེད་ཀྱིན་ཡོད། ཉིན་ཞིག་མོས་རང་ལུས་མེར་སྲེག་ཆེས་རྗེས་མ་སྟེ་རང་ལོ་ཉི་ཤུ་ཅན་གྱི་ངག་དབང་ནོར་འཕེལ་སྐོར་བྲིས་འདུག མོས་ད་དུང་ཟླ་བཞི་བའི་ཚེས་༦ཉིན་ཨ་ཞང་ཞིག་དང་ཁོའི་ཚ་མོ་སྟེ་དགུང་ལོ་༤༥ཅན་གྱི་བླ་མ་ཐུབ་བསྟན་སྙན་གྲགས་དང་རང་ལོ་༢༣ཅན་གྱི་བཙུན་མ་ཨ་ནེ་ཨ་ཚེ་གཉིས་ཀྱིས་རང་ལུས་མེར་བསྲེགས་བཏང་བའི་སྐོར་ཡང་བྲིས་འདུག
ངས་འོད་ཟེར་ལགས་སུ་ཁྱེད་ཀྱི་འཇིགས་དངངས་ཅན་གྱི་ལོ་རྒྱུས་འདི་དག་ཀུན་པོ་བདེ་ཐང་ངང་ཇི་ལྟར་སེམས་ལ་ངོས་ཐུབ་ཀྱི་འདུག་གམ་ཞེས་དྲིས་པར། མོས་ང་བོད་པ་ཞིག་གམ་ནང་པ་ཞིག་ཏུ་སོང་པས་ཡིན་སྲིད་ཅེས་ཤུབ་བུར་སྨྲས་སོང་།
རེད་དེ། རྒྱ་ནག་གི་འགོ་ཁྲིད་ཚོས་བསམ་བློ་འདི་ལྟར་ག་ལ་གཏོང་། ཁོང་ཚོའི་མིག་ནང་དུ་གལ་གནད་ཅན་གྱི་སྐྱེད་མ་འདི་ཉེན་ཁ་ཅན་ཞིག་ཏུ་མཐོང་གིན་ཡོད་ལ། ཁོ་མོའི་དྲ་ཚིགས་ཀྱང་དུས་རྒྱུན་དུ་སྒོ་རྒྱག་པ་དང་གཏོར་རྒོལ་གཏོང་བ་སོགས་བྱེད་ཀྱིན་ཡོད། དེ་བཞིན་དུ་འོད་ཟེར་ལ་དམར་ཤོག་ཚོགས་པའི་ཚོགས་ཆེན་བཅོ་བརྒྱད་པ་མ་ཚོགས་གོང་ལ་པེ་ཅིན་གྱི་ཁོ་མོའི་ཁྱིམ་ནས་ཐོན་དགོས་ཚུལ་བརྗོད་པ་མ་ཟད། ཁོ་མོའི་ཁང་པར་ཉིན་མཚན་གཉིས་ཀར་ཉེན་རྟོག་པས་བྱ་ར་བྱེད་པ་རེད། འོད་ཟེར་གྱིས་ཁུ་སིམ་སིམ་ངང་འདི་ལྟ་བུའི་བཀའ་ཁྱབ་དང་ལེན་བྱེད་དགོས། པེ་ཅིན་ནི་ཁོ་མོའི་རང་ཁྱིམ་ངོ་མ་དེ་གཞར་ཡང་ཡིན་མི་སྲིད་དེ། དེ་ནི་ཆབ་སྲིད་ཀྱི་རྙོག་ཟིང་ཆེ་བ་ཞིག་དང་། ཀྲོང་ནན་ཧེ་ཡི་དབང་ཤུགས་འཐབ་རྩོད་ཀྱིས་དུས་རྒྱུན་དུ་གྲོང་ཁྱེར་ཧྲིལ་བོ་གཡོ་ཞིང་སྒུལ་བར་བྱེད་དོ།། འོད་ཟེར་གྱིས་བཤད་རྒྱུར་ང་མི་སྐྱིད་པ་མི་འདུག ངས་འདི་དག་ཚང་མ་བཞག་ནས་ཟླ་གཉིས་སམ་དེ་ལས་ལྷག་གི་རིང་ཕྱིར་བོད་དུ་ལོག་ཆོག་ཟེར། སྟབས་ལེགས་པ་ཞིག་ལ་ལྷ་སར་ཡང་ཉེན་རྟོག་པ་དང་དམག་མིས་མྱུལ་ཞིབ་བྱེད་ཀྱིན་ཡོད་རུང་། འོད་ཟེར་མོའི་ཨ་མ་དང་ནང་མི་ཚོའིོ་ལྷན་དུ་སྡོད་ཆོག་ལ། ཁོ་མོའི་ཁྱོ་ག་བང་ལི་ཞུང་གིས་རྒྱལ་ས་ནས་ཆབ་སྲིད་ཀྱི་མཚར་གཏམ་གསར་བ་དག་འཁྱེར་ནས་དུས་ནས་དུས་སུ་ཐུག་འཕྲད་དུ་ཡོང་བཏུབ་བོ།།
(བསྒྱུར་རྩོམ་འདིའི་པར་དབང་སྐར་ཁུང་དྲ་བར་ཡོད་ཅིང་། གཞན་ལ་བརྒྱུད་འགོད་སོགས་བྱས་མི་ཆོག)


text:
ཡེ་རྡོར་སྤྱང་དྲགས་ནས་བསྟོད་བསྔགས་རེག་འདུག
༄༅། །༸གོང་ས་མཆོག་གིས་རང་གི་ཆབ་སྲིད་ཀྱི་ཐུགས་འགན་ཡོད་ཚད་མི་མང་གིས་འོས་འདེམས་ བྱས་པའི་འགོ་ཁྲིད་ལ་གནང་རྗེས། འཛམ་གླིང་གི་ཆབ་སྲིད་དེབ་ཐེར་ནང་ལོ་རྒྱུས་གསར་བ་ཞིག་བྲིས་ཡོད་ལ། ལོ་རྒྱུས་དེའང་མང་གཙོ་དང་དྲང་བདེན་གྱི་སྲོག་ཏུ་བྱས་ཡོད། ཡིན་ནའང་སྒེར་གཅོད་དབང་འཛིན་པ་རྒྱ་ནག་གཞུང་གིས་༸གོང་ས་མཆོག་གི་ཆབ་སྲིད་ཐད་ ཀྱི་དགོངས་ཞུ་གནང་བ་ནི། རང་ཉིད་ལ་གནའ་ནས་ཕོག་ཚར་བའི་སྐྲན་ནད་ངོས་འཛིན་བྱེད་པོ་ཞིག་ཏུ་བརྩིས་ཏེ། ནང་ཁོག་རུལ་ཟིན་པའི་སྐྲན་ནད་དེ་ད་དུང་ཕྱི་ཐུམ་མཛེས་བོ་ཞིག་གིས་གཡོག་རྩིས་ ཐེངས་མང་བྱེད་ཀྱི་ཡོད་པ་རེད་ལ། བརྒྱུད་ལམ་རྫུན་བཟོ་བྱས་ཏེ་ནང་ཁོག་རུལ་བའི་གནས་སྟངས་དེ་ཉིད་ཐ་ན་རང་གི་མི་ མང་ལའང་སྟོན་འདོད་མེད་པ་རེད་མོད། ཡིད་སྐྱོ་དགོས་པ་ཞིག་ནི། དེང་དུས་བརྡ་འཕྲིན་དུས་རབས་ནང་༸གོང་ས་མཆོག་གིས་ཆབ་སྲིད་ཀྱི་ཐུགས་འགན་མི་ བཞེས་རྒྱུའི་གནས་ཚུལ་དངོས་མ་འཛམ་གླིང་ནང་གསལ་བོ་ཆགས་པ་དེ་རེད།
༸གོང་ས་མཆོག་མི་ཞིག་ཡིན་པ་དང་། དགེ་སློང་ཞིག་ཡིན་པ། བོད་པ་ཞིག་ཡིན་ནའང་། བོད་མི་རིགས་ལ་འཁྲི་པའི་ཆབ་སྲིད་ཀྱི་ལས་དོན་ཡོངས་རྫོགས་མཚམས་འཇོག་དགོས་ རྒྱུའི་འདོད་འདུན་སྨྲ་རྒྱུ་རྒྱ་ནག་གཞུང་ལ་ངོ་ཚ་དང་འཛེམ་དོགས་ཅི་ཡང་མེད་ ནའང་། ༸གོང་ས་མཆོག་འགྲོ་བ་མིའི་ཐོབ་ཐང་ལ་བརྩི་བཀུར་བྱེད་མཁན་ཞིག་ཡིན་སྟབས། རྒྱ་ནག་གཞུང་གི་ཐུགས་འདོད་སྐོང་མི་ཐུབ་པ་ཅི་ལ་མི་མཁྱེན་ནམ། ལོ་རྒྱུས་ནས་ཡོད་པའི་ཆབ་སྲིད་ཀྱི་ཐུགས་འགན་མ་བཞེས་ཚེ། བོད་མི་ཞིག་ཡིན་པའི་འགན་བབ་དོར་དགོས་ཞེ་ན་མི་རྣམས་ཀྱི་རྣ་ལ་འགྲོ་ཐུབ་པ་ཞིག་ རེད་དམ། སྐད་ཆ་འདི་དེང་སང་སྲིད་དོན་སྡིངས་ཆའི་སྟེང་གི་ཆེས་ཉམ་ཐག་ཤོས་དེ་མ་རེད་དམ།
ཟླ་བ་7 པ་འདི་ནི་ཨ་རིའི་མི་མང་ལ་མཚོན་ན། ༸གོང་ས་མཆོག་གིས་ནང་ཆོས་ཀྱི་ཟབ་གནད་ཆར་བཞིན་སྩལ་པའི་ཟླ་བ་དེ་ཡིན་ལ། ལྷག་པར་དཔལ་དུས་ཀྱི་འཁོར་ལོའི་དབང་ཆེན་བཀའ་དྲིན་སྩལ་ནས་༧གོང་ས་མཆོག་གི་མཐའ་ བསྐོར་དུ་” སྲིད་འཛིན་ཧུའུ་ཅིན་ཐོའི་མཐའ་བསྐོར་དུ་འདུས་པ་ལས་” ཀྱང་མི་རིགས་འདྲ་མིན་གྱི་མི་བུ་སྟོང་ཕྲག་བརྒལ་བ་འདུས་ཡོད། མི་རྣམས་ཀྱི་ཚེ་སྲོག་གི་གྲུབ་ཆ་གཙོ་བོ་ཡིན་པའི་”རང་དབང་”ལ་རྒྱུས་མངའ་ཡོད་ མཁན་ཞིག་ཡིན་ན། ༸གོང་ས་མཆོག་གི་མཐའ་བསྐོར་དུ་འདུས་ཤིག་ཅེས་སྐད་རྒྱག་མི་དགོས་པ་འདི་གཅིག་ པུས་ཀྱང་། རང་དབང་གྲུབ་ཆར་གྱུར་བའི་ཚེ་སྲོག་ལ་ད་གཟོད་བརྟན་བརླིང་ཡོད་པ་མཐོང་ཞིང་། མི་གཙོ་བོ་ཡིན་པ་དང་ཚེ་སྲོག་གཙོ་བོ་ཡིན་པའང་མཐར་གཏུག་ན་རང་དབང་ཡོད་མེད་ ཀྱིས་མཚམས་འབྱེད་ཐུབ་པ་ནི་ཆོས་རྣམ་འབྱེད་ཀྱི་མིག་ལ་སྣང་ཐུབ་པ་ཞིག་ཅི་ལ་མིན་ ནམ།
མི་རྣམས་དེ་ལྟར་རང་དབང་དང་ངང་གིས་༸གོང་ས་མཆོག་གི་མཐའ་བསྐོར་དུ་འདུས་ཏེ། ཨ་རིའི་ཕོ་བྲང་དཀར་པོའི་ཕྱི་ནང་གཉིས་སུ་༸གོང་ས་མཆོག་གི་ཡོན་ཏན་གྱིས་རབ་ཏུ་ ཀུན་ཏུ་ཁེངས་པ་ནི། ” མི་གཙོ་བོ་ཡིན་པར་སྒྲོག་ལ་དགའ་བ་དང་། སྲིད་འཛིན་ཧུའུ་ཅིན་ཐའོ་དང་ཏང་ཀྲུང་དབྱང་གི་མཐའ་བསྐོར་དུ་འདུས་རོགས་ ” ཟེར་བའི་རྒྱ་ནག་གུང་བྲན་དང་ཕྱོགས་ཐམས་ཅད་ལས་རྣམ་པར་རྒྱལ་བ་མ་ཡིན་ནམ། ༸གོང་ས་མཆོག་གིས་རང་བྱུང་དང་རང་དབང་གི་འདུ་ཚོགས་ཆེན་མོ་དེའི་ཡོ་འཁྱོམ་ཁྲོད་ ནས་མི་རྣམས་ལ་ཟབ་རྒྱས་གསུང་གི་ལམ་སྟོན་བྱས། མཇལ་འཕྲད་གནང་བ་ནི་” ཏཱ་ལའི་ཆབ་སྲིད་དང་ཁ་མ་བྲལ་བའི་”རྟགས་སུ་བཀོད་པ་ནི་རྒྱ་ནག་གཞུང་གིས་ཨ་རིའི་ ནང་སྲིད་ལ་ཐེ་བྱུས་བྱས་པ་དང་། ཨ་རིའི་མི་མང་གི་མངོན་འདོན་ལ་རྡོག་རྫུས་བཏང་བ་ཞིག་རེད།
ཟླ་ ༧ ཚེས་ ༡༦ རེས་གཟའ་སྤེན་པ། ཝ་ཤིན་ཊོན་གྱི་སྔ་དྲོའི་ཆུ་ཚོད་ ༡༡ སྐར་ ༣༥ སྟེང༌ཨ་རིའི་སྲིད་འཛིན་སྐུ་ཞབས་བྷ་རཀ་ཨོ་བྷ་མ་མཆོག་གིས་༸གོང་ས་༸སྐྱབས་མགོན་ ཆེན་པོ་མཆོག་ཕོ་བྲང་དཀར་པོར་གདན་ཞུ་གནང་སྟེ་མཇལ་འཕྲད་དུས་ཡུན་སྐར་མ་ ༤༥ ཙམ་གནང་སྐབས། ༸གོང་ས་མཆོག་གིས། “ ངོས་རང་དེ་རིང་འདིར་སྐུ་ཉིད་ལ་ང་ཚོའི་འགྱུར་བའི་སྐོར་སྙན་སེང་ཞུ་བར་བཅར་བ་ ཡིན་ཞེས་” བཀའ་གནང་ཡོད། སྲིད་འཛིན་མཆོག་གིས་གསུང་དོན། “༸གོང་ས་ཏཱ་ལའི་བླ་མ་མཆོག་གཞི་རྩའི་མང་གཙོའི་ལམ་ལུགས་ལ་གུས་བརྩི་ཡོད་སྐོར་ ངས་ཤེས་ཀྱི་ཡོད། འོན་ཀྱང་བོད་རྒྱ་འབྲེལ་ལམ་གྱིས་གཙོས་པའི་བོད་མི་རིགས་ཀྱི་ལས་དོན་གནད་འགག་ ཆེ་རིགས་ཐད་བོད་རིགས་ཚང་མའི་ཡིད་ཆེས་བྱེད་ཡུལ་༸གོང་ས་ཏཱ་ལའི་བླ་མ་མཆོག་ཉིད་ གཅིག་པུ་ཆགས་ཡོད་པར་བརྟེན། མུ་མཐུད་ནས་ཐུགས་འགན་བཞེས་དགོས་ཞེས་” གསུངས་པར་། ༸གོང་ས་མཆོག་ནས། ” དེ་ལྟར་ཡིན་དང་ཡིན། ངོས་རང་བོད་མི་ཞིག་ཡིན་པའི་ཆ་ནས་བོད་མི་རིགས་ཀྱི་ཁེ་ཕན་ཐད་གང་ཞིག་བྱེད་ དགོས་ཀྱང་དེ་ལྟར་བྱེད་རྒྱུ་ནི་ངོས་ཀྱི་ལས་འགན་ཡིན་ཞེས་ ” གསུངས་ཡོད་པ་རེད།
སྲིད་འཛིན་ཨའོ་པ་ན་ནི་མི་རིགས་ནག་པོའི་མི་ཞིག་ཨ་རིའི་སྲིད་འཛིན་དུ་ བཞེངས་བ་ཐོག་མ་ཡིན་པས། ཨ་རིའི་ལོ་རྒྱུས་ཀྱི་ཤོག་ལྷེ་གསར་བ་ཞིག་ཡིན་ལ། ད་དུང་ནོ་ཝེ་ཞི་བདེའི་གཟེངས་རྟགས་བཞེས་མཁན་ཞིག་ཀྱང་ཡིན་པས། ༸གོང་ས་མཆོག་ལ་མཇལ་རྒྱུ་ནི་མཐར་གཏུག་ན་ཁོང་གིས་འགྲོ་བ་མིའི་དོན་དམ་བདེ་ སྐྱིད་ལ་འགན་བཞེས་པའི་མཚོན་རྟགས་ཤིག་ཀྱང་ཡིན།
༸གོང་ས་མཆོག་ལ་གྲོས་མོལ་བྱེད་འདོད་མེད་ལབ་ན་མི་རྣམས་གད་མོ་མི་ཤོར་རམ།
དུས་རབས་ཉེར་གཅིག་པ་ནི་གྲོས་མོལ་གྱི་དུས་རབས་ཤིག་ཡིན་པར་གསུངས་མཁན་ནི་༸གོང་ ས་མཆོག་ཡིན་ལ། གྲོས་མོལ་གྱིས་རྒྱལ་ཁབ་ནས་ཁྱིམ་ཚང་བར་གྱི་རྙོག་གླེང་འདུམ་སྒྲིག་བྱེད་ཐུབ་ པར་སྨྲ་མཁན་ཡང་༸གོང་ས་མཆོག་ཡིན། དེ་ནི་༸གོང་ས་མཆོག་གིས་གསུངས་པ་ཙམ་མིན་ལ་ལག་ལེན་བསྐྱལ་མྱོང་བས། རྩིས་མེད་བཏང་ཟིན་པའི་གྲོས་ཐུན་དོན་ཚན ༡༧ ཀྱང་གྲོས་མོལ་གྱི་ལམ་ནས་བྱུང་བ་དང་། སྲིད་འཛིན་མའོ་ཙེ་ཏུང་སོགས་ལའང་དགུང་ན་ཕྲ་བའི་སྐྱེས་བུ་ཤེས་རབ་ཅན་དེས་གྲོས་ མོལ་གྱི་རིན་ཐང་འགྲེལ་བཤད་གནང་མྱོང་། མདོར་ན་གྲོས་མོལ་གྱིས་གནད་དོན་གང་ཡང་གསལ་བོ་དང་ཐག་གཅོད་བྱུང་ངེས་པའི་མེས་ འཚིགས་མེར་གཏུག་གི་ལོ་ངོ་བརྒྱད་ཀྱི་རྒྱ་ནག་དང་མཉམ་སྡོད་བྱས་པའི་དུས་སྐབས་ ནི། སྡོམ་རྒྱབ་ན་གྲོས་མོལ་གྱི་དུས་སྐབས་ཤིག་ཡིན། གྲོས་མོལ་གྱི་གཤིས་ཀ་འཇགས་པའི་སྐྱེས་བུ་རླབས་ཆེན་དེས། གྲོས་མོལ་ལས་གདུག་རྩུབ་མཆོག་ཏུ་འཛིན་པའི་རྒྱ་གཞུང་གི་བྱ་སྤྱོད་ལ་སུན་སྣང་ མེད་པར། བཙན་བྱོལ་དུ་འབྱོར་ནས་ཀྱང་གྲོས་མོལ་ནི་ཆབ་སྲིད་ཀྱི་ཁྱབ་ཁོངས་གཅིག་པུའི་ སྤྱོད་བྱ་མིན་པར། རིག་གནས་ཤིག་གི་ངོ་བོར་དྲངས་ཏེ་རྒྱལ་སྤྱིའི་ཁྱོན་དུ་མིའི་འཚོ་གནས་དང་འབྲེལ་ ཐབས་མེད་པ་ཞིག་ཡིན་པའི་གནས་སྟངས་གསལ་རྗེན་བྱས་ཡོད། དེ་བས་གྲོས་མོལ་ནི་༸གོང་ས་མཆོག་གི་མཛད་འཕྲིན་གྱི་གྲུབ་ཆ་ཞིག་ཀྱང་ཡིན།
ཕྱི་ལོ་ ༡༩༧༩ ནས་སྲིད་འཛིན་ཏེང་ཞའོ་ཕེན་གྱིས་གྲོས་མོལ་གྱི་སྒོ་རྡུང་བ་ནས། ༸གོང་ས་མཆོག་གིས་ལྷག་བསམ་རྣམ་གིས་གྲོས་མོལ་བྱེད་དགོས་པའི་སྐུལ་མ་ཡང་ཡང་གནང་ ཡོད། ༡༩༩༢ ཟླ ༧ ཚེས ༢༣ ཉིན་ཏེན་ཞའོ་ཕེན་དང་ཙང་ཙེ་མིན་ལ་བསྩལ་བའི་འཕྲིན་ཡིག་ནང་ ” ངོས་ནས་དཀའ་རྙོག་སེལ་ཐབས་ནི་ཕན་ཚུན་གྲོས་མོལ་བྱེད་པའི་ལམ་ཕྱོགས་ཁོ་ན་ཡིན་ ཞིང༌། བོད་དང༌། རྒྱ་ནག་མི་མང་གཉིས་ཕྱོགས་སུ་ཕན་པའི་ལྷག་བསམ་གུ་ཡངས་བཅངས་ཏེ་ང་ཚོའི་དཀའ་ རྙོག་གྲོས་མོལ་གོ་བསྡུར་གྱིས་སེལ་ཐབས་བྱེད་དགོས་པར་ཡིད་ཆེས་བྱེད་བཞིན་ཡོད། ” ཅེས་གསུངས་ཡོད། ༸གོང་ས་མཆོག་གིས་གྲོས་མོལ་ལ་བཅངས་བའི་ཡིད་ཆེས་ཅུང་ཙམ་བརླག་མེད་པར།
༢༠༠༢ ནས་བྱུང་བའི་ད་བར་གྱི་གྲོས་མོལ་རིམ་བྱུང་ནང་སྐུ་ཚབ་རྣམ་པས་གྲོས་མོལ་བྱས་ རིམ་ནང་། འབྲེལ་བ་རྒྱུན་མི་ཆད་པ་བྱེད་རྒྱུ་ནི་གཞི་རྩའི་རྩ་དོན་ཞིག་ལ་བརྩིས་གནང་ཡོད་ པ་རེད། ཡིན་ནའང་། ཡེ་རྡོར་འཐབ་ཕྱོགས་གཅིག་གྱུར་པས། ” ༸གོང་ས་མཆོག་ལ་གྲོས་མོལ་བྱེད་འདོད་དངོས་གནས་ཡོད་མེད་” བརྗོད་པ་ནི་སྔ་ཚིག་ཕྱི་འགལ་གྱི་གཏམ་ཞིག་མ་རེད་དམ། གང་ཡིན་ཞེ་ན་ད་བར་འབྲེལ་མོལ་ཐེངས་དགུ་བྱས་ཟིན་པ་ནི་ཉི་མ་བསྐྱལ་ཐབས་ཤིག་ཏུ་ ༸གོང་ས་མཆོག་གིས་ནམ་ཡང་བརྩིས་མྱོང་མེད། འོན་ཀྱང་རྒྱ་ནག་གཞུང་འདི་མནའ་བསྐྱལ་དམ་གནས་ལ་ཡིད་ཆེས་མེད་ནའང་། གྲོས་མོལ་བྱེད་འདོད་ཀྱི་ཀུན་སློང་ཡོད་མེད་ལ་མནའ་བསྐྱལ་དགོས་པའི་དགོངས་ཚུལ་ འདོན་པ་ནི། དོན་དངོས་སུ་འ་ཆད་འུ་ཐུག་པའི་གླེན་རྟགས་དངོས་གནས་དེ་རེད།
སྐད་ཆ་འདི་ཐོན་མ་ཐག འཐབ་ཕྱོགས་གཅིག་གྱུར་ཁང་གི་དབུ་ཁྲིད་རྣམས་དང་མདུན་ཅོག་གཅིག་གི་སྒང་གྲོས་ མོལ་གནང་མྱོང་བའི་སྐུ་ཚབ་སྐལ་བཟང་རྒྱལ་མཚན་མཆོག་གིས་གསུངས་རྒྱུར། ” རྒྱ་ནག་གཞུང་གི་མགྲིན་ཚབ་པ་དང་འགོ་ཁྲིད་ཚོས་དེ་སྔོན་ནས་རྒྱ་བོད་གཉིས་ཀྱི་ འབྲེལ་བའི་ཐོག་ལ་དངོས་ཡོད་གནས་ཚུལ་དང་མི་མཐུན་པའི་སྐད་ཆ་མང་དག་ཅིག་བཤད་དང་ ཤོད་མུས་ཡིན་པར་བརྟེན། ད་ལྟ་རྒྱ་ནག་གི་གསར་ཤོག་ནང་ཐོན་པའི་གནས་ཚུལ་གང་ཡིན་རུང་འཁྱོག་བརྗོད་ཁོ་ན་ རེད། ང་ཚོ་ཕྱི་ལོ་ ༢༠༡༠ ཟླ་ ༡ པའི་ཟླ་མཇུག་ལ་ཐུག་འཕྲད་ཐེངས་དགུ་པ་དེ་བྱས་པ་རེད། དུས་དེ་ནས་བཟུང་ད་ལྟ་བར་བཀའ་མོལ་གང་ཡང་བྱུང་མེད། རྒྱལ་སྤྱིའི་ནང་གི་གཞུང་མང་པོ་ཞིག་གིས་རྒྱ་ནག་གཞུང་ལ་ཡང་ནས་བསྐྱར་དུ་༸གོང་ ས་༧སྐྱབས་མགོན་ཆེན་པོ་མཆོག་གི་སྐུ་ཚབ་དང་ལྷན་བཀའ་མོལ་གནང་དགོས་འདུག་ཅེས་ གནོན་ཤུགས་ཆེན་པོ་སྤྲོད་ཀྱི་ཡོད། རྒྱ་ནག་གཞུང་ཕྱོགས་ནས་སྤྱི་ནོར་༸གོང་ས་༸སྐྱབས་མགོན་ཆེན་པོ་མཆོག་གིས་རྒྱ་ནག་ གཞུང་དང་ལྷན་བཀའ་མོལ་མཛད་རྒྱུ་ཡིན་ཞེས་པའི་བཀའ་སློབ་རབ་དང་རིམ་པ་སྩལ་བ་དེ་ དག ལྷག་བསམ་རྣམ་དག་མ་རེད་ཅེས་འཁྱོག་བརྗོད་བྱེད་པ་ནི་རྒྱལ་སྤྱིའི་གནོན་ཤུགས་ འགེབས་སྲུང་བྱ་རྒྱུའི་ཆེད་དེ་ལྟར་བརྗོད་ཀྱི་ཡོད་པ་རེད།
ཡང་སྐུ་ཚབ་མཆོག་གིས། དེ་བཞིན་ཕྱི་ལོ་ ༢༠༠༢ ནས་བོད་རྒྱ་འབྲེལ་མོལ་བསྐྱར་མཐུད་བྱུང་རྗེས་ཕྱི་ལོ་ ༢༠༠༧ དང་ ༢༠༠༨ ལ་ང་ཚོ་ཐུག་འཕྲད་བྱུང་བ་རེད། དེ་རྗེས་རྒྱ་ནག་གཞུང་ནས་གཏམ་བཤད་ཅིག་གི་ནང་” བོད་པའི་སྐུ་ཚབ་དེ་དག་གིས་འབྲེལ་མོལ་བྱེད་སྐབས་ཡར་ལངས་ཏེ་ཕྱིན་པ་དེ་ནི་སྐད་ ཆ་ཤོད་འདོད་མེད་པའི་རྣམ་འགྱུར་གསལ་པོ་བསྟན་པ་རེད་”ཅེས་པ་ལྟ་བུའི་རྫུན་གཏམ་ དང་འཁྱོག་བཤད་མང་དག་ཅིག་བྱས་ཡོད། གང་ལྟར་རྒྱ་ནག་གཞུང་གིས་རྒྱ་བོད་གཉིས་ཀྱི་འབྲེལ་བའི་ཐོག་ལ་དངོས་བདེན་མ་ཡིན་ པའི་འགྲེལ་བཤད་ལོག་པ་མང་པོ་ཞིག་རྒྱག་བཞིན་པ་དང་དུས་ད་ལྟ་ཡིན་ཡང་མུ་མཐུད་དེ་ ལྟར་བཤད་བཞིན་འདུག” ཅེས་གསུངས་ཡོད།
འོ་ན་གྲོས་མོལ་གྱི་ལྷག་བསམ་སུ་ལ་ཡོད་མེད་ཀྱང་རྒྱ་ནག་གཞུང་ཕྱོགས་ནས་རང་ སྐྱོན་ངོས་ལེན་བྱེད་ཐུབ་ན་མི་དགའ་འམ། མཐའ་དོན་ནན་བརྗོད་བྱེད་འདོད་པ་ཞིག་ནི། སྨྱུག་འཛིན་པས་མཐོང་བའི་དབུས་བོད་མིའི་སྒྲིག་འཛུགས་ཀྱི་ཕྱོགས་ན། འབྲེལ་མོལ་གྱི་སྒོ་མོ་ནི་སྔར་ལས་ལྷག་བསམ་རྣམ་དག་གིས་ཕྱེས་འདུག་ཅིང་། ༸གོང་ས་མཆོག་སྐུ་སྒེར་དང་དེའི་མཐའ་འཁོར་གྱི་མི་ཁ་ཤས་ཀྱི་འཚོ་གནས་གླེང་བྱ་མ་ ཡིན་ལ། བོད་ཀྱི་བདེ་སྡུག་གླེང་བྱ་ཡིན་པའི་འབྲེལ་མོལ་གྱི་སྒོ་མོ་སྟོབས་ཀྱིས་ཕྱེས་ འདུག་པས། ༸གོང་ས་མཆོག་གི་ཕྱག་འཇུ་གནང་སྟེ་ཁྲིད་བཞིན་པའི་བདམས་ཐོན་བཀའ་ཁྲི་བློ་བཟང་ སེང་གེ་དང་ཚོགས་གཙོ་སྤེན་པ་ཚེ་རིང་གཉིས་ནི། ཁོང་གིས་ཆབ་སྲིད་ཀྱི་ཐུགས་འགན་རྩིས་སྤྲོད་གནང་སའི་མི་རབས་གསར་བའི་དབུ་ཁྲིད་ དང་། མི་མང་གིས་འོས་འདེམས་བྱས་པའི་འགོ་ཁྲིད་རེད་འདུག་པས། ཁོང་ཚོས་གྲོས་མོལ་གྱི་སྒོ་མོ་དེ་བས་ཀྱང་གཟི་བརྗིད་ཀྱིས་ཕྱེས་འདུག
ཞོར་དུ་བཤད་དགོས་པ་ཞིག་ནི། སྨྱུག་འཛིན་པས་རྩོམ་འདི་གྲུབ་མཚམས་ལས་རོགས་ལ་མིག་སྟོན་བྱས་པ་ཡིན། སྐབས་དེར་ཁོང་གིས་” ད་ཐེངས་ཡེ་རྡོར་སྤྱང་དྲགས་ནས་༸གོང་ས་མཆོག་གིས་ཨའོ་པ་མར་མཇལ་འཕྲད་གནང་བ་དང་། བདམས་ཐོན་བཀའ་སྤྱིའི་དབུ་ཁྲིད་རྣམ་གཉིས་ཁྲིད་དེ་ཨ་རིའི་གྲོགས་པོ་རྙིང་པ་དག་ དང་ངོ་སྤྲོད་བྱས་པ། ཨ་རི་ནས་དུས་དབང་བསྩལ་བ་བཅས་ཀྱི་གནས་ཚུལ་བོད་ནང་དུ་རང་བཞིན་གྱིས་གསལ་ བསྒྲགས་བྱས་འདུག་པས། ཁོང་ལ་བསྟོད་བསྔགས་ཞིག་ཀྱང་འབབ་ཚོད་གདའ་” ཞེས་གསུངས་སོང་། དེས་ན་ངས་ཀྱང་ཁོང་ལ་ཞོར་དུ་བསྟོད་བསྔགས་ཞུ་རྒྱུ་ཡིན།
༢༠༡༡ ཟླ ༧ ཚེས ༢༧ ལ་བྲིས། ཤར་ཕྱོགས་ཁུག་རྟ།
གནས་ཚུལ་འབྱུང་ཁུངས།http://tibet.net/tb


text:
དཔལ་སྤུངས་དགོན།
དཔལ་སྤུངས་ནི་བོད་ཀྱི་གྲུབ་མཐའི་བཀའ་བརྒྱུད་པའི་དགོན་སྡེ་གཅིག་རེད།
ལོ་རྒྱུས། [རྩོམ་སྒྲིག]
ཆོས་ལུགས། [རྩོམ་སྒྲིག]
ཟིན་ཐོ་འམ་དཔྱད་གཞི། [རྩོམ་སྒྲིག]
དཔལ་སྤུངས་དགོན་པ། ཐུབ་བསྟན་ཕུན་ཚོགས་ཀྱིས།
དཔལ་སྤུངས་དགོན་པ་ནི། རབ་བྱུང་བཅུ་གཉིས་པའི་མེ་ལུག་སྤྱི་ལོ་1727ལོར་སྡེ་དགེ་ཆོས་རྒྱལ་བསྟན་པ་ཚེ་རིང་གིས་སྦྱིན་བདག་དང༌། བཀའ་མངགས་འོག་སི་ཏུ་ཆོས་ཀྱི་འབྱུང་གནས་ཀྱིས་ཕྱག་བཏབ། ལོ་དེའི་ཟླ་བ་གསུམ་པའི་ཚེས་གསུམ་ཉིན་ས་སློང་དང་ས་འདུལ་མཛད། ཚེས་བདུན་ཉིན་སྡེ་དགེའི་གཉེར་ཆེན་ཆོས་སྐྱོང་བཀྲ་ཤིས་སྐུ་དངོས་ཕེབས་ནས་གཙུག་ལག་ཁང་རྨང་གཏིང་བའི་ལས་དཔོན་མཛད། དེ་ནས་ལོ་ངོ་གསུམ་གྱི་རིང་འདུ་ཁང་གཙོ་བོ་དང༌། གྲྭ་ཁང་ཉེར་ལྔ་ཙམ་གྲུབ་ཅིང་དེ་དག་ལ་ལྡེབས་བྲིས་དང་ཚོན་རྩི་སོགས་ལེགས་པར་གྲུབ། ས་བྱ་ལོའི་ཟླ་བ་བརྒྱད་པའི་ཚེས་བཅུ་ཉིན་ཆོས་རྒྱལ་བསྟན་པ་ཚེ་རིང་རྒྱལ་བློན་སྐུ་འཁོར་རྣམས་དཔལ་སྤུངས་དགོན་དུ་ཕེབས་ནས་དགོན་པ་སྒོ་འབྱེད་ཀྱི་མཛད་སྒོ་དང༌། ལེགས་སྐྱེས་རྒྱ་ཆེན་པོར་གནང་བ་དང༌། དུས་མཚུངས་ཕྱི་འབྲོག་པདྨ་རུ་བའི་དཔོན་ཁག་རྣམས་དང༌། ཨ་ལོ། སེ་ཚ། དཔེ་ཝ། ལྷ་རུ་བཅས་ཀྱི་གྲྭ་བཙུན་ལྔ་བརྒྱའི་གྲྭ་ཁྲལ་དང༌། སྡེ་འབངས་མང་པོ་བཅས་ཀྱི་སྐྱེས་ཆེན་གནང་སྦྱིན་མཛད། བོད་འདིར་བཀའ་བརྒྱུད་པའི་གདན་ས་གོང་འོག་བར་གསུམ་ཞེས་གདན་ས་ཆེན་པོ་གསུམ་དུ་བགྲངས་པའི་ཡ་གྱལ་གདན་ས་འོག་མར་གྱུར། དེ་ནས་གདན་རབས་དང་པོ་སི་ཏུ་ཆོས་ཀྱི་འབྱུང་གནས་(1700་1774A.D)ཀྱིས་དགོན་བདག་གཙོ་བོ་གནང་ཞིང༌། ཁོང་གི་སྐུའི་གཅུང་པོ་དབོན་པོ་ཀརྨ་བསམ་འཕེལ་དང༌། དབོན་ཀརྨ་ངེས་ལེགས། དབོན་ཀརྨ་བསམ་གཏན་བཅས་ཐམས་ཅད་སྔ་རྗེས་སུ་དཔལ་སྤུངས་དགོན་དུ་སྤྲུལ་སྐུ་ངོས་འཛིན་བྱས་ནས་ཆོས་དང་རིག་གནས་དར་སྤེལ་གནང་བའི་ཕྲིན་ལས་པ་གཙོ་བོ་གྱུར། སྤྱི་ལོ་1731པའི་ལྕགས་ཕག་ལོར་སི་ཏུ་ཆོས་ཀྱི་འབྱུང་གནས་ཀྱིས་ཆོས་རྒྱལ་བསྟན་པ་ཚེ་རིང་གི་བཀའ་ལུང་བཞིན་སྡེ་དགེའི་བཀའ་འགྱུར་སྤར་ཤིང་བརྐོ་རྒྱུའི་མ་ཕྱི་དག་སྒྲིག་དང༌། ཞུ་དག་བཅས་ཀྱི་ཕྱག་འགན་བཞེས། སྤྱི་ལོ་1738པའི་ས་རྟ་ལོར་ཆོས་རྒྱལ་ཕུན་ཚོགས་བསྟན་པ་ཁྲིར་འཁོད་པའི་དབུ་བླ་གནང༌། སྤྱི་ལོ་1751ལོར་ཆོས་རྒྱལ་བློ་གྲོས་ཕུན་ཚོགས་ཁྲིར་འཁོད་པ་དང་ཆོས་སྲིད་གང་ཐད་ཕྱག་རོགས་རྒྱལ་ཆེན་གནང་བས་སྡེ་དགེའི་བསྟན་སྲིད་སྔར་ལས་རྒྱས་པར་བྱུང༌། རབ་བྱུང་བཅུ་གསུམ་པའི་ཤིང་ཁྱི་སྤྱི་ལོ་1754ལོར་དཔལ་སྤུངས་ལྔ་རིག་སློབ་གླིང་བཙུགས་ནས་མདོ་སྔགས་རིག་གནས་དང་བཅས་པ་འཆད་གཉེར་གནང༌། ཁྱད་པར་སྨན་རྩིས་དང༌། སྒྲ་རིག་པའི་འཆད་ཉན་ལ་གངས་ལྗོངས་ཡོངས་ལ་སྙན་གྲགས་ཆེ་བར་བྱུང་ཡོད། རྗེ་འདི་ཉིད་ཆོས་དང་རིག་གནས་གང་ཅི་ཐད་ནས་ཧ་ཅང་མཁས་སྟབས་ཡུལ་གང་དུ་ཕེབས་པ་དེའི་རྒྱལ་པོ་རྣམས་ཀྱིས་གཟིགས་བཀུར་ཆེན་པོ་ཐོབ་ཡོད་པ་ནི། བལ་ཡུལ་དུ་ཕེབས་སྐབས་བལ་པོ་ཡམ་བུ་རྒྱལ་པོས་བསྙེན་བཀུར་ཆེན་པོ་གནང་བ་དང༌། འཇང་ཡུལ་དུ་ཕེབས་སྐབས་འཇང་ས་དམ་རྒྱལ་པོས་དད་གུས་ཆེན་པོ་གནང་བ་མ་ཟད་འཇང་དགོན་ཁག་བཅུ་གསུམ་ཞེས་པ་གསར་སྤེལ་གནང༌། རྒྱལ་རོང་ཁུལ་དུ་ཕེབས་སྐབས་ཁྲོ་སྐྱབས་རྒྱལ་པོ་དང༌། ཆུ་ཆེན་རབ་བརྟན་རྒྱལ་པོ་སོགས་ཡུལ་དེ་དག་གི་དཔོན་རིགས་རྣམས་ཀྱིས་དད་གུས་ཆེན་པོར་ཐོབ། ལྷག་པར་སྤྱི་ལོ་1774ལོར་རྒྱ་དང་རྒྱལ་རོང་དམག་འཁྲུགས་སྐབས་རྒྱ་ནག་གོང་མས་དཔལ་སྤུངས་སུ་བང་མི་བཏང་ནས་སི་ཏུ་ཆོས་འབྱུང་རྒྱ་དང་རྒྱལ་རོང་བར་འདུམ་གཏམ་སར་ཕེབས་དགོས་པ་བཀའ་ཤོག་འབྱོར་བར། དགུང་ལོ་བགྲེས་པ་དང༌། སྐུ་ཡི་སྣང་ཚོར་ལ་གཞིག་ན་ཕྱིར་རང་དགོན་དུ་ཕེབས་མི་ཐུབ་པའི་ཉམས་ཚོར་ཡོད་ནའང༌། གལ་སྲིད་མ་ཕེབས་ན་སྡེ་དགེའི་བསྟན་ཆུས་ལ་རྒྱ་ནག་གིས་གནོད་པར་དོགས་ནས་རྒྱ་ནག་ཏུ་ཕེབས་པའི་ལམ་བར་ཏྲེ་ཧོར་ཁ་ས་མཚོ་ཁར་སྐུ་གཤེགས། ཉིད་ཀྱི་ཞལ་སློབ་འབེ་ལོ་ཚེ་དབང་ཀུན་ཁྱབ་ཀྱིས་སྐུ་གདུང་ཕྱིར་དཔལ་སྤུངས་སུ་གདན་དྲངས་པ་དང༌། དགྲ་བླའི་གུ་རུ་རྒྱ་ནག་ཏུ་ཕེབས་པར་རྒྱ་ནག་གོང་མའི་གཟིགས་གཟེངས་དང༌། ཐོབ་ཐང་གི་ལས་རྟགས་གོས་ཆེན་ཐོག་བྲིས་པའི་བཀའ་ཤོག་ཅིག་ཐོབ་པ་དུས་ཕྱིས་བར་དཔལ་སྤུངས་ཤང་སྲིད་གཞུང་གི་གཞུང་ལས་ཁང་དུ་བདག་གཉེར་བྱས་ཡོད་པ་རེད། སི་ཏུ་ཆོས་འབྱུང་གི་ཡང་སྲིད་སི་ཏུ་པདྨ་ཉིན་བྱེད་དང༌། སི་ཏུ་པདྨ་ཀུན་བཟང༌། སི་ཏུ་པདྨ་དབང་མཆོག སི་ཏུ་པདྨ་དོན་ཡོད་རྣམས་ཡིན་ལ། དེ་དག་གིས་ཀྱང་སྡེ་དགེའི་རྒྱལ་རབས་རིམ་བྱོན་གྱི་བསྟན་སྲིད་གཉིས་ལ་ཞབས་འདེགས་རྒྱ་ཆེན་གནང༌། ཁྱད་པར་དུ་སི་ཏུ་པདྨ་དབང་མཆོག་(18861952A.D) གིས་སྤྱི་ལོ་1919 ལོར་སྡེ་དགེ་རྒྱལ་པོ་ཨ་ཇ་རྡོ་རྗེ་སེང་གེ་སྐུ་གཤེགས་པ་དང༌། སྡེ་དགེའི་རྒྱལ་ཚབ་ཀྱི་ཐུགས་འགན་བཞེས་ཏེ་བསྟན་སྲིད་གཉིས་ཀར་དབང་དུ་བྱས་ཤིང༌། འདུན་སྐོར་རྣམས་ཀྱི་རྩོད་གཞི་སྡུམ། སྲས་ཚེ་དབང་བདུད་འདུལ་གསོ་སྐྱོང་གནང་ཞིང་སྲིད་ཁྲིར་བཀོད། སྤྱི་ལོ་1942 ལོར་སྡེ་དགེའི་རྒྱལ་མོ་འཇམ་དབྱངས་དཔལ་མོས་སྲིད་བཟུང་བའི་སྐབས་སུ་སྡེ་དགེའི་འདུན་སྐོར་རྣམས་ཁག་གཉིས་སུ་གྱེས་ཏེ་སྲིད་དབང་ཐོབ་རྩོད་བྱེད་པའི་སྐབས་སུ། སི་ཏུ་པདྨ་དབང་མཆོག་གིས་ལུགས་གཉིས་ཀྱི་སྒོ་ནས་སྡེ་དཔོན་ཡོངས་ལ་མངའ་དབང་བསྒྱུར་ཞིང་འཁྲུགས་རྩོད་ལྷིང་འཇགས་དང༌། སྲིད་དབང་སྲ་བརྟན་དུ་བཏང་བ་སོགས་སྡེ་དགེའི་བསྟན་ཆུས་ལ་མཛད་རྗེས་ཧ་ཅང་ཆེ། ཁོ་བོར་ཕ་མེས་སོགས་རྒན་རབས་རྣམས་ཀྱིས་གསུངས་པར། སྐབས་དེར་དཔལ་སྤུངས་སི་ཏུ་རིན་པོ་ཆེས་སྡེ་དགེ་རྒྱལ་པོའི་རྒྱལ་ཚབ་གནང་ནས་སྡེ་དགེའི་ཇུས་སྲིད་ལ་ཐེ་གཏོགས་གནང་དྲག་པ་དང༌། བླ་ཆེན་དང༌། དཔོན་རིགས་རྣམས་ལ་བཀའ་བཙན་གནང་དྲག་པས་དགོན་ཆེན་དགོན་པའི་གྲྭ་པ་རྣམས་ཀྱིས་ཁོང་ལ་མི་དགའ་བའི་རྣམ་འགྱུར་གྱིས་ལྐོག་ཏུ་དཔལ་སྤུངས་མདའ་དཔོན་ཞེས་ལྐོག་ལབ་བྱེད་ཅིང་ཡོད་པ་རེད། ཅེས་གསུངས། དཔལ་སྤུངས་དགོན་པའི་བླ་མ་གདན་ཐོབ་གཉིས་པ། འཇམ་མགོན་ཀོང་སྤྲུལ་སྐུ་ཕྲེང་རིམ་བྱོན་རྣམས་ཡིན་ལ། དེ་ལས་དང་པོ་འཇམ་མགོན་ཀོང་སྤྲུལ་ཡོན་ཏན་རྒྱ་མཚོ་སྤྱི་ལོ་1860ཉག་རོང་མགོན་པོ་རྣམ་རྒྱལ་གྱིས་གདན་ཞུས་ལྟར་ཉག་ཁོག་ཏུ་ཕེབས་ནས་ཉག་དཔོན་གྱི་བུ་ཤི་བའི་འདས་ཆོག་བསྒྲུབས་པ་དང༌། རྗེས་གནང་བྱིན་རླབས་བཅས་མཛད་དེ་ཡུལ་ཁམས་ཞི་བདེའི་ཐབས་ལམ་བརྩོན། དེའི་ཡང་སྲིད་རིམ་བྱོན་དཔལ་ལྡན་མཁྱེན་བརྩེའི་འོད་ཟེར་དང༌། བློ་གྲོས་ཆོས་ཀྱི་སེང་གེ བློ་གྲོས་ཆོས་ཀྱི་ཉི་མ་རྣམས་ཡིན། དཔལ་སྤུངས་དགོན་པའི་བླ་མ་གདན་ཐོབ་གསུམ་པ། དབོན་རྒན་སྤྲུལ་སྐུའི་ཡང་སྲིད་རིམ་བྱོན་རྣམས་ཡིན་ལ། འདི་ནི་སི་ཏུ་ཆོས་འབྱུང་གི་དབོན་པོ་ཆུང་ཤོས་དབོན་ཀརྨ་བསམ་གཏན་གྱི་ཡང་སྲིད་རིམ་བྱོན་བྱུང་བ་རྣམས་ལ་ཟེར། འདི་སྐུའི་གཅུང་ཆུང་ཤོས་དབོན་རྒན་ཞུ་བའི་རྒྱུ་མཚན་གང་ཞེ་ན། སྐུའི་གཅུང་དང་པོ་ཀརྨ་བསམ་འཕེལ་དགུང་གྲངས་ལྔ་བཅུ་ལྷག་བཞེས་པ་དང་སྐུ་གཤེགས། དབོན་གཉིས་པ་ཀརྨ་ངེས་ལེགས་ཡང་དགུང་ལོ་ང་ལྔ་པར་སྐུ་གཤེགས། དབོན་ཆུང་ཤོས་ཀརྨ་བསམ་གཏན་དགུང་ལོ་དོན་བཞིའི་བར་བཞུགས་ཤིང༌། སི་ཏུ་ཆོས་འབྱུང་སྐུ་གཤེགས་རྗེས་དཔལ་སྤུངས་དགོན་པའི་བསྟན་པའི་གུང་ཤིང་མཛད་ནས་བཞུགས་པར་དབོན་རྒན་རིན་པོ་ཆེ་ཞེས་འབོད་སྲོལ་དེ་བྱུང་འདུག དེའི་ཡང་སྲིད་རིམ་བྱོན་ཀརྨ་ཐེག་མཆོག་བསྟན་འཕེལ་དང༌། ཀརྨ་ངེས་དོན་བསྟན་འཕེལ། ཀརྨ་བསམ་གཏན་བློ་གྲོས། ཀརྨ་བློ་གྲོས་རིན་ཆེན་རྣམས་བྱུང་ཡོད།
དཔལ་སྤུངས་དགོན་པའི་བླ་མ་གདན་ཐོབ་བཞི་པ། བེ་རི་མཁྱེན་བརྩེ་སྐུ་ཕྲེང་གསུམ་བྱོན་པ་དེ་རྣམས་ཡིན་ཞིང༌། སྐུ་ཕྲེང་དང་པོ་ཀརྨ་འཇམ་དབྱངས་མཁྱེན་བརྩེའི་འོད་ཟེར། དེ་ལ་བེ་རི་འཇམ་དབྱངས་མཁྱེན་བརྩེ་ཞེས་མཚན་གསོལ་བའི་རྒྱུ་མཚན་ནི། འཁྲུངས་ཡུལ་དཀར་མཛེས་བེ་རི་རྒྱལ་པོའི་སྲས་སུ་འཁྲུངས་པས་ན་བེ་རི་ཞེས་པ་ཁྱིམ་ཚང་གི་མིང་དང༌། འཇམ་མགོན་ཀོང་སྤྲུལ་རིན་པོ་ཆེས་རྫོང་གསར་འཇམ་དབྱངས་མཁྱེན་བརྩེའི་དབང་པོའི་ཞལ་བཞུགས་པའི་སྐབས་སུ་དེའི་གསུང་གི་སྤྲུལ་པར་ངོས་འཛིན་གནང་བས་ན་མཚན་དེ་ལྟར་ཐོགས། འོན་ཀྱང་རྫོང་གསར་འཇམ་དབྱངས་མཁྱེན་བརྩེ་ནི་གྲུབ་མཐའ་ས་སྐྱ་པ་ཡིན་ལ། བེ་རི་འཇམ་དབྱངས་མཁྱེན་བརྩེ་ནི་བཀའ་བརྒྱུད་པ་ཡིན།
དགོན་པ་འདིའི་བཤད་སྒྲུབ་ཀྱི་སྐོར་ལ། སྒྲུབ་མཆོད་ནི་ནག་རྒྱལ་ཕག་གསུམ་དང༌། མར་ལུགས་རྒྱུད་སྡེ་རྣམས་ཀྱི་སྒྲུབ་པ་འཆར་ཅན་མ་བཀའ་བརྒྱུད་སྤྱི་ལུགས་ལྟར་འདིར་གསལ་བཤད་ཀྱི་དགོས་གལ་མ་མཐོང༌། ཁྱད་ཆོས་གཙོ་བོ་ནི་གོང་གསལ་ལྟར་སྤྱི་ལོ་1754ལོར་སི་ཏུ་ཆོས་འབྱུང་གིས་ལྔ་རིག་སློབ་གླིང་བཙུགས་པར་མདོ་སྔགས་རིག་གནས་དང་བཅས་པའི་བཤད་སྲོལ་ཧ་ཅང་དར། ཁམས་ཕྱོགས་འདིར་རིག་གནས་སློབ་གཉེར་བྱེད་ཡུལ་གྱི་ལྟེ་བ་ལྟ་བུ་ཞིག་ཆགས་པ་མ་ཟད། སྨན་རྩིས་དང༌། སྒྲ་རིག་པའི་ཁྲིད་རྒྱུན་རྣམས་བོད་གངས་ཅན་ཡོངས་ལ་ཁྱབ་གདལ་ཕྱིན་ཡོད་པ་རེད། སྤྱི་ལོ་1780 ལོ་ཡས་མས་ཙམ་ན་དབོན་ཀརྨ་བསམ་འཕེལ་གྱི་ཡང་སྲིད་དབོན་སྤྲུལ་དབང་གི་རྡོ་རྗེས་དཔལ་སྤུངས་དགོན་དུ་ན་རོ་ཆོས་དྲུག་གི་སྒྲུབ་ཁང་གསར་འཛུགས་གནང༌། དེར་ལོ་གསུམ་ཟླ་གསུམ་མཚམས་བཞུགས་ནས་ན་རོ་ཆོས་དྲུག་དང༌། མར་ལུགས་རྒྱུད་སྡེ་རྣམས་ཉམས་ལེན་དང་བསྙེན་སྒྲུབ་གནང་བའི་སྲོལ་བཙུགས། སྤྱི་ལོ་1866ལོར་ཙམ་ལ་ཀོང་སྤྲུལ་ཡོན་ཏན་རྒྱ་མཚོས་དཔལ་སྤུངས་ཡང་ཁྲོད་དུ་ནི་གུ་ཆོས་དྲུག་གི་སྒྲུབ་པ་ཐོག་མར་བཙུགས། ལོ་གསུམ་ཟླ་གསུམ་རིང་ལ་ནི་གུ་ཆོས་དྲུག་དང༌། ཤང་ལུགས་རྒྱུད་སྡེ་རྣམས་ཀྱི་བསྙེན་སྒྲུབ་དགོས་པའི་སྲོལ་གཏོད། དེ་ལྟར་དགོན་འདིར་མདོ་སྔགས་རིག་གནས་དང་བཅས་པ་སློབ་གཉེར་བྱེད་ཡུལ་གཙོ་བོ་ཞིག་ཆགས་པ་མ་ཟད། མར་ཤང་གཉིས་ཀྱི་བཀའ་བརྒྱུད་པའི་གདམས་ངག་ཐམས་ཅད་འཆད་ཉན་སྒོམ་སྒྲུབ་བྱེད་ཡུལ་གཙོ་བོ་ཞིག་ཆགས་སྟབས། སྡེ་དགེའི་མངའ་ཁོངས་ཀྱི་ཕྱི་ཕྱོགས་ཡུལ་གྲུ་མང་པོའི་བླ་དཔོན་རྣམས་ཀྱིས་དབུ་བླ་དང་མཆོད་གནས་སུ་གྱུར་ཡོད་པ་རེད། དཔལ་སྤུངས་དགོན་པའི་བྱེས་བགྲོད་པ་རྣམས་ཀྱིས་སྒར་འབོད་བྱེད་པར། ཤར་རྒྱལ་བ་དཔལ་སྤུངས་དགོན་པ། བཀའ་དགོན་བརྒྱ་དང་བརྒྱད་ཅུའི་མ་དགོན། ས་དགོན་ཉི་ཤུ་རྩ་ལྔས་སྨོན་ཡུལ། རྒྱ་བོད་ཧོར་གསུམ་འདུས་ས། རྒྱ་ནག་པོའི་ཡུལ་དུ་ཇ་ཞིང༌། འཇང་ཁྲ་མོའི་ཡུལ་དུ་འབྲས་ཞིང༌། བྱང་གདམ་རེ་མདོ་རུ་ཚྭ་ཞིང༌། གནམ་ས་ཕྱེད་བགོས་ཀྱི་བདག་པོ། འཛམ་གླིང་གཡས་བཞག་གི་བདག་པོ། སྡེ་རྫོང་ཁག་དགུ་ནས་ས་བོགས་དང་འབྲུ་ཁྲལ་ལེན་མཁན་ཡིན་ནོ། ཞེས་འབོད་སྲོལ་ཡོད་འདུག དཔལ་སྤུངས་དགོན་པའི་གྲྭ་རྩ་དང་དགོན་ལག་སྐོར་ལ། གྲྭ་རྩ་ཤོག་བཞི་ནི། ① སེ་ཚ་ཨ་ལོ་གཉིས་ཀྱི་གྲྭ་པ་ལ་སེ་ལོ་ཤོག ② ཕྱི་འབྲོག་པདྨ་རུ་བ་དང༌། འཛི་ཆུང་ཤོག་པ་གཉིས་ཀྱི་གྲྭ་པ་ལ་ཕྱི་འབྲོག་ཤོག ③ དཔེ་ཝར་ཆུ་ཉིན་སྲིབ་དང༌། དཔེ་ཁ། ཀཿ་ཐོག་བཅས་ཀྱི་གྲྭ་པ་ལ་དཔེ་ཝར་ཤོག ④ རྨེ་ཤོད། འཛིན་པ། གཏེར་ལྷུང༌། རྩམ་མདོ། ཧོར་པོ་སོགས་ཀྱི་གྲྭ་པ་ལ་ལྷ་རུ་ཤོག་ཟེར། དགོན་འདི་ཐོག་མར་འདེབས་སྐབས་སྡེ་དགེ་རྒྱལ་པོས་བཀའ་ཡི་གནང་བ་ཐོབ་པའི་གྲྭ་ལྔ་བརྒྱ་ཡིན་ཡང༌། དུས་ཕྱིས་ཀྱི་ཡིག་ཆའི་ནང་དུ་འདུས་པའི་འཁོར་ནི་སུམ་སྟོང་དྲུག་བརྒྱ་ལྔ་བཅུ་ཡོད། ཅེས་གསལ་བས་དཔྱད་དགོས་པར་སྣང༌།
དགོན་ལག་སྐོར་ལ། སྤྱིར་གོང་དུ་བཤད་པ་ལྟར་བཀའ་དགོན་བརྒྱ་དང་བརྒྱད་ཅུའི་མ་དགོན་ཡིན་ཞེས་དགོན་ལག་བརྒྱ་དང་བརྒྱད་ཅུ་ཡོད་པ་ཡོངས་གྲགས་ཡིན་ཀྱང་དེ་དག་ཡུལ་གང་དང་དགོན་པ་གང་ཡིན་གསལ་པོར་འཁོད་པའི་ཡིག་ཆ་མ་རྙེད། སྡེ་དགེ་རྒྱལ་པོའི་མངའ་ཁོངས་ཀྱི་ཕྱི་ལོག་ཏུ་ཡོད་པའི་དགོན་པ་དཔལ་སྤུངས་རང་ནས་བླ་བསྐོས་བཏང་སྟེ་འཛིན་སྐྱོང་དགོས་པ་ནི། སྤུ་བོ་དགོན་ཁག་གཉིས། རྡོ་སྟོད་སྨད་གཉིས། མགོ་ལོག་རྒྱུད་སྡེ་དགོན་བཅས་ཡིན་ལ། གཞན་ཡང་རྒྱལ་རོང་དང༌། ནང་ཆེན་ཕྱོགས་སུ་དགོན་ལག་མང་པོ་ཡོད་འདུག སྡེ་འཁོར་དུད་ནི། སྡེ་དགེ་རྒྱལ་པོའི་མངའ་ཁོངས་སུ་ཡོད་པའི་དཔལ་སྤུངས་དགོན་པའི་སྡེ་དུད་དཔལ་སྤུངས་རང་ནས་སྐུ་ཚབ་གཏོང་དགོས་པའི་སྡེ་པ་ལ། ཨ་ལོ་སྐུ་ཚབ་གཉིས། སེ་ཚ་སྐུ་ཚབ་གཅིག ཧོར་པོ་དང༌། རག་ཆབ། རྩམ་མདོ་གསུམ་ལ་སྐུ་ཚབ་གཅིག འཛིན་པ་དང་གཏེར་ལྷུང་གཉིས་ལ་སྐུ་ཚབ་གཅིག ཟུར་མང་རྣམ་རྒྱལ་གླིང་ལ་སྐུ་ཚབ་གཅིག འདན་དྲན་ཐང་ལ་སྐུ་ཚབ་གཅིག མདོ་གཞུང་རྒྱུད་ལ་སྐུ་ཚབ་གཅིག རི་མདའ་ལ་སྐུ་ཚབ་གཅིག དབོན་སྟོད་ལ་སྐུ་ཚབ་གཅིག་བཅས་དང༌། འབྲོག་ཁུལ་དུ་གོ་ཆེ་ལ་ཤེ་དཔོན་དཔོན་གཡོག་གསུམ། ཕྱི་འབྲོག་ནོར་མ་ཁག་གསུམ་ལ་དཔོན་རེ་རེ། རྟ་དཔོན་གཅིག་བཅས་བཏང་དགོས་ཤིང་ཡོད་པ་དང༌། གཞན་ཡང་ཕྱི་འབྲོག་ནང་དུ་ཤེར་སྡུད་དཔོན་གཡོག་ཁ་ཤས་དང༌། ཨ་ལོ་དང་རྣམ་རྒྱལ་གླིང་གཉིས་ལ་ཐོག་སྡུད་དཔོན་གཡོག་ཁ་ཤས་རེ་བཏང་ཞིང་ཡོད་པ་རེད། དེ་ཡང་སྐུ་ཚབ་རྣམས་ཀྱིས་འགན་རེས་ལོ་གསུམ་རེ་ཡིན་པ་དང༌། ཤེར་སྡུད་དང་ཐོག་སྡུད་ཀྱི་འགན་རེས་ནི་ཟླ་བ་དྲུག་རེ་ཡིན།


text:
༢༠༡༢ ཟླ་ ༧ ཚེས་ ༡༡ རེསགཟའ་ལྷག་པ།
༄༅། །ཕྱི་ལོ་ ༢༠༡༢ ཟླ་ ༧ ཚེས་ ༧ ཉིན་བདེ་སྲུང་བཀའ་བློན་འབྲོང་ཆུང་དངོས་གྲུབ་མཆོག་དང་སྐུ་ཚབ་དོན་གཅོད་དངོས་གྲུབ་རྡོ་རྗེ་ལགས་བྷེལ་ཇམ་གྲོང་ཁྱེར་ཨན་ཝར་པན་ (Antwerpen)
མེ་འཁོར་འབབ་ཚུགས་སུ་ཕེབས་སྐབས་སྐུ་ཚབ་དོན་གཅོད་ལས་ཁུངས་ཀྱི་འབྲེལ་ཡོད་ཚོགས་མི་དང་ས་གནས་བོད་རིགས་མཐུན་ཚོགས་ཀྱི་ཚོགས་གཙོ། ཁུལ་དེར་རྟེན་གཞི་བྱས་པའི་གཞུང་འབྲེལ་མིན་པའི་ཚོགས་པ་ཁག་གི་སྐུ་ཚབ་འཐུས་མི་རྣམ་པས་ཕེབས་བསུ་གཟབ་རྒྱས་ཞུས་ཡོད།
དེ་རྗེས་ས་གནས་བོད་མི་ཚོས་༸གོང་ས་མཆོག་དགུང་གྲངས་ ༧༧ ལ་ཕེབས་པའི་སྐུའི་འཁྲུངས་སྐར་དུས་ཆེན་གྱི་མཛད་སྒོ་སྲུང་བརྩི་ཞུ་སའི་ས་གནས་སུ་ཕེབས་ཏེ་མཛད་སྒོར་དབུ་བཞུགས་ཐོག་བཀའ་ཤག་གི་འཚམས་འདྲི་ཞུས་པ་དང་ཆབས་ཅིག ད་ལྟའི་བོད་ནང་གི་ཛ་དྲག་གནས་སྟངས་སྐོར་དང་བྷེལ་ཇམ་ནང་གནས་སྡོད་བོད་རིགས་སྤྱི་མཐུན་ཚོགས་པས་འབད་བརྩོན་འོག་བོད་མི་རྣམས་ཆིག་སྒྲིལ་ངང་རང་གི་ཐུན་མིན་རིག་གཞུང་དང་ངོ་བོ་སྲུང་སྐྱོབ་གནང་དང་གནང་མུས་ཡིན་པ་དེར་བསྔགས་བརྗོད་ཞུས་པ་དང་སྦྲགས། སླད་ཀྱང་བོད་རིགས་ནང་ཁུལ་མཐུན་སྒྲིལ་རྡོག་རྩ་ཆིག་སྒྲིལ་ངང་གནས་ཏེ་བོད་མིའི་བདེན་པའི་འཐབ་རྩོད་ཐོག་སྔར་ལྷག་འབད་བརྩོན་གནང་དགོས་པ་ནི་དུས་ཀྱི་དགོས་མཁོ་ཞིག་ཆགས་ཡོད་པ་ནན་བརྗོད་གནང་ཡོད། ཕྱོགས་མཚུངས་བཀའ་བློན་མཆོག་གིས་སྐབས་དེར་བོད་དོན་རྒྱབ་སྐྱོར་བ་བྷེལ་ཇམ་མི་མང་ཁག་གཅིག་མཉམ་ཞུགས་གནང་བ་རྣམས་ལ་བོད་མི་ཚོའི་བདེན་པའི་འཐབ་རྩོད་ལ་ལྷག་བསམ་གཡོ་མེད་ཀྱིས་རྒྱབ་སྐྱོར་གནང་བར་བཀའ་ཤག་གི་ཚབ་ཞུས་ཏེ་སྙིང་ཐག་པ་ནས་ཐུགས་རྗེ་ཆེ་ཞུས་ཡོད།
གཞན་ཡང་སྐུ་ཚབ་དོན་གཅོད་དངོས་གྲུབ་རྡོ་རྗེ་ལགས་ཀྱིས་འདས་པའི་ལོ་མང་རིང་༸གོང་ས་༸སྐྱབས་མགོན་ཆེན་པོ་མཆོག་གིས་ཡང་དག་པའི་དབུ་ཁྲིད་ལམ་སྟོན་འོག་བོད་མི་ཙམ་མ་ཟད། འཇིག་རྟེན་སྐྱེ་འགྲོ་ཡོངས་ལ་བྱམས་བརྩེ་དང་བཟོད་བསྲན། འཚེ་བ་མེད་པ་སོགས་འགྲོ་བ་མིའི་ནང་གི་བཟང་སྤྱོད་དང་འབྲེལ་བའི་རིན་ཐང་དང། ཆོས་ལུགས་ཕན་ཚུན་མཐུན་སྒྲིལ་གོང་མཐོར་གཏོང་ཐབས་ཀྱི་མཛད་བཟང། ལྷག་པར་བོད་མིའི་མང་གཙོའི་སྒྲིག་འཛུགས་སྲ་བརྟན་ཐོག་རྒྱལ་སྤྱིའི་ནང་དེང་སྐབས་བོད་མིའི་བདེན་པའི་འཐབ་རྩོད་ལ་རྒྱབ་སྐྱོར་ཧ་ཅང་ཚད་མཐོན་པོར་སོན་པའི་མཛད་རྗེས་ལ་ཡི་རང་བསྔགས་བརྗོད་ཞུས་ཡོད། མཛད་སྒོའི་སྐབས་གཞིས་བྱེས་བོད་མི་དཔའ་བོ་དཔའ་མོ་རྣམས་ཀྱིས་བོད་མི་རིགས་ཀྱི་ཆེད་རང་སྲོག་བློས་བཏང་གནང་བར་རྗེས་དྲན་ཆེད་སྐར་མ་གཅིག་རིང་ངག་བཅད་ཞུས་ཡོད། མི་གྲངས་ ༨༠༠ ལྷག་འདུ་འཛོམས་བྱུང་བའི་མཛད་སྒོའི་སྐབས་སེ་ར་བླ་སྤྱིའི་དགེ་འདུན་པ་ཁག་གཅིག་གིས་༸རྒྱལ་བའི་ཞབས་བརྟན་གསུང་འདོན་གནང་བ་དང་འཆམ་འཁྲབ་སྟོན་གནང། དེ་བཞིན་བོད་མི་ཁག་གཅིག་གིས་ནང་མ་སྟོད་གཞས་སོགས་གཞས་སྣ་འདྲ་མིན་ཁག་གཅིག་ཀྱང་འཁྲབ་སྟོན་གནང་བར་མང་ཚོགས་རྣམས་དགའ་ཚོར་ཆེན་པོ་བྱུང་ཡོད།
ཕྱི་ཚེས་ ༨ ཉིན་བདེ་སྲུང་བཀའ་བློན་མཆོག་སྐུ་ཚབ་དོན་ཁང་དང་བྷེལ་ཇམ་བོད་རིགས་སྤྱི་མཐུན་ཚོགས་པ་ཐུན་མོང་འོག་གོ་སྒྲིག་ཞུས་པའི་བོད་མིའི་རིག་གཞུང་གི་རྣམ་པ་འགྲེམས་སྟོན་ཆེད་རྒྱལ་ས་བྷར་སེལ་ Brussels གྱི་མིན་ནེ་ཀན་པི་སི་ Menneken Pis ཞེས་པ་ནས་རྒྱལ་སའི་གཞུང་ལམ་དུ་གོམ་འགྲོས་གནང་བཞིན་ཐོག་གཞས་སྣ་འཁྲབ་སྟོན་ཞུས་ཡོད། སྐབས་དེར་བོད་མི་ཙམ་མ་ཟད་བྷེལ་ཇམ་བོད་དོན་རྒྱབ་སྐྱོར་བ་མང་པོས་གཞུང་ལམ་གཡས་གཡོན་དུ་ཕྱི་རྒྱལ་ཡུལ་སྐོར་སྤྲོ་འཆམ་པ་དང་ས་གནས་ཡུལ་མི་དང་སློབ་ཕྲུག སོགས་ལ་༸གོང་ས་མཆོག་གི་མཛད་རྣམ་ཕྱོགས་སྒྲིག་ཞུས་པའི་དེབ་ཆུང་འགྲེམས་སྤེལ་གནང་ཡོད་པ་མ་ཟད། གོམ་འགྲོས་ལེགས་པར་མཇུག་སྒྲིལ་མཚམས་མང་ཚོགས་རྣམས་གྷ་རན་ཕོ་བྲང་ Grand Palace དུ་འཛོམས་ཏེ་སྐུ་ཚབ་དོན་གཅོད་དངོས་གྲུབ་རྡོ་རྗེ་ལགས་ཀྱིས་བཀའ་ཤག་གི་གསུང་བཤད་སྒྲོགས་སྦྱང་གནང། དེ་བཞིན་བྷེལ་ཇམ་གྲོས་ཚོགས་འཐུས་མི་སྐུ་ཞབས་ཨེ་ཌི་ཝ་ཌི་མེཀ་མི་ལན་སི་ཀོ་ཌི་ Edward Mcmillan Scott མཆོག་དང་། ལག་སིམ་བྷག་བོད་ཀྱི་གྲོགས་པོའི་མཐུན་ཚོགས་ཀྱི་ཚོགས་གཙོ། Luxembourg friends of Tibet ལྕམ་སྐུ་མོ་ནིཀ་ Ms Monique མཆོག བྷེལ་ཇམ་བོད་རིགས་མཛའ་འབྲེལ་ཚོགས་པའི་ཚོགས་གཙོ་ལྕམ་སྐུ་ཨིན་ཇི་ཧར་མན་ Ms Inge Hermans ལགས་བཅས་ཀྱིས་མཛད་སྒོ་དང་འབྲེལ་བའི་གསུང་བཤད་གནང་ཡོད་པ་མ་ཟད། བྷེལ་ཇམ་ས་གནས་བོད་རིག་དང་སློབ་ཕྲུག་ཚོས་གཞས་སྣ་འཁྲབ་སྟོན་ཞུས་ཡོད།
དེ་བཞིན་བདེ་སྲུང་བཀའ་བློན་མཆོག་ཕྱི་ཚེས་ ༡༡ ཉིན་སྐུ་ཚབ་དོན་ཁང་གིས་གོ་སྒྲིག་འོག་༸གོང་ས་༸སྐྱབས་མགོན་ཆེན་པོ་མཆོག་དགུང་གྲངས་ ༧༧ ལ་ཕེབས་པའི་སྐུའི་འཁྲུངས་སྐར་དུས་ཆེན་གྱི་མཛད་སྒོར་དམིགས་བསལ་སྐུ་མགྲོན་དུ་ཕེབས་ཡོད། སྐབས་དེར་ཡུ་རོབ་སྤྱི་མཐུན་ཚོགས་པ་དང་ཕྱི་རྒྱལ་གཞུང་ཚབ་ཁག གཞུང་འབྲེལ་མིན་པའི་ཚོགས་པ་ཁག་གི་སྐུ་ཚབ་འཐུས་མི་བཅས་ཁྱོན་སྐུ་མགྲོན་ ༡༥༠ བརྒལ་བ་ལྷན་ཞུགས་གནང་ཡོད།
ཕྱི་ཚེས་ ༡༢ ཉིན་བཀའ་བློན་མཆོག་སི་པེན་ Spain དུ་ཕེབས་ཏེ་བོད་རིགས་ཚོ་དང་ལྷན་སྐུའི་འཁྲུངས་སྐར་དུས་ཆེན་སྲུང་བརྩི་ཞུ་རྒྱུ་ཡིན་འདུག་པ་བཅས།།